8 jahaairu cafe bandhu, Delivery 10:30 ah\nމާލެ އާއި ހުޅުމާލެ އާއި ވިލިނގިއްލި އަދި ތިލަފުށްޓާއި ގުޅީފަޅުގައި ހިންގާ ކެފޭ އާއި ހޮޓާ / ރެސްޓޯރަންޓް ފަދަ އާންމުންނަށް ކާބޯތަކެތީގެ ހިދުމަތް ދޭ ތަންތަނުން ޓޭކް އަވޭ އާއި ޑެލިވަރީގެ ހިދުމަތް ފިޔަވައި އެހެން ހިދުމަތް ރޭގަނޑު 8 އިން ފެށިގެން ހުއްޓާލަން ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އަންގައިފި އެވެ.\nކޮވިޑް-19 އިން ރައްކާތެރިވުމަށް އަޅާފައިވާ ފިޔަވަޅުތަކަށް ބަދަލު ގެނެސް ޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ދެންމެ ނެރުނު އެންގުމުގައި ބުނެފައިވަނީ މާލެ އާއި ހުޅުމާލެ އާއި ވިލިނގިއްލި އަދި ތިލަފުށްޓާއި ގުޅީފަޅުގައި ހިންގާ ކެފޭ އާއި ހޮޓާ / ރެސްޓޯރަންޓް ފަދަ އާންމުންނަށް ކާބޯތަކެތީގެ ހިދުމަތް ދޭ ތަންތަނުން ޓޭކް އަވޭ އާއި ޑެލިވަރީގެ ހިދުމަތް ފިޔަވައި އެހެން ހިދުމަތް ރޭގަނޑު 8 އިން ފެށިގެން ހުއްޓާލަން އަންގާ ކަމަށެވެ. އަދި މިހާރުން ފެށިގެން ޑެލިވަރީގެ ހިދުމަތް ދެވޭނީ ރޭގަނޑު 10:30 ވަންދެން ކަމަށެވެ. އެ އެންގުމަށް ކުރިއަށް އޮތް ހަތް ދުވަހަށް އަމަލު ކުރަން ވަނީ އަންގާފައެވެ.\nމާލޭގައި ކޮވިޑް-19 އިގެ ހާލަތު ވަރަށް ގޯސްވެ ކޮންޓްރޯލުން ނެއްޓިފައިވާ ކަމަށާއި އެކަމާ ގުޅިގެން ފިޔަވަޅުތައް ހަރުކަށި ކުރާނެ ކަމަށް ހެލްތް މިނިސްޓަރު ކެރަފާ އަހުމަދު ނަސީމް މިއަދު ވަނީ އިންޒާރު ކުރައްވާފައެވެ.\nކޮވިޑް ޖެހޭ މީހުންގެ އަދަދު ބޮޑުތަނުން އިތުރުވެ ރާއްޖޭގެ ހާލަތު ވަރަށް ބޮޑަށް ގޯސްވުމުން ރައްކާތެރިކަމުގެ ފިޔަވަޅުތައް ވަނީ މީގެ ކުރިންވެސް ވަނީ ވަރުގަދަ ކޮށްފައެވެ. އެގޮތުން ހަވީރު ހަޔަކުން ހެނދުނު ހަޔަކަށް މާލެ ސަރަހައްދުގައި ވެހިކަލް ދުއްވުން ވަނީ މަނާކޮށްފައެވެ. ފާއިތުވި މަހެއްހާ ދުވަހުގެ ތެރޭގައި، ހާއްސަކޮށް މާލެ ސަރަހައްދުގައި ކޮވިޑް-19 ޖެހޭ މީހުންގެ އަދަދު އިންތިހާއަށް އިތުރުވެފައިވާތީ، ބަލި ފެތުރުން ކޮންޓްރޯލް ކުރުމަށް ރައްކާތެރިކަމުގެ ފިޔަވަޅުތައް މި މަހުގެ ދެވަނަ ދުވަހުވެސް ވަނީ ވަރުގަދަ ކޮށްފައެވެ. މާލެ، ހުޅުމާލެ އަދި ވިލިމާލޭގައި ރޭގަނޑު 12 އިން ފެށިގެން ފަތިހު ހަތަރަކަށް އެއްގަމު އުޅަނދުފަހަރު ދުއްވުމާއި މަގުމައްޗާއި އާންމު ތަންތަނަަށް ނިކުމެ އުޅުން ވަނީ މަނާކޮށްފަ އެވެ.\nރޭގަނޑު 11:00 އިން ފެށިގެން ފަތިހު 4:30 އަށް ކުރިއަށް ކާފިއު ދަނީ ހިންގަމުންނެވެ. ކަސްރަތު ކުރާ މީހުންނާއި އުމުރުން ދުވަސް މީހުންނަށް ފިޔަވައި، ޕާކުތައްވެސް ވަގުތީ ގޮތުން ބަންދުކުރަން އަންގާފައިވާއިރު، ގިނަ ބަޔަކު އެއްވެގެން ކުރިއަށް ގެންދާ ކުޅިވަރު ހަރަކާތްތަކާއި ޓީމު ކުޅިވަރުތައް ވެސް މިހާރު ވަނީ މަނާކޮށްފަ އެވެ. އަދި ނާސަރީ އާއި ޕްރީ-ސްކޫލް ހިދުމަތްދޭ ތަންތަން ބަންދުކުރުމުގެ އިތުރުން ޔުނިވާސިޓީތަކާއި ކޮލެޖުތައް އޮންލައިންކޮށް ކިޔަވައި ދިނުމަށް ވަނީ އަންގައިފަ އެވެ.\nމިހާރުވެސް ޕާޓީތަކާއި ހަފްލާތައް އަދި ރަސްމިއްޔާތުތައް ބޭއްވުންވެސް މަނާކޮށްފައިވާއިރު، ފަތުރުވެރިން ފިޔަވައި ރާއްޖެއިން ބޭރުން އަންނަ މީހުން 10 ދުވަހުގެ މުއްދަތަށް ކަރަންޓީނު ކުރަމުންވެސް ގެންދެއެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް އެޗްޕީއޭ މިނިސްޓްރީ އޮފް ހެލްތު + ކެފޭ ރެސްޓޯރެންޓް ކޮރޯނާ ވައިރަސް ކޮވިޑް-19


Inthihaabaai idhikolhhuge ehvvunthah, Huttumeh nethi covid number thah mahchah! – adduLIVE\nއިންތިހާބާއި އިދިކޮޅުގެ އެއްވުންތައް: ހުއްޓުމެއްނެތި ކޮވިޑް ނަމްބަރުތައް މައްޗަށް!\n1 May 06, 2021, 13:29 އަބްދުﷲ ޔާމީން\nރާއްޖޭގައި ކޮވިޑް-19 ޖެހޭ މީހުންގެ އަދަދުތައް ދުވަހަކަށްވުރެއް ދުވަހެއް އިތުރުވަމުން އަންނައިރު މިކަމާގުޅިގެން ރައްޔިތުންގެ މެދުގައި ވަނީ ނުހަނުބޮޑަށް ނުތަނަވަސްކަން އުފެދިފައެވެ.\nމުޅި ރާއްޖޭގެ ޖުމުލަ ނަމްބަރުތަކާއި މާލޭގެ ނަމްބަރުތައް ދަށްނުވެ ހަފްތާއަކަށްފަހު ހަފްތާއެއް އިތުރުވަމުން އަންނައިރު މިކަމުގެ ނުރައްކާ މިވަނީ އިންތިހާ އިތުރުވެފައެވެ. ރާއްޖޭގެ އެކްޓިވް ކޭސްތަކުގެ އަދު 7000 އިން މައްޗަށް އަރާފައިވާއިރު އައިސީޔޫ އެނދުތައް ފުރި ހޮސްޕިޓަލުގައި އެޑްމިޓް ކޮށްގެން ފަރުވާދޭ މީހުންގެ އަދަދު ވަނީ 200 އާ ގާތަށް ގޮށްފައެވެ.\nގިނަ ބަޔަކު ގަބޫލުކުރާ ގޮތުގައި ކޮވިޑް ނަމްބަރުތައް މިހާ މައްޗަށް ގޮސްފައިވަނީ ލޯކަލް ކައުންސިލް އިންތިހާބަށް ހެލްތް ޕްރޮޓެކްޝަން އެޖެންސީންދިން ލުއި ތަކެވެ. ކަރަންޓީން ނުވެވޭ ގޮތަށް ރަށަށް ގޮސް ވޯޓުލުމަށް ދިން ފުރުސަތަކީ ކޮވިޑް ފެތުރުނު ސަބަބެއް ކަމަށް ގިނަބަޔަކު ދެކެއެވެ. މިއީ ކޮވިޑް ފެތުރެން ދިމާވި ސަބަބަކަށް ވުން އެކަށީގެންވެއެވެ. އެހެންނަމަވެސް މި ނިންމުމަކީ މާލޭގައި ކޮވިޑް ކޮންޓްރޯލުން ނެއްޓެން ދިމާވި ހަމައެކަނި ސަބަބަކަށް ނުވެދާނެއެވެ.\nމާލޭގައި ކޮވިޑް ބާރު ސްޕީޑުގައި ފެތުރޭ ސަބަބާއި މެދު ވިސްނާލާއިރު ބައެއް ފަރާތްތަކުން ބުނަނީ އެޗްޕީއޭއިން ފިޔަވަޅުތަކަށް މާ އަވަހަށް ލުއި ދިނީ ކަމަށެވެ. އަނެއްބަޔަކު ދެކޭގޮތުގައި މާލޭގައި އެޗްޕީއޭގެ އެންގުންތަކާއި ހިލާފަށް އިދިކޮޅު ފަރާތްތަކުން ކޮންމެ ދުވަހަކު ބާއްވަމުން ދިޔަ މުޒާހަރާތަކަކީ ވެސް ކޮވިޑް ބާރު ސްޕީޑުގައި ފެތުރެން ދިމާވި އެއް ސަބަބެވެ. ހާއްސަކޮށް އިންތިހާބަށް ފަހު ގިނަބަޔަކު އެއްވެ ގައިދުރުކަމެއް ނެތި ކުރިއަށްގެންދިޔަ މުޒާހަރާތަކަކީ އަދި ރައީސް ޔާމީން ގެޔަށް ބަދަލުކުރުމާ ހަމަޔަށް ކުރިއަށް ގެންދިޔަ އެއްވުންތަކަކީ، މާލޭގެ ހާލަތު ގޯހުން ގޯހަށް ދިޔުމަށް މެދުވެރިވި ސަބަބެއްކަމަށް ބައެއް ފަރާތްތަކުންދެކެއެވެ.\nއިދިކޮޅު ފަރާތްތަކުން އެޗްޕީއޭގެ އެންގުންތަކަށް ބޯލެބުމެއް ނެތި ކޮންމެ ރެޔަކުހެން ދިޔައީ އެއްވަމުންނެވެ. އެއްވުންތައް ރޫޅާލުމަށް ފުލުހުން ކޮންމެ ރެއަކު ބުރަކޮށް މަސައްކަތް ކުރަން ޖެހުނު އިރު އެއްވުންތަކާއި ހެދި އެތައް އާއްމުންނަށް ބޮޑު ދަތިތަކެއް ކުރިމަތިވިއެވެ.\nފެށުނީއްސުރެއް ދައްކަމުން އައިވާހަކަ އަކީ މިބަލި ކޮންޓްރޯލް ކުރުމަށް އަމިއްލަޔަށް ކުރަންޖެހޭ ކަންކަން ކުރުމުގެ ވާހަކައެވެ. ގައިދިރުކަން ބެހެއްޓުމާ، މާސްކް އެޅުމާ، ބޭނުމެއްނެތި ބޭރުތެރޭގައި ގިނައިން ނޫޅުމާއި، ރައްކާތެރިކަމެއްނެތި ގިނަ މީހުންނާއި ބައްދަލުނުކުރުމާއި މިފަދަ ކަންކަމަކީ ބަޔަކު ފިޔަވަޅެއް ނޭޅިނަމަވެސް ބަލިން ރައްކާތެރިވުމަށް ތިމާއަށް އެޅެން ހުރި ފިޔަވަޅުތަކެވެ.\nކޮވީޑް-19 ގެ ނުރައްކާތެރިކަން ކުޑަނުވެ ބާރު ސްޕީޑެއްގައި ފެތުރޭއިރު، ދެންވެސް މި ބަލި ކޮންޓްރޯލް ކުރެވެން އޮތް ގޮތަކީ ކުރިއެކޭ އެއްގޮތަށް ފަރުދީ ޒިންމާ އަދާކޮށް ސިއްހީ ހިދުމަތްތެރިންގެ އަޑުއެހުމެވެ. ކަމާގުޅޭ އިދާރާތަކުން އަޅާ ފިޔަވަޅުތަކަށް ބޯލެނބުމާއެކު ރައްކާތެރިކަމުގެ ފިޔަވަޅުތައް އަމިއްލަޔަށްވެސް އެޅުމެވެ.


ހދ.ހަނިމާދޫ ޕޮލިސް ސްޓޭޝަންގައި މަސައްކަތްކުރާ ފުލުހުންނާއި ފުލުހުންގެ ބެލުމުގެދަށަށް ގެނެވޭ މީހުންނަށް ކައްކައި ކާންދޭނެ ފަރާތެއް ހޯދުމަށް\nހދ.ހަނިމާދޫ ޕޮލިސް ސްޓޭޝަންގައި މަސައްކަތްކުރާ ފުލުހުންނާއި ފުލުހުންގެ ބެލުމުގެދަށަށް ގެނެވޭ މީހުންނަށް ކައްކައި ކާންދޭނެ ފަރާތެއް ހޯދުމަށް ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުގުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 28 އޮގަސްޓް 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި ހދ.ހަނިމާދޫ ޕޮލިސް ސްޓޭޝަން ގައެވެ.\nބީލަން ހުޅުވުން އޮންނާނީ 03 ސެޕްޓެމްބަރ 2019 ދުވަހުގެ 14:00 ގައި ހދ.ހަނިމާދޫ ޕޮލިސް ސްޓޭޝަން ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 28 އޮގަސްޓް 2019 ދުވަހުގެ 00:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.


އެޑްމިން – Page 227 – Liyuntheringe Gulhun\nVisitors online  240:users  0guests  210bots  30The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (2)\n17 މާޗް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5423\n(3 މާރޗް 2013 (ހޮނިހިރު) ގުޅޭ)\n“މަޑުކުރޭ އޭ ކުއްޖާ! ހުއްޓޭ! ނުހުއްޓިއްޖިއްޔާ-” އެހިސާބަށް ދިޔަ އިރު އަސް އެހެން ގޯޅިއަކަށް އަޅަނީއެވެ. އުމަރުދާއީ އަށް އެއީ ކޮން އަހެއްކަން އޮޅުންފިލައިފިއެވެ. ގައުމުގެ ހުޝިޔާރު އޮފިސަރެއްކަމުގައިވާ އިލްޗަކް އޭނާގެ އަސް މި ދޫކޮށްލީ ކިހިނެއްބާވައޭ ހިތަށް އަރައިފިއެވެ. ކޮންމެވެސް އަންހެނެއްގެ މަސްތުގައި މިވަގުތު ވެދާނެއޭ ހީކުރިއެވެ. ކޮންމެ ގޮތަކަށް ކަމުގައި ވީނަމަވެސް ތިޔަ ކަލޭގެ ވާނީ އަތުލެވޭތޯ ބަލާށެވެ.\n16 މާޗް 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 6813\nޙަސަން ޝާކިރު މުޙައްމަދުތެދުވެރި ވަފާތެރި ޚާދިމުންނީ ކަށަވަރުން ވެސް މަދު ބަޔެއް ހެނދުނާ ހަވީރާ އެއް ގޮތަށް ސީދާވެ ތިބެނީ މަދު ބަޔެއް\nލިބުމުން ސަނާ ތާރީފުތައް ނުވެޔޭ ހަނދާން ކުރި ވަޢުދުތައް ހިތުގައި ވަނީ އުންމީދުތައް މި ގޮތަށްމެ ނުވަނީ މަދު ބަޔެއް\n16 މާޗް 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5498\nމޫސާ ސާޢިދު، މަރަދޫ (3 މާރޗް 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)ނިޔާޒް ވެސް ޙަޤީޤަތް ޤަބޫލު ކުރާނެއެވެ. ކައިވެންޏަށް ގިނަ ދުވަސްތަކެއް ވެގެންދިޔައިރުވެސް ޢިމްރާނަށް އޭނާގެ އަނބިމީހާ ދަހެއްނުވި އެވެ. އެހެން ނަމަވެސް، ނިޔާޒްމެން އެހެނެއް ނުވާނެއެވެ. ޢިމްރާން ޙަޤީޤަތް އަޑުނޭހިޔަސް ނިޔާޒް އަޑުއަހާނެއެވެ.\nހިނގަމުން ހިނގަމުން ގޮސް ސަރާ މަޑުޖެހިލީ ފިހާރައެއްގެ އަސްކަނި ނިވަލުގައެވެ. އެފަކީރު ހިނގާ ހިނގާ ވަރުބަލިވިއެވެ. އިރުކޮޅެއް ވަންދެން ކޮޅަށް ހުރުމަށްފަހު ސަރާ އެތާހުރި ގޮނޑިއެއްގައި އިށީނދެލިއެވެ. އެހެން އެގޮތަށް އޭނާ ރޮއިރޮއި އިންދާ ފަތިސް ވެއްޖެއެވެ. މަގުމަތިން މީހުންގެ ހޭލަމޭލަވުންތައް ފެންނަން ފަށައިފިއެވެ.\nއިޢާދަ ނުކުރެވޭވަރުގެ ގެއްލުމެކޭތޯ އެވެ؟\n15 މާޗް 2013ބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 8639\nއަޅުގަނޑުމެންގެ ތެރޭގައި ތިއްބެވި ޤާނޫނީ ބޭބޭފުޅުންނާ ޙަވާލާދީ، ފަހަކަށް އައިސް އަޅުގަނޑުމެނަށް އިވެން ފެށީ “އިއާދަ ނުކުރެވޭވަރުގެ ގެއްލުމެއްގެ” ވާހަކަ އެވެ. ބަނޑުވައްއަކުރު އެއްގޮތް ކުރުން (9)\n15 މާޗް 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3742\nމުޙަންމަދު ޝާހިދު ޙަލީމް (13މާޗް 2013 (ބުދަ)އާ ގުޅޭ)\n9.3- އިތުރު ބައެއް ގޮތްގޮތް\nބައިތުގެ ބަނޑުވައްއަކުރާއި ފިލިކޯޅި އެއްގޮތް ނުކޮށް، އެ ބައިތުގައި މިޔުޒިކު އުފެއްދުމަށް، ބަނޑުވައްއަކުރާއި ފިލިކޯޅީގެ އެއްބައި ނުވަތަ ބަނޑުވައްއަކުރާއި ފިލިކޯޅި ނޫން އެހެން ބައެއް އަކުރުއަކުރާއި، ފިލިފިލި އެއްގޮތްކުރާ ތަފާތު އެތައް ގޮތެއް ފެންނާން ހުރެއެވެ. ތިރީގައި މި ވަނީ އޭގެ ބައެއް މިސާލެވެ. މި ތާނގައި މިސާލުގެ ގޮތުގައި ގެނެސްފައި ވާ ބައެއް ބައިތުގައި ކާފިޔާއާ ގުޅޭ އެއްގޮތްކުރުންތައް ވެސް ހިމެނެއެވެ. ނަމަވެސް ކާފިޔާއާ ގުޅޭ އެއްގޮތްކުރުންތަކުގެ ވާހަކައެއް މި މަޒުމޫނުގައެއް ދައްކައިފައެއް ނުހުންނާނެއެވެ.\n14 މާޗް 2013އެހެނިހެންއެޑްމިން\nކިޔާފައިވާ ޢަދަދު: 261\nލިޔުންތެރީންގެ ގުޅުމުގެ އަހަރީ ޢާއްމު ޖަލްސާ މި ހިނގާ މާރޗް މަހުގެ 16 ވާ ހޮނިހިރު ދުވަހުގެ ރޭ (އާދީއްތަ ވިލޭރޭ) 8:50 ގައި ޤައުމީ ކުތުބުޚާނާގައި އޮންނާނެ އެވެ. މި ޖަލްސާގައި ޖަމްޢިއްޔާގެ އަހަރީ ރިޕޯޓް ފާސްކުރުމާއި އަސާސީ ޤައާޢިދު އިޞްލާޙުކުރުމަށް ވޯޓުނެގުން ވެސް އޮންނާނެ އެވެ.\nވީމާ، މި މުހިއްމު ޖަލްސާއަށް ވަޑައިގެންދެއްވުން އެދިވަޑައިގެން، ލިޔުންތެރީންގެ ގުޅުމުގެ ހުރިހާ މެމްބަރުންނަށާއި ދިވެހިބަހާއި ލިޔުންތެރިކަމަށް ލޯބިކުރައްވާ ހުރިހާ ބޭފުޅުންނަށް ލިޔުންތެރީންގެ ގުޅުމުގެ ރައީސް އަލްފާޟިލް ޢަބްދުއްރަޝީދު ޙުސައިން ދަޢުވަތުދެއްވައެވެ.\nމި ޖަލްސާއަށް ވަޑައިގަންނަވާ ކޮންމެ ބޭފުޅަކަށް ލިޔުންތެރީންގެ ގުޅުމުގެ ފަރާތުން ޚާއްޞަ ހަދިޔާއެއް އެރުވޭނެ އެވެ.\nވީމާ ހުރިހާ ބޭފުޅުންވެސް 16 މާރޗް 2013 ވާ ހޮނިރު ދުވަހުގެ ރޭ 8:50 އަށް ޤައުމީ ކުތުބުޚާނާއަށް ވަޑައިގެންދެއްވުން އެދި ދެންނެވީމެވެ.\n– ލިޔުންތެރީންގެ ގުޅުމުގެ އިދާރާ – ކީރިތި ޤުރުއާނުގެ ހިޔަލުގައި (1) :\n14 މާޗް 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 6557\nނަޞްރު ސޫރަތުގެ މާނައިގެ މައްޗަށް ބަލައިލުމެއް\nޢަބްދުލްޣަފޫރު ޢަބްދުއްރަޙީމު ގ.މަންޒިލް\nނަޞްރު ސޫރަތަކީ ކީރިތި ޤުރުއާނުގެ 110 ވަނަސޫރަތެވެ. މިސޫރަތް އެކުލެވިގެންވަނީ ތިން އާޔަތުގެ މައްޗަށެވެ. ނަޞްރު ސޫރަތަކީ ކީރިތި ޤުރުއާނުގެ ސޫރަތްތަކުގެ ތެރެއިން އެއްކޮށް އެންމެފަހުން ބާވާލެއްވުނު ސޫރަތެވެ. މިސޫރަތައްފަހު ބާވާލެއްވުނު ކަމަށް ބުނެވެނީ ބަޤަރާ ސޫރަތުގެ 281 ވަނަ އާޔަތެވެ. ” އެދުވަހަކުން، ތިޔަބައިމީހުން، މާތް ﷲގެ ހަޟުރަތައް ގެންދެވޭނެ ދުވަހަކަށްޓަކައި، ރައްކާތެރިވެތިބޭށެވެ. އެއަށްފަހު (އެދުވަހު) ކޮންމެ މީހަކަށްމެ، އެއްވެސް ބޭއިންސާފުވުމެއްނެތި، (ހައްގުވެގެންވާ ޖަޒާ) ފުރިހަމައަށް ދެވޭނެއެވެ.” މިއާޔަތެވެ.ނަޞްރު ސޫރަތްބާވައިލެއްވުނީ ހިޖުރައިން 10 ވަނައަހަރު ހައްޖުމަހު ސަލާމާއި ސަލަވާތް ލެއްވި ކީރިތި ރަސޫލާ ހައްޖުގެ އަޅުކަން އަދާކުރެއްވުމުގައި މިނާއަށް ވަޑައިގެންވަނިކޮށެވެ. އެހެންނަމަވެސް، މިސޫރަތް ބާވާލެއްވިފައިވަނީ ހިޖުރައިގެ ފަހުންކަމަށް ވާތީ ނަޞްރު ސޫރަތް ހިމެނެނީ މަދަނީ ސޫރަތެއްގެގޮތުގައެވެ.\nމިއަދު އިންދާ ގަހަކުން މޭވާ ލިބޭނީ މާދަމާ\n13 މާޗް 2013އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 5140\nޙަސަން ޒަހީންއިންސާނާގެ ޙަޔާތަކީ ވަރަށް ގިނަ ކަންތައްތައް ދަސްކޮށްދީ ތަޖުރިބާކޮށްދޭ އެއްޗެކެވެ. އިބުރަތްތެރި ގިނަ ފިލާވަޅުތަކެއް އޮޅުން ފިލައިދޭ ދުވަސްތަކެކެވެ. އެއީ ކެއްތެރިވުމާއި، ކެތްތެރިކަން ދަސްކޮށްދޭ ދުވަސްތަކެކެވެ. އަނެކުންގެ ހައްގުތަކާއި، އަނެކުންނަށް އިޚުތިރާމްކުރަން އުގަންނައިދޭ ދުވަސްތަކެކެވެ. އެހެންނަމަވެސް އެއީ ތިމާއަށް ލިބިފައިވާ ބުންދީގެ ބޭނުންކުރާ މީހުންނަށެވެ. ހަޔާތުންގެ ދަތުރުން ދަސްވަނީ މިފަދަ ފިލާވަޅުތަކެކެވެ.\nމާތް ސީރަތުގެ ދޯދިތަކުން – 1 (ށ)\n13 މާޗް 2013ފިޤްހު, ދީނާއި ދުނިޔެއެޑްމިން\nކިޔާފައިވާ ޢަދަދު: 7618\nمحـمّد صـلّى اللّـه علـيه وسـلّمގެ މާތް ދަރިކޮޅު ޢަބްދުލްމާލިކު މުޖާހިދުތަރުޖަމާ: ޢަބްދުﷲ ނަޢީމު އިބްރާހީމް\n13 މާރޗް 2013 (ބުދަ) ދުވަހު ޝާއިޢުކުރެވުނު ބައިގެ ނުނިމި އޮތް ބައި)صحيح بخارى ގައި ام شريك رضي اللّـه عنها ރިވާ ކުރައްވައިފައިވާ ޙަދީޘެއްގައި ވެއެވެ. رسو ل اللّـه صلّى اللّـه عليه وسلّم ވަނީ ބޮނޑު މަރަން އަންގަވައިފައެވެ. އެއީ إبراهيم عليه السّلام އެއްލައިލެވުނު އަލިފާންގަނޑުގެ ވަރު އަރުވަން ފުމުނީ ބޮނޑު ކަމަށް ވާތީއެވެ.\nބަނޑުވައްއަކުރު އެއްގޮތް ކުރުން (8)\n12 މާޗް 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3802\n(3 ފެބްރުއަރީ 2013 (އާދީއްތަ)އާ ގުޅޭ)\nނޯޓް: މި ސިލްސިލާ ގެނެސްނުދެވި މަހެއްހައި ދުވަސް މެދުކެނޑުނީތީ މި މަޒުމޫނު ވިދާޅުވާ ބޭފުޅުންގެ އަރިހުން މާފަށް އެދެމެވެ.\n9- ބަނޑުވައްއަކުރާއި ފިލިކޯޅި އެއްގޮތް ނުކުރާ ބައިތުގައި މިޔުޒިކު އުފެއްދުން\nމި މަޒުމޫނުގެ ތަޢާރަފުގައި ބަޔާންކުރެވިފައި ވާނޭ ފަދައިން، ޅެންވެރީން ބަނޑުވައްއަކުރާއި ފިލިކޯޅިއަށް ޓަކައި، ޅެމުގައި ބުނާން ބޭނުންވާ ވާހަކަ ޤުރްބާނެއް ނުކުރެއެވެ. ހަމައެފަދައިން ބުނާން ބޭނުންވާ ވާހަކައަށް ޓަކައި، ބަނޑުވައްއަކުރާއި ފިލިކޯޅީގެ މިޔުޒިކުގެ މަތިން މުޅިން ހަނދާންނައްތައިލުމަކީ ވެސް ކުރާ ކަމެއް ނޫނެވެ. އެހެންކަމުން ބައިތެއްގެ ބަނޑުވައްއަކުރާއި ފިލިކޯޅި އެއްގޮތް ނުކުރާނަމަ އެ ބައިތުގައި މިޔުޒިކު އުފެއްދުމަށް، ބައެއް ފަހަރު ބަނޑުވައްއަކުރުގެ އަޑު، އަނެއްބައި ފަހަރު ބަނޑުވައްއަކުރާއި ފިލިކޯޅީގެ އެއްބައި، އަދި އަނެއްބައި ފަހަރު ބަނޑުވައްއަކުރާއި ފިލިކޯޅި ނޫން އެހެން ބައެއް އަކުރުއަކުރާއި، ފިލިފިލި އެއްގޮތްކުރެއެވެ. ތިރީގައި މި ބަޔާންކުރަނީ އޭގެ ތެރެއިން ބައެއް ގޮތްގޮތެވެ.


އައްޑޫ އިކުއެޓޯރިއަލް ހޮސްޕިޓަލް (އޭއީއެޗް)\nއައްޑޫގައި ބައެއް ތަކެތީގެ އަގުބޮޑުކަން ފާހަގަވޭ: މޭޔަރު\nއައްޑު އަށް މި ދުވަސްވަރު ގެންނަ ބައެއް ކާބޯތަކެތީގެ އަގުބޮޑުކަން ފާހަގަކުރެވޭ ކަމަށް މޭޔަރު އަބްދުﷲ ސޯދިގް (ސޯބެ) މިއަދު ވިދާޅުވެއްޖެ އެވެ.\nއައްޑު އަށް މާސްކާއި ސެނިޓައިޒާގެ އިތުރު އެހީތައް\nއައްޑޫ އިކްއެޓޯރިއަލް ހޮސްޕިޓަލް (އޭއީއެޗް) އަށް މާސްކާއި ސެނިޓައިޒާ ފަދަ އަސާސީ މެޑިކަލް ސާމާނުގެ ދަތިކަން ކުރިމަތިވެފައިވާ ކަމަށް ބުނުމާ ގުޅިގެން އެކި ފަރާތްތަކުން ތަކެތި ހަދިޔާކުރަން ފަށައިފި އެވެ.\nހިތުގެ މައްސަލައެއްގައި ރޭ ފަރުވާ އަށް އައްޑޫން މާލެ ގެންދިޔަ މީހަކު ކޮވިޑް-19 އަށް ޕޮޒިޓިވްގެން ފަރުވާ ދެމުން އަންނަ އިރު، އޭނާ އާ ޑައިރެކްޓް ކޮންޓެކްޓްވި މީހުންގެ އަދަދު 26 އަށް އަރާ ކަމަށް އައްޑޫ އިކުއެޓޯރިއަލް ހޮސްޕިޓަލް (އޭއީއެޗް) އިން ބުނެފި އެވެ.\nއައްޑޫން ރޭ ދަންވަރު މާލެ ގެނައި ބަލި މީހަކު ކޮވިޑް-19 އަށް ޕޮޒިޓިވްވެފައިވާތީ ރައްކާތެރިކަމުގެ އިތުރު ފިޔަވަޅެއްގެ ގޮތުން 14 ދުވަހުގެ މުއްދަތަށް އައްޑޫ މިއަދު ލޮކްޑައުން ކޮށްފި އެވެ.\nMay 09, 2020 63\nއައްޑޫން މާލެ ގެނައި މީހަކު ކޮވިޑް-19 އަށް ޕޮޒިޓިވް\nއައްޑޫން ރޭ ދަންވަރު މާލެ ގެނައި ބަލި މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nApril 21, 2020 31\nހިތަދޫ ސްވަރޭޖް ޕަމްޕް ސްޓޭޝަނުގައި "ރޯކޮށްލައިފި"\nސ. ހިތަދޫގެ ފެނަކަ ޕަމްޕް ސްޓޭޝަނުގައި ބަޔަކު ގަސްދުގައި މިއަދު ރޯ ކޮށްލައިފި ކަމަށް އައްޑޫގެ މޭޔަރު އަބްދުﷲ ސޯދިގް (ސޯބެ) މިއަދު ވިދާޅުވެއްޖެ އެވެ.\nޝައްކުވާ މީހަކަށް ފަރުވާދިން މީހުން އެކަހެރިވެއްޖެ\nކޮރޯނާވައިރަސް ހުންނަ މީހުންގެ ކިބައިން ފެންނަ ބައެއް އަލާމަތްތައް ހުރި މީހަކަށް ފަރުވާ ދިން އައްޑޫ އިކުއެޓޯރިއަލް ހޮސްޕިޓަލުގެ ޑޮކްޓަރަކާއި ދެ ނަރުހެއް އަމިއްލަ އަށް އެކަހެރިވެއްޖެ އެވެ.\nއައްޑޫގައި ރޭގަނޑު ވިޔަފާރި މަނާކުރުން ބާތިލްކޮށްފި\nކޮރޯނާވައިރަހުގެ ރައްކާތެރިކަމުގެ ފިޔަވަޅެއްގެ ގޮތުން އައްޑޫގެ ވިޔަފާރިތައް ރޭގަނޑު ބަންދުކުރަން ކައުންސިލުން ބުދަ ދުވަހު ނިންމި ނިންމުން އައްޑޫ ސިޓީ ކައުންސިލުން މިއަދު ބާތިލުކޮށްފި އެވެ.\nވިޔަފާރި ވަގުތު ބަދަލުކުރީ މާލޭގައި އެކަނި: އެޗްޕީއޭ\nއަތޮޅުތެރޭގައި ވިޔަފާރިކުރާ ގަޑިތަކަށް ބަދަލު ގެންނަން އަންގާފައި ނުވާނެ ކަމަށް، ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ބުނެފި އެވެ.\nކޮވިޑް-19: ޝައްކު ކުރެވޭ ކުޑަކުއްޖަކު ހިތަދޫން ޓެސްޓް ކުރަނީ\nކޮވިޑް-19 އަށް ޝައްކު ކުރެވިގެން އައްޑޫ ހިތަދޫގެ ކުޑަކުއްޖެއްގެ ޓެސްޓެއް ހެދުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނިންމައިފި އެވެ.\n"ލާމަރުކަޒީ ނިޒާމު އައުމުން މާލޭގެ ހާލަތު ވީ ގޯސް"\nލާމަރުކަޒީ ގާނޫނު އައިފަހުން މާލޭގެ ހާލަތު އޭގެ ކުރިއަށް ވުރެ ދަށް ވެފައިވާ ކަމަށާއި އައްޑޫގައި ވެސް ބައެއް ކަންތައްތައް ގޯސްކޮށް ހިނގާ ކަމަށް ރައްޔިތުންގެ މަޖިލީހުގެ މަރަދޫ...\nއައްޑު އަށް ސަގާފީ ފަތުރުވެރިކަން މުހިއްމު: ޔުމްނާ\nއައްޑު އަކީ ތާރީހީ ގޮތުންނާއި ސަގާފީ ގޮތުން ފާހަގަކޮށްލެވޭ ކަންތައްތަކެއް ހުރި ތަނަކަށް ވާތީ އައްޑޫގެ ސަގާފީ ތަރިކަ ރައްކާތެރިކޮށް، އައްޑޫގައި ސަގާފީ ފަތުރުވެރިކަން ކުރިއަރުވަން މަސައްކަތްކުރުން މުހިންމު ކަމަށް ހެރިޓޭޖް މިނިސްޓަރު ޔުމްނާ މައުމޫން ވިދާޅުވެއްޖެ އެވެ.\nFebruary 02, 2020 17\nއިންޑިއާ އެހީގައި 46 މިލިއަން ރުފިޔާގެ މަޝްރޫއުތަކެއް\nއިންޑިއާއިން ދޭ 46 މިލިއަން ރުފިޔާގެ އެހީގައި ހަ މަޝްރޫއެއް ހިންގުމުގެ އެއްބަސްވުމުގައި މިއަދު ސޮއިކޮށްފި އެވެ.\nJanuary 25, 2020 37\nއައްޑޫގެ ފެން މީޓަރުން ނަގާ 30ރ. އުނިކޮށްފި\nއައްޑު އަށް ފެނުގެ ހިދުމަތް ދިނުމަށް ބަހައްޓާފައިވާ މީޓަރަށް މަހަކު ޗާޖްކުރާ 30ރ. ނުނަގަން ނިންމާފައިިވާ ކަމަށް އައްޑު އަށް ފެނާއި ކަރަންޓްގެ ހިދުމަތް ދޭ ފެނަކަ ކޯޕަރޭޝަނުން މިއަދު ބުނެފި އެވެ.\nވެކްސިން ނުޖަހައި ކުދިން ވައްދާ ސްކޫލެއް އައްޑޫގައި ހުރި ކަމަށް ވިދާޅުވެ އައިޖީއެމްއެޗުގެ ކުޑަކުދިންގެ ޑޮކްޓަރު އަހްމަދު ފައިސަލް މިއަދު ކަންބޮޑުވުންފާޅުކުރައްވައިފި އެވެ.\nއައްޑޫ ޕަބްލިކް ވޯކްސްގެ މުވައްޒަފުންގެ ކަންބޮޑުވުން ކައުންސިލަށް\nއައްޑޫގައި މަސައްކަތްކުރާ ޕަބްލިކް ވޯކްސްގެ މުވައްޒަފުން ސިވިލް ސާވިސްގެ އާ އޮނިގަނޑަށް ފައްތަން ނިންމުމާ ގުޅިގެން މުވައްޒަފުންގެ މެދުގައި އުފެދިފައިވާ ކަންބޮޑުވުންތަކައް ހައްލެއް ހޯދައިދޭން މަސައްކަތްކުރަމުން އަންނަ ކަމަށް އައްޑޫ ސިޓީ ކައުންސިލުން މިއަދު ބުނެފި އެެވެ.\nފެން ބޮޑުވަނީ މަގުތަކަށް ވުރެ ގެތައް ތިރިވުމުން: ސޯބެ\nއައްޑު އަށް ބޯކޮށް ވާރޭ ވެހިއްޖެ ނަމަ ގެތަކަށް ފެން ވަންނަނީ، ހަދާފައިވާ މަގުތަކަށް ވުރެ ގެތައް ތިރިވުމުން ކަމަށް މޭޔަރު އަބްދުﷲ ސޯދިގް (ސޯބެ) މިއަދު ވިދާޅުވެއްޖެ އެވެ.\nއައްޑޫގައި ގެސްޓް ހައުސް އަޅަން ބިން ދޫކުރަނީ\nއައްޑޫގައި ޓޫރިޒަމްގެ ބޭނުމަށް 4،000 އެނދު ތަރައްގީކުރަން ބޭނުންވާ ބިން ދޫކުރަން އަންނަ މަހު އިއުލާނު ކުރާނެ ކަމަށް ޓޫރިޒަމް މިނިސްޓްރީން ބުނެފި އެވެ.


SunOnline: #VAAHAKA: Yaaraae Loabi Dheyshey... - 43\nޔާރާއެ ލޯބިދޭށޭ... 43\nޔަޝްފާ ޙުސައިން 05 Jun 2021, 09:13\n"ކީއްވެ؟... ކީއްވެތަ އަހަންނަށް ބައްޕައެއްގެ ލޯބި ނުލިބެނީ؟... މަންމަ ކޮން ކުށެއް ކުރީމަތަ، މަރުވި އިރުވެސް ބައްޕަގެ އަޅާލުން ނުލިބުނީ؟... އަހަރެން މީ އެ ނިކަމެތި މަންމަގެ ބަނޑުން އުފަންވީ ދަރިއެއް ވީމަތަ؟... ބައްޕަ އަހަރެންދެކެ ތިހާ ނަފުރަތު ކުރަނީ ކީއްވެކަން ބުނެދީބަލަ... އޭރުން އަހަރެން އިތުރަކަށް ނާހާނަމޭ.... ޒެނިލް އާއި ޖުއާންދެކެ ވާ ލޯބި، ބައްޕަ އަހަރެންދެކެ ނުވާންވީ ސަބަބެއް އެއް ފަހަރު ނަމަވެސް ބުނެދީބަލަ..." ކެވިންގެ އަޑު ތުރުތުރު އަޅައިގެން ދިޔަ އެވެ.\n"މާގިނަ ވާހަކަ ނުދައްކާ!..." ދާއޫދު ހަޅޭއްލަވައިގަތެވެ.\n"ބައްޕާ!..." ކެވިންއަށް ގޮތް ހުސްވި އެވެ. "މިއޮއް ހުރިހާ ދުވަހުވެސް އަހަރެން މިއައީ ބައްޕަ ބުނި ކޮންމެ ކަމެއް ކުރަމުން... އެކަމަކު، ބައްޕަގެ ލޯތްބެއް އަހަންނަކަށް ނުލިބުނު... އަހަންނަށް އެއްވެސް އުފާވެރިކަމެއް ނެތީ ކީއްވެތަ؟... ބައްޕަގެ ލޯބި ނުލިބެންވީ ކީއްވެތަ؟..."\n"އަހަންނަކަށް ނުބުނެވޭތަ ތި ނަމުން އަހަންނާ މުޚާތަބުކޮށްގެން ނުވާނެއޭ..." ދާއޫދު ރުޅި ހައްތަހާ ވީ ގަދަ އެވެ. "ކޮބާ އެ ޕެންޑްރައިވް؟... ހަމަ މިހާރު އެ ގެނޭ..."\nދާއޫދު ގޭތެރެއަށް ދެމިގަތެވެ. ގޭތެރޭގެ ތަންތަން ހޯދަން ފެށި އެވެ. ފަހަތުން ދިޔުމުގެ ބަދަލުގައި ކެވިންއަށް ހުރެވުނީ ދޮރުމަތީގަ އެވެ. ގުޑިލަންވެސް ނޭނގިފަ އެވެ. ހިތް ޝަކުވާއިން ފުރިފައި ވިޔަސް، އެ ޝަކުވާތައް ދުލާއި ހަމައަށް ގެނައުމުގެ ހުއްދައެއް ކެވިން އަކަށް ނެތެވެ. ބައްޕަ ކުރިމަތީގައި ހުރެމެ، ބައްޕާއޭ ކިޔައި ގޮވާލުމުގެ ޙައްޤެއް ވެސް ނުމެ ނެތް މެއެވެ.\nކެވިން ސިހުނީ ފަހަތުން ބާރު އަޑުފައްގަނޑެއް އިވުމުންނެވެ. އެއާއިއެކު ތޫނު އެއްޗެހިތަކެއް ފަޔަށް ހެރުނުކަމުގެ އިހުސާސް އޭނައަށް ކުރެވިގެން ދިޔަ އެވެ. ކެވިން ލަސްލަހުން ފަސްއެނބުރި ބަލައިލި އެވެ. ފާރުގައި ހަރުކޮށްފައިވާ ފޮޓޯ ފްރޭމް އޮތީ އޭނަގެ ފައި ކައިރީގައެވެ. އެއީ ކެވިންގެ މަންމަ ނަސީމާ އާއިއެކު އެންމެ ފަހުން ނެގި ތަސްވީރު ލާފައިވާ ފްރޭމެވެ. ދާއޫދު ރުޅި އައުމުން ފްރޭމް އެއްލައިލީ އެވެ. އަނެކާގެ ހިތަށް ކުރާނެ އަސަރަކާއި މެދު ކުޑަކޮށްވެސް ވިސްނައި ނުލައެވެ.\nފްރޭމްގެ ބޭރުގައިވާ ބިއްލޫރިކޮޅުތައް އޮތީ ތެޅިގެން އެކި ހިސާބުތަކަށް ބުރައިގެން ގޮސްފަ އެވެ. އެ ބިއްލޫރިކޮޅުތައް ފަދައިން ކެވިންގެ ހިތްވެސް ކުދިކުދި ވިއެވެ.\n"މަންމާ!..." ކެވިންގެ ދެ ތުންފަތް ފޫއަޅުވާލާފައި ނުކުތީ ވޭނީ އަޑެކެވެ.\n"މަންމާ އަހަންނަށް މާފުކުރޭ..." ކެވިން އަވަސް އަވަހަށް ގުދުވެ، ފޮޓޯ ފްރޭމް ނެގި އެވެ. އޭގައި ހަރުކޮށްފައިވާ ތަސްވީރު ގެންގޮސް މޭގައި ޖައްސައިލި އެވެ. އޭރު އެ ދެލޮލުން ކަރުނަ އޮހެމުން ދިޔަ އެވެ.\n"ހަމަ ނިސާމާގެ އުޅުން ލިބިފަ ތިހުރީ..." ދާއޫދު ހުރީ ދެ ދަތްޕިލައަށް ބާރުކޮށްލައިގެންނެވެ. "މީހަކު އެއްޗެއް ކިޔަސް އަޑެއް ނީވޭނެ... އެހާ ވަރަށް ޝަކުވާ ކުރާނެ..."\n"މަންމަ ކޮން ކުށެއްތަ ކުރީ؟... އެއް ފަހަރުވެސް މަންމަ ކުރި ކުށެއް ނުބުނެވިގެން ތިއުޅެނީ ކީއްވެތަ؟..." ހިތް މާ ބޮޑަށް ޒަޚަމުވުމުން، ކެވިންގެ އިހުސާސްތަކުގެ މައްޗަށް ކުރި ހޯދީ ރުޅި އެވެ. އަޑުގައި ވީ ހަރުކަށި ކަމެވެ. ދެބުމަ ގޮށްޖަހަމުން ދާއޫދަށް އެ ނަޒަރު ހުއްޓައިލި އެވެ. ނަފުރަތުން ފުރިފައިވި ދެލޮލުން ނުކުންނަމުންދިޔަ ދިލަ ހޫނުގައި ދާއޫދު ފިއްސައިލަން އުޅުނު ކަހަލަ އެވެ.\n"ކަށްވަޅުގަ އޮތް ނަސީމާގެ ކައިރިއަށް ގޮސް ތި ސުވާލު ކުރޭ..." ދާއޫދު ހިނގައިގަތީ ގެއިން ނުކުންނާށެވެ.\nކެވިންގެ ޖުމްލަތަކުން ދާއޫދުގެ ތަބީއަތު ބަދަލު ވިއެވެ. އެކަން އެނގުމުން، ކެވިންއަށް އިތުރު ހިއްވަރެއް ލިބިގެން ދިޔަ އެވެ.\n"މީގެ ފަހުން ތީ އަހަރެންގެ ބައްޕައެއް ނޫން..." ކެވިން ބުންޏެވެ. "މިގޭގަ މިހުރީ އަހަންނާއި އަހަރެންގެ މަންމަގެ މަސައްކަތުން ހޯދާފަ ހުރި އެއްޗެހި... މި އެއްޗެހި ހަލާކު ކުރުމުގެ ޙައްޤެއް އެއްވެސް މީހަކަށް ނޯންނާނެ... އެއްވެސް މީހަކަށް މިގެއަށް ވަދެވޭނީ ވެސް އަހަރެންގެ ހުއްދަ ލިބިގެން..."\nދޮރާއި ހަމައަށް ގޮސްފައި ދާއޫދު ހުއްޓުނެވެ. ފަސްއެނބުރި ކެވިންއަށް ބަލައިލި އެވެ. ނަފުރަތުން ފުރިފައިވި ބެލުމެކެވެ. ދާއޫދު މަޑުމަޑުން ހިނގާލާފައި ގޮސް ކެވިން އާއި ދާދި ގާތުގައި ހުއްޓުނެވެ. ކެވިން ލައިގެން ހުރި ހުދު ގަމީހުގެ ގިރުވާން ރީތިކޮށްލި އެވެ.\n"ހާދަ އަވަހަކަށް ފެންވަރު އޮޅުނީ ތި؟... މިހާރުވެސް އަހަރެންގެ އެންމެ އަމުރަކަށް އިންނަންޖެހޭނީ ކުޑަގޮޅީގަ ކަން ހަނދާން ނައްތާލީތަ؟..." ދާއޫދު ދިނީ އިންޒާރެކެވެ. ކެވިންގެ ގިރުވާނުގައި ދެއަތުން ހިފައި މަޑުމަޑުން ދަމައިލި އެވެ.\n"އަހަރެން މިހާރު ބިރެއް ނުގަނޭ... އިތުރަށް ބިރު ގަންނަންޖެހޭ ސަބަބެއް ވެސް ނެތް..." ކެވިން ގަދަކޮށްލި އެވެ. ދާއޫދުގެ އަތް ގިރުވާނުން ނައްޓުވައި ދުރު ކުރި އެވެ. "އަހަރެން އަތުގަވެސް ހެކި އެބަހުރި... ކުރެވޭނެ ކަންކަން ވެސް އެބަހުރި... އެކަމަކު، މިއޮއް ހުރިހާ ދުވަހުވެސް، އަހަރެން ކެތްކުރީ ތީ އަހަރެންގެ ބައްޕައަށް ވީމަ... އެކަމަކު، ސަބަބެއްނެތި އަހަރެންގެ މަންމައަށް ޤަދަރު ނުކުރި މީހަކާއި ގާތް ގުޅުމެއް ބާއްވާކަށް އަހަރެން މިހާރު ބޭނުމެއް ނޫން...."\n"ކެވިން!..." ދާއޫދު ހަޅޭއްލަވައިގަނެފައި، ކެވިން އާއި ދިމާއަށް އަތް މަޅައިލި އެވެ.\nކެވިން ހުރީ ގުޑިވެސް ނުލަ އެވެ. ދާއޫދަށް އޭނަގެ ގައިގައި ޖަހަން ނުކެރޭނެކަން އެނގޭ ކަހަލަ އެވެ. ދެއަތް މުށްކަވައިލަމުން ދާއޫދު އެ އަތް ތިރިކޮށްލި އެވެ. އިތުރަށް މަޑުކުރުމެއްނެތި، ހަލުވި ފިޔަވަޅުތަކެއްގައި ގޮސް އެ ގެއިން ނުކުތެވެ.\nކެވިންއަށް ސޯފާއަށް ވެއްޓިގަނެވުނެވެ. ދާއޫދާއި މެދު ކަންތައް ކުރެވުނީ ރަނގަޅަށް ނޫންހެން ހީވެ، ތަބީއަތު އިތުރަށް ގޯސް ވިއެވެ. އޭނަގެ މަންމަގެ ދުނިޔޭގައި އަބަދު ހަނދާންކޮށްދިން އެއް ކަމަކީ، ބައްޕައަށް ޤަދަރާއި އިހުތިރާމު ކުރުމެވެ. މަރުމަތީގައި ވެސް ނަސީމާ ކުރީ އެ ވަސިއްޔަތެވެ. ކެވިން އޭނާގެ މޭމަތީގައި ބާއްވާލާފައިވާ ނަސީމާގެ ތަސްވީރަށް ބަލައިލި އެވެ.\n"މަންމާ!... އަހަރެން ލޯބިވާ އެންމެން އަހަންނާއި ވަކިވެގެން ދަނީ ކީއްވެތަ؟... ސީމާއަށްފަހު އަހަންނަށް ލޯބިވެވުނީ ޖިލްދެކެ... އެކަމަކު..." ކެވިން އޭނާގެ ވާހަކަ ހުއްޓައިލާފައި ނޭފަތް ދަމައިލި އެވެ. "އަހަރެން ކިހިނެއް ޖިލްއަށް ގެއްލުން ދޭނީ؟... އަހަންނަކަށް އެކަމެއް ނުކުރެވޭނެ... މަންމާ!... މަންމަ ބުނީތީ އަހަރެން މިއައީ ބައްޕަގެ ކޮންމެ އަމުރަކަށް ކިޔަމަން ވެވޭތޯ ބަލަމުން.... އެކަމަކު، އަބަދު މިހެން އަހަރެން އުޅޭނީ ކިހިނެއް؟... އަހަންނަށް ލިބުނު ހުރިހާ އުފަލެއް ގެއްލިއްޖެ... އަނބިމީހާ އާއި ދަރިފުޅުވެސް ގެއްލުނީ... ޖިލް އާއި ޔޫން ވެސް ގެއްލިއްޖެ... މަންމާ!... އަހަރެން ދެން ކިހިނެއް ހަދާނީ؟... އެންމެން ދޫކޮށްލާފަ މަންމަ ކައިރިއަށް ދާންވީތަ؟... ނޫނީ ބައްޕަހެން ގަދަ ބާރުން ކަންކަން ކުރަންވީތަ؟..."\nކޮރެއާއިން އެނބުރި ގައުމަށް ދާ ވާހަކަ ޖުއާން ބުނި ފަހުން، ޖިލްވާގެ ހިތް ނުތަނަވަސް ވަމުން ދިޔަ އެވެ. ޖުއާން ދިނީ ހަމައެކަނި ޖިލްވާ އާއި ރިފްއާނުގެ އިތުރުން ޔޫންގެ ޓިކެޓެވެ. ޒެނިލް ނުދާތީ، ރާއްޖެ ދާން ޖިލްވާގެ ހިތް ދެކޮޅު ހަދަމުން ދިޔަ އެވެ. ޒެނިލް ދޫކޮށްފައި ޖިލްވާ ރާއްޖޭގައި ހުންނާނީ ކިހިނެއް ހެއްޔެވެ؟ އަނެއްކޮޅުން ޖިލްވާގެ މައިންބަފައިން ތިބީ ނުރުހިފަ އެވެ. ދަރިފުޅާއިއެކު ގޮސް އެގެއަށް ވަންނާނެ ހިއްވަރެއް ޖިލްވާގެ ގަޔަކު ނެތެވެ. ކިތަންމެ ނުތަނަވަސްވި ނަމަވެސް، ހާލަތުގެ ގޮތުން، ޒެނިލްގެ ކައިރީގައި އެ ވާހަކަ ދައްކާކަށް ޖިލްވާ އަކަށް ނުކެރުނެވެ.\nރިފްއާނު ހަސްފަތާލަށް އައިއިރު، ޖިލްވާ ހުރީ ޒެނިލް އޮތް ކޮޓަރިން ބޭރުގަ އެވެ. ދެކޮޅަށް ހިނގަމުން ދިޔަ ގޮތުން، ކަމެއް ގޯސްވެއްޖެކަން ރިފްއާނަށް އެނގުނެވެ. ރިފްއާން ހީކުރީ، ކެވިން ކަންތައް ކުރި ގޮތުން ޖިލްވާ އެކަމާއި ވިސްނަން ހުރީކަމަށެވެ. އޭނަ ގޮސް ފުރަތަމަ ވެސް ފެށީ އެ ވާހަކަ އެވެ.\n"ނަސީބެއްނު ޖުއާން އަހަންނަށް އެކަން އެނގި ކަން... އަހަރެން ހިއެއް ނުކުރަން ކެވިން އެއީ އެފާޑު މީހެއް ކަމަކަށް..." ރިފްއާން ހުރީ ހިތްހަމަނުޖެހިފަ އެވެ. "މާ ރަނގަޅުވެގެން މިއުޅުނީ ބޭނުންގަނޑެއް އޮތީމަތާ... ނަސީބެއްނު ޖިލް ސަލާމަތްވި ކަން..."\nޖިލްވާ އިނީ ފުން ވިސްނުމެއްގެ ތެރޭގަ އެވެ. ވެދިޔަ ކަންތައް ގަބޫލު ނުކުރެވިފައި ކަހަލަ ގޮތަކަށެވެ. ދެލޮލަށް ހަގީގަތް ފެނުނު ނަމަވެސް ގަބޫލު ކުރަން އޭނަގެ ހިތް ދެކޮޅު ހަދަނީ އެވެ. ކެވިން އަކީ ގޯސް މީހެއް ނޫނޭ ހިތް ބުނަނީ އެވެ. ކެވިންގެ ގެއިން ޖިލްވާ އާއި ޔޫން ސަލާމަތްކުރީ ފުލުހުންނެވެ. އެހާ ފަސޭހައިން ފުލުހުންނަށް އެ ގެ އެނގުނީ ކިހިނެއް ހެއްޔެވެ؟ ކެވިން ގެއިން ނުކުމެގެން ދިޔައިރު، ގޭގެ ދޮރު ތަޅުނުލައި ދިޔައީ، ކީއްވެ ހެއްޔެވެ؟ ގަސްދުގައި އޭނަ ސަލާމަތް ކުރަން ހެއްޔެވެ؟\nޖިލްވާއަށް ޝައްކު ވަނީ އެވެ. ކެވިން ދިޔަތާ މާ ގިނަ އިރެއްނުވެ، ޖިލްވާ އާއި ޔޫން ސަލާމަތް ކުރުމަށް، އެގެއަށް ފުލުހުން އައުމާއި، ފުލުހުންނަށް އެ ގެ އެނގުނީ މީހަކު ގުޅާފައި ދިން މައުލޫމާތަކުން ކަމަށް އެމީހުން ބުނެފައި ވާތީ އެވެ. އެކަމަކު، ކެވިން އެހެން ހަދަންވީ ކީއްވެ ހެއްޔެވެ؟ ކެވިންގެ ވިސްނުން ގޯސް ނޫންނަމަ، އެމީހުން އެގެއަށް ގެންގޮސް ބަންދު ކުރަންވީ ކީއްވެ ހެއްޔެވެ؟ އެކަމުގައި ކެވިންއަށް އެއްވެސް މަޖުބޫރު ކަމެއް އޮތީ ހެއްޔެވެ؟ އެކަމަކު، ޖިލްވާ އާއި އޮތް ގުޅުމަކީ ކޮބައި ހެއްޔެވެ؟ ޖިލްވާގެ ހިތުގައި އުފެދުނު އެތައް ސުވާލެއްގެ ޖަވާބު އޭނަ ބޭނުން ވިއެވެ. ކުރިން ކެވިންދެކެ ކިތަންމެ ޖެހިލުންވީ ނަމަވެސް، މިހާރު އެއްވެސް ބިރުވެރިކަމެއް ޖިލްވާގެ ހިތުގައި ނުވެ އެވެ.\n"އަހަރެން އެބަ އަންނަން..." ޖިލްވާ ކުއްލިއަކަށް ތެދުވި އެވެ.\n"ކޮންތާކަށް؟..." ރިފްއާން ފުންމައިގެން ތެދުވި އެވެ.\n"އެބަ އަންނަން ވަރަށް އަވަހަށް... ޒެލް ކައިރީ ނުބުނާތި!..." ޖިލްވާ ދުވެފައި ގޮސް ލިފްޓަށް ވަނެވެ.\nރިފްއާން ޖިލްވާގެ ފަހަތުން ދިޔަ ނަމަވެސް، ލިފްޓަށް ވަންނާނޭ ފުރުސަތެއް ނުލިބުނެވެ. ރިފްއާނަަށް ޖެހުނީ އެނބުރި ގޮސް ޒެނިލް އޮތް ކޮޓަރިއަށް ވަންނާށެވެ. ޔޫން ބަނޑުމަތީގައި ބައިންދާލައިގެން ޒެނިލް އޮތެވެ. އެ މޫނުން ފެންނަމުން ދިޔައީ އުފާވެރި ކަމެވެ. ރިފްއާން ފެނުމުން، ޒެނިލްގެ ތުންފަތުގައިވި ހިނިތުންވުން ފުންވިއެވެ.\n"ކޮބާ ޖިލް؟..." ޒެނިލް ސުވާލު ކުރީ ޖިލްވާ އެތެރެއަށް ނުވަނުމުންނެވެ.\nރިފްއާނަށް ބުނާނެ އެއްޗެއް ނޭނގުނެވެ. ދޮގު ހަދާކަށްވެސް ނުކެރުނެވެ. އެންމެފަހުން އަވަހަށް ގޮސް ޔޫން އާއި ވާހަކަ ދައްކަން ފެށި އެވެ. ޒެނިލް ތެދުވެ، ހެޑްބޯޑުގައި ލެނގިލި އެވެ.\n"ރިފްއާން!..." ޒެނިލް ގޮވައިލީ ވާހަކައެއް ބުނަން ބޭނުންވެގެން ގޮވައިލާ ފަދައިންނެވެ. "ޖިލް ކައިރީ ނުބުނައްޗޭ!... އަހަރެން މިއުޅެނީ ޖިލް އާއި އެކީ ރާއްޖެއަށް ދާން... ވީހާވެސް އަވަހަށް ޖިލް އާއި މެރީ ކުރަން ބޭނުން.... ރިފްއާން އަހަންނަށް އެހީ ވާނަން ދޯ؟..."\nރިފްއާން ބޯ ޖަހައިލި އެވެ.\n"މިހާރުވެސް އަހަރެން ބޭނުން ޖިލް ގޮވައިގެން މިތަނުން ދާން... މިތަނުގަ ޖިލްއަށް އެއްވެސް އުފާވެރިކަމެއް ނެތް... އަހަރެން ބިރުގަނޭ އަނެއްކާވެސް ޖިލްއަށް އެކަހަލަ ކަމެއް ވެދާނެތީ... ޓިކެޓު ހަމަޖައްސަން އުނދަގޫވީމަ ބޭނުންވާ އިރަކު ނެތް ދެވޭކަށްވެސް..." ޒެނިލް އިނީ ނުތަނަވަސް ވެފަ އެވެ. އެ ނޫން ކަމަކާއި އޭނައަށް ނުވެސް ވިސްނުނެވެ.\n"ރާއްޖޭގަވެސް ވަކި ކަންކަން ރަނގަޅު ވާނެ ކަމަށް ހީނުކުރައްޗޭ..." ރިފްއާން ވާހަކަ ފެށީ ދުރުދުރުންނެވެ.\n"ތިބުނި އެއްޗެއް ނުވިސްނުނު..." ޒެނިލްގެ ފުރިހަމަ ސަމާލުކަން ރިފްއާނަށް ހުއްޓުނެވެ.\n"މިބުނީ، ކަންތައް ވީގޮތުން ޖިލްގެ މަންމަމެން ކުޑަކޮށް ހިތްހަމަނުޖެހިފައޭ ތިބީ... ޒެނިލްއަށް ވެސް އެކަން އެނގިފައެއްނު އޮތީ... އެހެންވީމަ، އެކޮޅަށް ދާއިރު އެކަމަށްވެސް ތައްޔާރުވައްޗޭ މިބުނީ..." ރިފްއާން އޭނަ ބުނަން ބޭނުންވި ވާހަކަތައް ތިލަކޮށް ދިނެވެ.\nއެނބުރި ގައުމަށް ދާންޖެހޭތީ ރިފްއާންގެ ހިތް ނުތަނަވަސް ވިއެވެ. ޚާއްސަކޮށް ޒެނިލް ދާ ކަން އެނގުމުންނެވެ. މަސްލަހަތު ގޯސްވެފައި ވަނިކޮށް ޒެނިލް ފެނުމުން އިތުރަށް ގޯސްވެދާނެތީ އެވެ. އާމިރުގެ ގޮތް ރިފްއާނަށް އެނގެ އެވެ. އާމިރަކީ އެހާ ފަސޭހައިން މަޢާފު ދޭނޭ މީހެއް ނޫނެވެ.\nރިފްއާން ދިޔުމުން، ޖިލްވާގެ އިންތިޒާރުގައި އޮއްވައި، ޒެނިލްއަށް ނިދުނީ އެވެ. ހޭލެވުނުއިރު، ދާދި ކައިރީގައި ހުރި ދާއޫދު ފެނި، ޒެނިލް ދިޔައީ ސިއްސައިގެންނެވެ.\n"ބައްޕާ!..." ޒެނިލް ގޮވައިލި އެވެ. "ބައްޕަ ކޮން އިރަކު އައީ؟..."\n"އިރުކޮޅެއް ވެއްޖެ..." ދާއޫދު ހިނިތުންވެލި އެވެ. "ދަރިފުޅު ފުރަންއުޅޭ ވާހަކަ ޖުއާން ބުނި... ތެދެއްތަ؟..."\n"އާނ ބައްޕާ!... އެހެން ގައުމަކަށް ގޮސްލާ ހިތުން..." ޒެނިލްގެ މޫނުން ފެނުނީ އުފާވެރި ކަމެވެ.\nދާއޫދުގެ މޫނުން ފެނުނީ ތަފާތު އަސަރެކެވެ. އިރުކޮޅަކު ވިސްނައިލަން އޭނަ ހުއްޓެވެ. އޭގެ ފަހުގައި ހިނިތުންވެލި އެވެ. ގަދަކަމުން ކަހަލަ ގޮތަކަށެވެ.\nދޮރުގައި މާ ވަރަކަށް ޓަކި ޖަހާ އަޑު އިވުމުން، ކެވިން ގޮސް ދޮރު ހުޅުވައިލި އެވެ. ދޮރުމަތީގައި ހުރި ޖިލްވާ ފެނި، ކެވިންގެ މޫނުގެ ކުލަވަރު ބަދަލު ވިއެވެ. އަވަހަށް ދޮރު ޖަހަން އުޅުނެވެ. ޖިލްވާ ދޮރުގައި ހިފެހެއްޓި އެވެ.\n"އެއީ ކެވިން ދޯ؟..." ޖިލްވާގެ އަޑަށް ކެވިންގެ ހަރަކާތް ހުއްޓުނެވެ. "އަހަރެން މިގޭގަ ހުރި ވާހަކަ ޕޮލިހުން ކައިރީ ބުނީ ކެވިން ދޯ އޭ މި އެހީ..."\nކެވިން ސިހުނު ކަން އެނގުމުން، ޖިލްވާ ކުރިއަށްވުރެ ބޮޑަށް ޝައުގުވެރި ވިއެވެ.\n"އަހަންނަށް އެނގޭ، ކެވިން ބޭނުންވެގެން ކުރި ކަމެއް ނޫންކަން އެއީ..." ޖިލްވާ ބުންޏެވެ. "ކެވިން ތީ މީހަކަށް ގެއްލުމެއް ދޭނެ މީހެއް ނޫންކަން އަހަންނަށް ޔަޤީން..."\n"މާ އަވަހަށް ގޮތް ނިންމަނީ ތި.... އަހަންނަކީ ރަނގަޅު މީހެއް ނޫން...." ކެވިން އުޅުނީ ދޮރު ލައްޕާށެވެ.\n"ހަމަ އެންމެ ސުވާލަކަށް ޖަވާބު ދީ..." ޖިލްވާ ދުލެއް ނުކުރި އެވެ.


މަނަދޫ ކެޔޮޅުބޭ - ވިކިޕީޑިއާ\nމަނަދޫ ކެޔޮޅުބޭ ނުވަތަ ކެޔޮޅު ޢަބްދުއްސަމަދު ޢަލީއަކީ އާދައިގެ އާއިލާއަކުން ވަޑައިގެންނެވި އާދައިގެ ބޭފުޅެކެވެ. އެހެންނަމަވެސް އޭނާއަކީ މަނަދޫގެ އިޖްތިމާޢީ ކަންތައްތަކުގައި އާދަޔާއި ޚިލާފު ޖޯޝަކާއި ފޯރިއެއްގައި މަސައްކަތްކުރެއްވި ޝަހުސިއްޔަތެކެވެ. މަނަދޫއަށްޓަކައި ޚާއްޞަކޮށް ހުޅަނގު އަވަށަށްޓަކައި ކެޔޮޅުބޭ ކުރެއްވި މަސައްކަތްތަކުން އޭނާއަކީ މަނަދޫ ރައްޔިތުން ފަޚުރުވެރިވާ ދަރިއަކަށްވަނީ ވެފައެވެ. މަނަދޫގައި މަނަދޫ ރައްޔިތެއްގެ ހަނދާނުގައި ބޭއްވުނު ފުރަތަމަ މުބާރާތް ބޭއްވުނީ ކެޔޮޅު ޢަބްދުއްޞަމަދުގެ ހަނދާނުގައެވެ. އެއީ މަނަދޫ އެކުވެރިންގެ ގުޅުން ( މަނަދީ ޖަމުޢިއްޔާއެއް )ގެ ފަރާތުން ބޭއްވި ފުޓްބޯޅަ މުބާރާތް " ކެޔޮޅު ކަޕް " އެވެ.\n2 ކައިވެނީގެ ހަޔާތް\n4 ދިރިއުޅުމަށް ކުރެއްވި މަސައްކަތް\n5 ޒާތީ ޝަހުސިއްޔަތު\nއަލްމަރުޙޫމް ޢަބްދުއްޞަމަދު ޢަލީ ނުވަތަ ކެޔޮޅުބޭ ދުނިޔޭގެ އަލިކަންދުށީ4ރަބީޢުލް އާޚިރު 1337 (7ޖެނުއަރީ 1919 ) ވީ އަންގާރަ ދުވަހު މަނަދޫގައެވެ.\nކައިވެނީގެ ހަޔާތް[އުނިއިތުރު ގެންނަވާ]\nކެޔޮޅު ޢަބްދުއްޞަމަދު4ކައިވެނި ކުރެއްވިއެވެ. އެއީ 1 - ކަތްދަ، 2- ބޮޑުގޭ ޢަލިފުޅުގެ މަރިޔަނބު، 3- ކަޅުބެގެ ޙަލީމަ އަދި 4- ކުޑަ ކާސިމާއި ބޮނގަރަ އައިސަގެ ދަރި ކަތްދައެވެ.\n2008 އޭޕްރީލް މަހާ ހަމައަށް ކެޔޮޅުބޭގެ4ދަރިން ދުނިޔޭގައި އެބަ ތިއްބެވިއެވެ.\n1- އިބްރާހިމް ޢަބްދުއްޞަމަދު ( ސޭކުބޭ )\n2- ޝުޢައިބު ޢަބްދުއްޞަމަދު\n3- ޢަބްދުﷲ ޢަބްދުއްޞަމަދު\n4- އައިމިނަތު ޢަބްދުއްޞަމަދު\nދިރިއުޅުމަށް ކުރެއްވި މަސައްކަތް[އުނިއިތުރު ގެންނަވާ]\nކެޔޮޅުބެއަކީ ކުޅަދާނަ މުރާލި ކެޔޮޅެކެވެ. ވަޑިއެއްވެސް މެއެވެ. ރަށުގެ މަސައްކަތްތަކުގައި އިސްވެ ހަރަކާތްތެރިވެލެއްވި ސަރުދާރެކެވެ. ކުޅިވަރުގެ މުރީދެކެވެ. ރަށުގެ އިޖްތިމާޢީ ކަންތައްތަކުގައި ރަށުގެ ވެރިންނަށް ލަފާދެއްވާ އެއްބާރުލުން ދެއްވި ބޭކަލެކެވެ.\nޒާތީ ޝަހުސިއްޔަތު[އުނިއިތުރު ގެންނަވާ]\nކެޔޮޅު ޢަބްދުއްޞަމަދަކީ މަނަދޫގެ ރައްޔިތުންގެ އިތުބާރު ހޯއްދަވާފައިވާ މީހެކެވެ. ޢިލުމެއްނެތަސް ޙިލުމުވެރިއެކެވެ. އަބަދުވެސްކަންތައްތައް ކުރެއްވުމުގައި އެހެން މީހުންގެ ޚިޔާލާއި މަޝްވަރާ ހޯއްދަވާ ބޭކަލެކެވެ. ކުޅިވަރުގެ ކަންތައްތަކުގައި އާދަޔާއި ޚިލާފު ރޫޙަކާއި ފޯރިއެއް އަދި ޖޯޝެއް ނެރުއްވި ބޭކަލެކެވެ. އޭނާގެ އިޚްލާޞްތެރި މަސައްކަތަށް އެހެން މީހުންގެ ލޯތްބާއި ސަމާލުކަން ހޯއްދެވިއެވެ.\nކެޔޮޅު ޢަބްދުއްޞަމަދު އަވަހާރަވީ 21 މާރޗް 1994 ގައެވެ. ވަޅުލެވިފައިވަނީ މަނަދޫ ޤަބުރުސްތާނުގައެވެ. އޭނާގެ ފާފަ ފުއްސަވާ ހެޔޮ ރަޙުމަތްލައްވާށިއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 25 އެޕްރީލް 2008، 09:52 ގައެވެ.


Sharuthakaa eku Barcelona aa havaaluvaan Xavi thayyaaru | Mihaaru\nޝަރުތަކާ އެކު ބާސެލޯނާއާ ހަވާލުވާން ޒަވީ ތައްޔާރު\n30 މާޗް 2020 - 11:472comments\nމެޑްރިޑް (މާޗް 30) - ޝަރުތަކަކާ އެކު ބާސެލޯނާގެ ކޯޗުކަމާ ހަވާލުވާން ތައްޔާރަށް ހުރި ކަމަށް މިދިޔަ ޖެނުއަރީ މަހު އެ ފުރުސަތު ދޫކޮށްލި ގަތަރުގެ އަލް ސާދުގެ ކޯޗު ޒަވީ ހެނާންޑޭޒް ބުނެފި އެވެ.\nބާސެލޯނާގެ ކޯޗަކަށް ކިކޭ ސެޓިއެން ހަަމަޖެއްސުމުގެ ކުރިން އެ ޓީމުން ފުރަތަމަ ގެންނަން މަޝްވަރާކުރީ ކުރިން އެ ޓީމަށް ގިނަ އަހަރުތަކެއް ވަންދެން ކުޅުނު ޒަވީއާ އެވެ. ޒަވީ ބޭނުންނަމަ ބާސެލޯނާއާ ހަވާލުވުމުގެ ފުރުސަތު އޮތް ކަމަށް އަލް ސާދުން ވަނީ އޭރު މީޑިއާގައި ވަނީ ބުނެފަ އެވެ. އެކަމަކު ޒަވީ ބާސެލޯނާ އަށް ނޫނެކޭ ބުނީ މިއީ އަދި ކޯޗިން ކެރިއަރުގެ ފުރަތަމަ މަރުހަލާ ކަމަށް ބުނެ އުޒުރެއް ދެއްކުމަށް ފަހު އެވެ.\nޒަވީ ބާސެލޯނާއާ ހަވާލުވާން އެދުނު ކަންތައްތައް ބާސެލޯނާ އިން ފުރިހަމަ ނުކޮށްދިން ކަމަށް ސްޕެއިނުގެ މީޑިއާގައި އޭރު ވެސް އަޑުފެތުރުނެވެ. ޒަވީ އެދުނީ ބާސެލޯނާގެ ކޯޗުކަމުން ވަކިކުރި އާނެސްޓޯ ވަލްވޭޑޭއާ މެދު އޮންނަ އުސޫލުން ކަންތައްތައް ކުރިއަށް ގެންގޮސް އޭނާއާ ވާހަކަ ދެއްކުމަށް ފަހު މަގާމުން ވަކިކުރާކަން އޭނާގެ ހާޒިރުގައި އިއުލާނުކުރާށެވެ. އެއީ 2003 ވަނަ އަހަރަށް ފަހު ފުރަތަމަ ފަހަރަށް ސީޒަނެއްގެ މެދުތެރެއިން ބާސެލޯނާ އިން ކޯޗު ބަދަލުކުރާތީ އެވެ. އެ ގޮތަށް ބާސެލޯނާ އިން ކަންތައްތައް ކޮށްފިނަމަ ބާސެލޯނާއާ ވަގުތުން ހަވާލުވާން ޒަވީ ހުރީ ތައްޔާރަށް ކަމަށް އޭނާގެ ގާތް ފަރާތްތަކާ ހަވާލާދީ މީޑިއާއިން ވަނީ ރިޕޯޓްކޮށްފަ އެވެ. ޒަވީގެ އެ ވާހަކަތަކަށް އޭނާއާ އެކު ބާސެލޯނާ އަށް ކުޅުނު އަންދްރެސް އިނިއެސްޓާ ވެސް އެއްބަސްވި އެވެ.\nBarcelona ah nudhiya sababu Xavi olhunufiluvaidheefi\nދާދި ފަހުން ސްޕެއިންގެ ނޫހަކަށް ދިން އިންޓަވިއުއެއްގައި ޒަވީ ވަނީ ރަނގަޅު އުސޫލުގެ ތެރެއިން ކްލަބްގެ ހިންގުން ދާނަމަ މި ވަގުތު ވެސް ހުރީ ބާސެލޯނާއާ ހަވާލުވާން ތައްޔާރަށް ހުރި ކަމަށެވެ.\n"އެންމެނާ ގުޅޭ މާހައުލެއްގައި މަސައްކަތްކުރެވޭނެ ގޮތަކަށް މިހާރު ވެސް މިހުރީ ބާސެލޯނާއާ ހަވާލުވާން ތައްޔާރަށް. ޓީމުގެ ޗޭންޖިން ރޫމްގައި ވެސް އެއްވެސް ކަމަކާ ނެގެޓިވް ވިސްނުންތަކެއް ހުރެގެން ނުވާނެ. ވަރަށް އެކުވެރި މާހައުލެއް އޮންނަން ޖެހޭނީ. އެންމެންގެ ފޯކަސް ވެސް އޮންނަން ޖެހޭނީ އެއް މިސްރާބަކަށް. ދެފުށް ފެންނަ ގޮތަކަށް މުޅި ކްލަބްގެ ކަންތައްތައް ކުރިއަށްދާން ޖެހޭނީ،" އުމުރުން 40 އަހަރުގެ ޒަވީ ބުންޏެވެ.\n"އަހަރެން ހަވާލުވާން ބޭނުންވަނީ ފުޓްބޯޅައިގެ ވިސްނުމުގައި އަހަންނާ އެކު ރަނގަޅު ޓީމެއް ބިނާކުރެވޭނެ ބަޔަކު ގޮވައިގެން."\nރިޕޯޓްތައް ބުނާގޮތުގައި ޖެނުއަރީ މަހު ބާސެލޯނާ އިން އަވަސް އަރުވާލައިގެން ކޯޗު ބަދަލުކުރީ އެ ކްލަބްގެ ރައީސް ޖޯސެފް ބާޓޮމެއުގެ އިތުބާރު އެ ކްލަބްގެ ބޯޑް މެމްބަރުންގެ މެދުގައި ގެއްލެމުންދާތީ އެވެ. އަދި އާ ކޯޗެއް ހޯދުމުގެ ކަންތައްތަކުގެ ތެރޭގައި އޮޅުވާލައިގެން ކަންތައްތައްކެއް ކުރި ކަމުގެ ތުހުމަތު ބާޓޮމެއުގެ މައްޗަށް ކުރެވުނެވެ. އޭގެ ފަހުން ބާސެލޯނާގެ ކެޕްޓަން ލިއޮނަލް މެސީއާ އެ ކްލަބްގެ ސްޕޯޓިން ޑިރެކްޓަރު އެރިކް އަބިދާލްގެ މެދުގައި މީޑިއާގައި ބަހުގެ ހަމަލާތަކެއް ބަދަލުކުރެވުނެވެ. ސްޕެއިނުގެ ބައެއް މީޑިއާތަކުން ރިޕޯޓްކުރާގޮތުގައި ބާސެލޯނާގެ ސްކޮޑުގެ ގިނަ ކުޅުންތެރިން، މި ވަގުތު އޮތް އެ ކްލަބްގެ ބޯޑާ މެދު ހިތްހަމަނުޖެހެ އެވެ.


އެމެރިކާއިން އުތުރު ކޮރެޔާއަށް ހަމަލާއެއް ނުދޭނެ – ރަޝިޔާ | Fuvahmulahcity\nއެމެރިކާއިން އުތުރު ކޮރެޔާއަށް ހަމަލާއެއް ނުދޭނެ – ރަޝިޔާ\n3 އަހަރު ކުރިން September 25, 2017 ފުވައްމުލައްސިޓީ0ޚިޔާލު\nމެރިކާއިން އުތުރު ކޮރެޔާއަށް ހަމަލާނުދޭނެ ކަމަށް ރަޝިއާގެ ހާރިޖީ ވަޒީރު ވިދާޅުވެއްޖެއެވެ.\nރަޝިޔާގެ ޓީވީ ޗެނަލަކަށް ދެއްވި އިންޓަވިއު އެއްގައި އެގައުމުގެ ޚާރިޖީ ވަޒީރު ސަރްގެއި ލަވްރޯވް ވިދާޅުވީ، އެމެރިކާއިން އުތުރު ކޮރެއާއަށް ހަމަލާ ނުދޭނީ، އުތުރު ކޮރެއާގައި ނިއުކްލިއަރ ބޮން ހުރިކަން އެމެރިކާއަށް އެނގޭތީ ކަމަށެވެ.\n“އުތުރު ކޮރެއާގައި ނިއުކްލިއަރ ބޮން ހުރިކަން އެމެރިކާއަށް ހަމައެކަނި ޝައްކުވަނީ އެއް ނޫން. އެއީ އެމެރިކާއަށް ޔަގީންވާ ކަމެއް” ލަވްރޯވް ވިދާޅުވިއެވެ.\nއަދި މިއީ އުތުރު ކޮރެޔާ ދިފާއުކުރުމުގެ ގޮތުން ދައްކާ ވާހަކައެއް ނޫންކަމަށާއި މިއީ އެންމެން ވެސް ގަބޫލުކުރާނެ ހަގީގަތެއް ކަމަށްވެސް ލަވްރޯވް ވިދާޅުވިއެވެ.\nމީގެއިތުރުން ލަވްރޯވް ވަނީ އެމެރިކާއާއި އުތުރު ކޮރެއާގެ ވެރިންގެ މެދުގައި ބަދަލު ކުރަމުންދާ ވަރުގަދަ ބަހުގެ ހަމަލާތަކަކީ ތުއްތުކުދިން ހިންގާކަހަލަ ތަޅާފޮޅުމެއް ކަމަށްވެސް ވިދާޅުވެފައެވެ.\nއަދި މި މައްސަލަ ހައްލު ކުރެވޭނީ ތަންކޮޅެއް މަޑުމައިތިރި ކަމާއެކު އުތުރު ކޮރެއާއާ ކުރިމަތިލައިގެން ކަމަށްވެސް އޭނާ ވިދާޅުވިއެވެ.\n“އޯގާތެރިކަން އިސްކުރަންވީ، ޚިޔާލާއި މަޝްވަރާ ދޭންވީ، ނަސޭހަތާއި ހިތްވަރުދޭންވީ” ލަވްރޯވް ވިދާޅުވިއެވެ.\nލަވްރޯވް މިހެން ވިދާޅުވެފައިވާއިރު އދގ އާންމު މަޖިލީހުގައި ތަގްރީރު ކުރައްވަމުން އެމެރިކާގެ ރައީސް ޑޮނަލްޑް ޓްރަމްޕް ވަނީ އުތުރު ކޮރެއާއިން އެމެރިކާއަށް ނުވަތަ އެމެރިކާގެ ބައިވެރިޔަކަށް ހަމަލާދިން ނަމަވެސް މުޅި އުތުރު ކޮރެއާ ފުނޑުފުނޑުކޮށްލައްވާނެ ކަމަށް ވިދާޅުވެފައެވެ.\nޓްރަމްޕަށް ރައްދު ދެއްވައި އުތުރު ކޮރެޔާއިން ބުނީ “ބިރުގެންފައިވާ ކުއްތާ ބާރަށް ވަށްވަށް ޖަހާނެ” ކަމަށެވެ. ޓްރަމްޕަކީ ސިކުނޑި ހަމަނުޖެހޭ މޮޔައެއް ކަމަށާއި، އޭނާއާ ބެހޭގޮތުން ދެއްކެވި ވާހަކަތަކުގެ އަގު ޓްރަމްޕް އަދާކުރައްވަން ޖެހޭނޭ ކަމަށްވެސް އުތުރު ކޮރެޔާއިން ވަނީ ބުނެފައެވެ.\n← ޗައިނާގެ “ލަކީއެއާ”ގެ ދަތުރުތައް ރާއްޖެއަށް ފެށުމަށް ނިންމައިފި\nރާއްޖޭގެ ފުރަތަމަ ހޮލިޑޭ ހޯމް “ވެލި ވިލާ” ހުޅުވައިފި →


Kudakudhinnah jehey Nurakkaatheri Bayyeh Kamahva ''Misc'' Anekkaves Fethuren Fashaifi ކުޑަކުދިންނަށް ޖެހޭ ނުރައްކާތެރި ބައްޔެއް ކަމަށްވާ “މިސްކް” އަނެއްކާވެސް ފެތުރެން ފަށައިފި – Huvadhoo News Kudakudhinnah jehey Nurakkaatheri Bayyeh Kamahva ''Misc'' Anekkaves Fethuren Fashaifi Huvadhoo News\nކުޑަކުދިންނަށް ޖެހޭ ނުރައްކާތެރި ބައްޔެއް ކަމަށްވާ “މިސްކް” އަނެއްކާވެސް ފެތުރެން ފަށައިފި\nކޮވިޑް ޖެހުމުގެ ސަބަބުން ކުޑަކުދިންނަށް ޖެހޭ ނުރައްކާތެރި ބައްޔެއް ކަމަށްވާ “މިސްކް”ގެ ކޭސްތަކެއް އަނެއްކާވެސް ރާއްޖެއިން ފެންނަމުންދާކަމަށް އައިޖީއެމްއެޗްގެ ކުޑަކުދިންގެ ޚާއްސަ ޑޮކްޓަރު އަޙްމަދް ފައިސަލް ވިދާޅުވެއްޖެއެވެ.\nމަލްޓި ސިސްޓަމް އިންފްލެމޭޓަރީ ސިންޑްރޯމްއިން ޗިލްޑްރެން (މިސްކް)ގެ ސަބަބުން ހަށިގަނޑުގެ އެކި ގުނަވަންތައް ދުޅަވެ ފުރާނައަށް ނުރައްކާވާ ހިސާބަށްވެސް ދެއެވެ.\nޑރ.ފައިސަލް ވިދާޅުވީ ދާދި ފަހުން އަތޮޅުތެރެއިން ގެނައި ކުޑަކުއްޖަކު މިދިޔަ ޑިސެމްބަރ މަހު ކޮވިޑް ޖެހިފައިވާ ކަމަށާއި މީގެ4ދުވަސް ކުރިން އެކުއްޖާއަށް ހުންއައިސް ހޮޑުލެވި ބަނޑުދިޔާވުންފަދަ ކަންކަން ކުރިމަތިވިކަމަށެވެ. މިހާރު އެކުއްޖާގެ ލޭގެ ޕްރެޝަރ ދައްވުމުގެ މައްސަލަ ކުރިމަތިވެފައިވާކަމަށް ޑރ.ފައިސަލް ވަނީ ވިދާޅުވެފައެވެ.\nމީގެއިތުރުން އިތުރު3ކުއްޖަކު މިބަލީގެ އަލާމާތް ފެންނަމުންދާތީ މިވަގުތުވެސް ހޮސްޕިޓަލްގައި ފަރުވާ ހޯދަމުންދާކަމަށް ޑރ.ފައިސަލް ފާހަގަކުރެއްވިއެވެ.\nމިބަލީގައި ބޮޑުވަރުވެ ފުރާނަޔަށް ނުރައްކާވާ ހިސާބަށްދާ ކުދިންގެ ސިކުނޑިއާއި ކިޑްނީއާއި ލޮލާއި ހިތް ފަދަ ގުނަވަންތައް މިބަލީގެ ސަބަބުން ދުޅަވެ، ނުރައްކާތެރި ޙާލަތަށް ކުއްޖާ ދާކަމަށް ސިއްޙީ މާހިރުން ވިދާޅުވެއެވެ. އަދި ގަދަޔަށް ބަނޑުގައި ރިއްސުމާއި ލޭގެ ޕްރެޝަރ ދައްވުންފަދަ ކަންތައްތަކުގެ އިތުރުން ކިޑްނީއާއި ސިކުނޑިއަށްވެސް މިބަލީގެ ސަބަބުން އަސަރުކުރެއެވެ.\nއެގޮތުން ގަދަޔަށް ކަރުގައި ރިއްސުމާއި، އުކުޅުވަޅަށް ތަދުވުމާއި، ބޭރަށް ހިންގުންފަދަ ޢަލާމާތްތައް ބަލީގެ ކުރީކޮޅު ފެންނަންފަށައެވެ. އޭގެ އިތުރުން 39-40 ޑިގްރީއަށް ހުން ގަދަވުންވެސް މީގެ ތެރޭގައި ހިމެނެއެވެ.\n“މިސްކް” ޖެހުމުގެ އިތުރު ޢަލާމާތްތަކުގެ ތެރޭގައި އަތާއިފައި އަދި ހަށިގަނޑުގެ އެކި ތަންތަން ރަތްވުން، އަދި އަތާފައި ދުޅަވުމާއި ހަންފޮޅުން ހިމެނެއެވެ. އަދި އެކި ވައްތަރުގެ ބިހިތައް ނެގުމާއި ލޯ ރަތްވުން އަދި ދުލާއި ތުންފަތާއި ކަރު ރަތްވުން ފަދަ އަލާމާތްތައް ހިމެނެއެވެ. މިބަލި އާންމުކޮށް ޖެހެނީ3އަހަރާއި 10 އަހަރާ ދެމެދުގެ ކުޑަކުދިންނަށެވެ.\nއެހެންކަމުން ބަލީގެ އެއްވެސް އަލާމާތެއް ފެނިއްޖެނަމަ ލަސްނުކޮށް ޑޮކްޓަރަށް ދައްކައިގެން ފަރުވާ ހޯދުމަށް ފައިސަލް ވަނީ އިލްތިމާސްކޮށްފައެވެ.


West Wings in Royal Quarantine Facility gai thibi meehunnah roadha veellumeh dheefi\nވެސްޓް ވިންގުން ކަރަންޓީނުގައި ތިބި މީހުންނަށް ރޯދަ ވީއްލުމެއް ދީފި\n23 މޭ 2020\nރޯޔަލް ކަރަންޓީނު ފެސިލިޓީގައި ތިބޭ މީހުންނަށް ރޯދަވީއްލުމެއް ދޭން ތައްޔާރުކޮށްފައިވާ ތަކެތީގެ ކައިރީގައި ޖަމިއްޔާގެ މެމްބަރުން. ފޮޓޯ/ ވެސްޓް ވިންގް\nބ. އޭދަފުށީގެ އެންޖީއޯއެއް ކަމަށްވާ ވެސްޓް ވިންގްސް ޖަމިއްޔާގެ ފަރާތުން މި އަތޮޅު ރޯޔަލް އައިލެންޑް ރިސޯޓު ކަރަންޓީނު ފެސިލިޓީގައި ތިބި 300 އެއްހާ މީހުންނަށް މިއަދު ރޯދަ ވީއްލުމެއް ދީފިއެވެ.\nއެ ކްލަބުގެ މީޑިއާ އޮފިސަލް ބުނި ގޮތުގައި ރޯޔަލް ކަރަންޓނުގައި ފަރާތްތަކަށް ރޯދަވީއްލުން ދިނުމުގެ ބޭނުމަކީ ކޮވިޑް-19 ފެތުރޭތީ ކުރިމަތިވެފައިވާ ދަތިކަން ތަހައްމަލް ކުރަމުންދާ ފަރާތްތަކާ އެކު އެ ޖަމިއްޔާގެ މެންބަރުން ވެސް ތިބިކަން ހާމަކޮށްދިނުމެވެ.\nއެކުލަބުން ބުނީ ރޯޔަލް ކަރަންޓީނު ފެސިލިޓީގައި ކަރަންޓީނުކޮށްފައި ތިބި މީހުންނަށާއި، އެ މީހުން ބެލެހެއްޓުމުގައި ހަރަކާތްތެރިވާ މީހުންނަށް އެ ޖަމިއްޔާއިން މިއަދު ރޯދަ ވީއްލުން ދީފައި ވަނީ އެ ކްލަބް މެންބަރުންގެ ހެޔޮއެދޭ ފަރާތްތަކުގެ އެހީތެރިކަމާއެކު ކަމަށެވެ.\n“ރޯދަ ވީއްލުން ދީފައިވަނީ މި ކްލަބުގެ ހުރިހާ މެންބަރުންނާއި ޚާއްސަކޮށް އަންހެން މެންބަރުން އަދި ހެޔޮއެދޭ ފަރާތްތަކުގެ ވަރަށްބޮޑު އެހީތެރިކަމާއެކ، އެހެންވެ އެ ފަރާތްތަކަށް ޖަމިއްޔާގެ ނަމުގައި ވަރަށް ބޮޑަށް ޝުކުރު ދަންނަވަން،”\nރޯޔަލް ކަރަންޓީނު ފެސިލިޓީއަށް ރޯދަމަހު އެކި ފަރާތްތަކުން އަންނަނީ ތަފާތު އެހީތައް ވަމުންނެވެ. އެގޮތުން މިއަތޮޅު ހިތާދޫ، މާޅޮސް، ތުޅާދޫން އަދި ގޮއިދޫން ވެސް ވަނީ ރޯޔަލް ކަރަންޓީނު ފެސިލިޓީއަށް އެހީތެރިކަން ފޯރުކޮށްދީފަ އެވެ.\nބަހިއްޔާ ޕްރީ ސްކޫލް ހިންގާނެ ބަޔަކު ހޯދަނީ\nބީއެމްއެލް އިން ފެމިލީ ލީގަލް ކްލިނިކް އަށް 50،000 ރުފިޔާ ހަދިޔާކޮށްފި\nއޮފީސްތަކަށް ހުޅުވާލައިގެން ފުޓްސަލް މުބާރާތެއް ފަށަނީ


Enmmeh busy council, enmmeh 18 muvahzafun, bodu ihumaaleh!\nކުޅުދުއްފުށީ ކައުންސިލް އިދާރާ--. މިއީ އަތޮޅުތެރޭގެ އެންމެ ބޮޑު އާބާދީއަކަށް ހިދުމަތްދޭ ކައުންސިލް\n- މުވައްޒަފުން ދިނުމުގައި ވާރކްލޯޑަށް ބަލާފައިއެއް ނުހުރޭ\n- ކައުންސިލްތަކަށްވެސް މުވައްޒަފުން ލިބެނީ ސިޔާސީ ނުފޫޒުން\n- ކަމާ ގުޅުން ހުރި މުވައްސަސާތަކުގެ ބޮޑު ފެއިލެއް\nރާއްޖޭގެ އާބާދީގެ އެންމެ ގިނަ ރައްޔިތުންނަށް ހިދުމަތްދޭ ކައުންސިލަކީ ކުޅުދުއްފުށީ ކައުންސިލެވެ. ދިހަ ހާސް ހަމަވެ ސިޓީއަކަށްވެފައިވާއިރު ރަށު ކައުންސިލުން އަންދާޒާއަށް ބަލާނަމަ ބިދޭސީންނާއި އެކި ހިދުމަތްތައް ހޯދުމަށް ރަށަށް ހިޖްރަކޮށްގެން އުޅޭ އާބާދީއާއެކު 12 ހާހެއްހާ ރައްޔިތުން އެރަށުގައި ދިރިއުޅޭނެ އެވެ. މިއީ އަތޮޅުތެރޭގައި އެންމެ ގިނަ މީހުން ދިރިއުޅޭ ރަށެވެ. އެކަމަކު ރަށަށް ދިމާވެފައިވާ އެންމެ ބޮޑު އެއް މައްސަލައަކީ އާބާދީއަށް ހިދުމަތްދެވޭވަރުގެ ކައުންސިލެއް ނެތުމެވެ. އިދާރީ މުވައްޒަފުން އިންތިހާއަށް މަދުވުމެވެ.\nކައުންސިލުން ހިދުމަތް ދޭން ޖެހިފައިވަނީ ހަމައެކަނި ކުޅުދުއްފުށީގައި ދިރިއުޅޭ ފަރާތްތަކަށް އެކަންޏެއް ނޫނެވެ. އެހެން ކައުންސިލްތަކާ ހިލާފަށް ރީޖަނަލް ހޮސްޕިޓަލުގައި މަރުވާ މީހުންނާއި ވިހާ މީހުންގެ ސެޓްފިކެޓްތައް ހައްދަނީވެސް ކައުންސިލުންނެވެ. ކުޅުދުއްފުއްޓަކީ މާލެ ފިޔަވާ އެންމެ ގިނަ މީހުން ވަޅުލައި ރަށެވެ. އެހެންވުމުން އެކަންތައްތައްވެސް ކުރަން ޖެހިފައިވަނީ ކައުންސިލަށެވެ. އާބާދީ ބޮޑުވުމުގެ ސަބަބުން އެހެން ގިނަ ރައްތަކުގައި ކުރަން ނުޖެހޭ ވަރަށް ގިނަ މަސައްކަތް ކައުންސިލަށް ކުރަން ޖެހިފައިވެ އެވެ.\nކައުންސިލްގައި އުޅެނީ އެންމެ 18 މުވައްޒަފުންނެވެ. މިއީ ކުޅުދުއްފުށީ އާބާދީގެ އެހެން ރަށްތަކުގެ ކައުންސިލްތަކާ އަޅާ ބަލާއިރު އިންތިހާއަށް މަދު އަދަދެކެވެ. އޭގެތެރެއިން ގިނައީ މުސްކުޅި މުވައްޒަފުންނެވެ. މިއޮތް ހުރިހާ ދުވަހު ކައުންސިލް ހިންގީ އެސިސްޑެންޓް ޑިރެކްޓަރެއް ހުރެގެންނެވެ. އެކަމަކު މިދިޔަ އަހަރު ފަހު ކޮޅުން ކައުންސިލަށް ވަނީ ޑިރެކްޓަރެއް ހަމަޖެހިގެންގޮސްފައި އެވެ. އެހެން ބައެއް ރަށްތަކަށް ބަލާއިރު 3000 ހަމަނުވާ ރަށްތަކުގައި 20 މުވައްޒަފުން އެބަތިއްބެވެ. އާބާދީގެ ގޮތުން ކުޅުދުއްފުއްޓާ ދާދި އެއްވަރެއްގެ އާބާދީ އޮންނަ ފުވައްމުލަކު ކައުންސިލް އިދާރާގައި 100 އަށްވުރެއްގިނަ މުވައްޒަފުން މަސައްކަތްކުރެ އެވެ.\nފުވައްމުލަކުގެ އާބާދީ ބޮޑުވިނަމަވެސް ހިދުމަތްދޭން ޖެހޭ އާބާދީ ކުޅުދުއްފުއްޓާއި އަޅާއިރު ބަލާއިރު ބޮޑުތަނުން މަދުވާނެ އެވެ. އެއީ ކައިރި އަތޮޅުތަކުން ހިދުމަތް ހޯދުމަށް އެރަށަށް އަންނަ ނުޖެހޭތީ އެވެ. ރާއްޖޭގެ އެންމެ ދެކުނު ހދ އަތޮޅުގެ އާބާދީއާ އެއްވަރެއްގެ އައްޑޫ ސިޓީ ކައުންސިލް އިދާރާގައި 80 މުވައްޒަފުން ތިބެ އެވެ. އެކަމަކު އެ ސިޓީގައި ހިދުމަތްދޭ އާބާދީ ކުޅުދުއްފުއްޓާ އަޅާބަލާއިރު މަދެވެ. މިކަން އެންމެ ބޮޑަށް ފާހަގަކުރެވިގެންދިޔައީ މިދިޔަ ލޮކްޑައުން ދުވަސްތަކުގެ ތެރޭގައި އެވެ. ދެ ކައުންސިލުންވެސް ވަނީ އެދުވަސްތަކުގައި އެ ކައުންސިލްތަކުން ދިން ހިދުމަތްތައް އާންމުކޮށްފައި އެވެ.\nއެގޮތުން ހިތަދޫ ސޯޝަލް ސަޕޯޓް ޑެސްކުން 16 އޭޕްރީލް ފެށިގެން ވުނަ ޕޯޓަލް އިން ދީފައިވާ ހުއްދަތަކުގެ ތަފާސް ހިސާބުތަކުން ދައްކާގޮތުން ނަމަ ހުއްދަ ދީފައިވަނީ 25 އުޅަނދަކަށެވެ. އެއީ ފަޅުވެރިންގެ އަދަދުންނަމަ 167 އެކެވެ. އިތުރު ތަފްސީލަށް ދާނަމަ ކާބޯތަކެއްޗަށް 8 އުޅަނދު، އޮފިޝަލް ލޮޖިސްޓިކްސް6އުޅަނދު، ރިސޯޓު މުވައްޒަފުން އެއް އުޅަނދު، ރަށުގައި އުފައްދާ ތަކެތި ފޯރުކޮށްދިނުމަށް2އުޅަނދަށް ހުއްދަ ދިން އިރު ގޭސް ފޯރުކޮށްދިނުމަށްވެސް2އުޅަނދަށް އަދި އެހެނިހެން ކަންކަމަށް6އުޅަނދަކަށް ހުއްދަދީފައިވެ އެވެ.\nއަދި ހަމަ އެ މުއްދަތުގެ ތެރޭގައި ހިތަދޫ ބަނދަރު ޕެޓްރޯލްއަށް ބަލާއިރު ރެކޯޑްކުރެވިފައިވަނީ 501 އުޅަނދެވެ. އެއީ ކާގޯ 12 ބޯޓާއި 239 ޑިންގީ އާއި އެއް ސީ އެމްބިއުލާންސް އާއި 10 މަސް ދޯނީގެ އިތުރުން 66 ސްޕީޑް ބޯޓެވެ. މިއީ އައްޑޫ ސިޓީ ކައުންސިލުން ޖޫން 10 ވަނަ ދުވަހު އާންމުކޮށްފައިވާ ތަފާސް ހިސާބުތަކެވެ.\n18 އޭޕްރީލުން 14 ޖޫންއަށް ލޮކްޑައުން އުވާލުމާހަމައަށް ކުޅުދުއްފުށީ ސޯޝަލް ސަޕޯޓް ޑެސްކުން އާންމުކޮށްފައިވާ ތަފާސް ހިސާބުތަކަށް ބަލާއިރު، ކުޅުދުއްފުއްޓަށް 1389 އުޅަނދެއް އައިސްފައިވެ އެވެ. އަދި އެ މުއްދަތުގެ ތެރޭގައި 1714 އުޅަނދެއް ފުރުމަށްވެސް ހުއްދަދީފައިވެ އެވެ. އިތުރު ތަފްސީލަށް ބަލާއިރު ބޭސް ފަރުވާއަށް 721 އުޅަނދެއް އައިސްފައިވާއިރު މަސް ވިއްކުމަށް 22 އުޅަނދެއް އައިސްފައިވެ އެވެ. ސަރަހައްދުގެ ރަށްތަކުން މުދާ ބަލައި 448 އުޅަނދެއް ކުޅުދުއްފުއްޓަށް އައިސްފައިވާއިރު އެހެނިހެން ބޭނުންތަކަށް 198 އުޅަނދެއް އައިސްފައިވެ އެވެ.\nއަދި ހަމަ މި މުއްދަތުގެ ތެރޭގައި ސިއްހީ ހިދުމަތާ ގުޅޭ 84 އުޅަނދެއް ފުރުމަށް ހުއްދަދިންއިރު މަސްވެރިކަމަށް ފުރުމަށް 871 ހުއްދައެއް ދޫކޮށްފައިވެ އެވެ. އަދި މުދާ ފޯރުކޮށްދިނުމަށް 220 އުޅަނދަކަށް ހުއްދަ ދިން އިރު އެހެނިހެން ކަންކަމުގައި 177 އުޅަނދެއް ފުރުމަށް ހުއްދަދީފައިވެ އެވެ.\n7 ޖޫން އިން 20 ޖޫންއަށް ކުޅުދުއްފުށީ ކައުންސިލުން ދީފައިވާ އެހެން ބައެއް ހިދުމަތްތަކުގެ ތަފާސް ހިސާބުތަކަށް ބަލާއިރު 42 ކުއްޖަކަށް އުފަން ދުވަހުގެ ރަޖިސްޓްރީ ހައްދާދީފާއިވާއިރު 12 ކުއްޖަކަށް އުފަން ދުވަހުގެ ސެޓްފިކެޓް ހަދައިދީފައިވެ އެވެ. 15 ގޯއްޗެއްގެ ރަޖިސްޓްރީ ހަދައިދިންއިރު އިންފާރު ރޭނުމާއި އިންފާރާއި ގުޅޭ ތިން ހުއްދައެއް ދޫކޮށްފަ އެވެ. މީގެ އިތުރުން އޮޑިދޯނި ފަހަރުގެ މަރާމާތުކުރުމާއި އެހެލުމަށް5ހުއްދައެއް ދޫކޮށްފައިވާއިރު މުނިސިޕަލް ހިދުމަތާ ގުޅޭ6ހުއްދައެއް ދޫކޮށްފައިވެ އެވެ.\nހަމަ އެ މުއްދަތުގެ ތެރޭގައި ކައުންސިލަށް 55 ސިޓީއެއް ލިބިފައިވާއިރު 109 ފޯމެއް ބަލައިގެންފައިވެ އެވެ. 8 މެސެޖެއް ލިބިފައިވާއިރު 61 ބިލެއް ކައުންސިލަށް ލިބިފައިވެ އެވެ. މިއީ ލޮކްޑައުންކޮށް، ސަރުކާރު ބަންދުކޮށް ހިދުމަތްތައް މެދުކަނޑާލާފައި އޮންނައިރު މަސައްކަތްތައް ހުރި ވަރެވެ.\nކުޅުދުއްފުށީ ކައުންސިލަށް ދިމާވެފައިވާ މުވައްޒަފުން މަދުވުމުގެ މައްސަލައަކީ އެތަނުގެ ކައުންސިލްގެ ރައީސްކަން ކުރެއްވި ހުރިހާ ބޭފުޅުންވެސް އިންތިފާގުވާ ކަމެވެ. އެފަހަރުތަކުގައިވެސް މުވައްޒަފުން އިތުރުކުރެވޭތޯ ކަމާ ގުޅުން ހުރި ފަރާތްތަކާ ބައްދަލުކޮށް ސިޓީ ފޮނުވާފައިހުރިކަން ކައުންސިލްގެ ލިޔެކިޔުންތަކުން އެނގެން އެބަހުއްޓެވެ. އެކަމަކު މިހާތަނަށް އައިއިރުވެސް ކައުންސިލްގެ އޮނިގަނޑުގައި ހުރި އަދަދަށްވެސް މުވައްޒަފުން ދީފައެއްނުވެ އެވެ.\nމި ސަރުކާރުގެ ކަމާ ގުޅުން ހުރި ފަރާތްތަކާ ބައްދަލުކޮށް ލިޔުމުންވެސް މި މައްސަލަތައް ހުށަހަޅާފައިވާނޭކަމަށް ކައުންސިލްގެ ރައީސް އަބުދުލް ލަތީފް ވިދާޅުވި އެވެ. މުވައްޒަފުން އިންތިހާއަށް މަދުވުމުގެ ސަބަބުން ބައެއް ހިދުމަތްތައް ދިނުމަށް ބުރޫއަރާ ލަސްތަކެއް ކުރިމަތިވާކަމަށްވެސް އޭނާ ވިދާޅުވި އެވެ. އޭނާ ވިދާޅުވީ، މިހާތަނަށް އައިރުވެސް ސަރުކާރުން އެކަމުގައި އެންމެ އެދެވޭ ޖަވާބެއް ލިބިފައިނުވާ ކަމަށެވެ.\nކައުންސިލްގެ ހާލަތު މިހާވަރަށް ގޯސްވެފައިވަނީ ސަރުކާރުތަކުގެ އިހުމާލުންކަން ވަރަށް ބޮޑަށް ސާފުވެ އެވެ. މިހާތަނަށް އައިރުވެސް އޮނިގަނޑަށް ބޭނުންވާ އަދަދަށްވެސް އަދި ހުސްވެފައިވާ މަގާމުތަކަށްވެސް މުވައްޒަފުން ނެގުމުގެ ހުއްދަވެސް ދީފައެއްނުވެ އެވެ. މިއީ ހަމައެކަނި ކުޅުދުއްފުއްޓަށްވެސް ދިމާވެފައިވާ މައްސަލައެއް ނޫނެވެ. ބައެއް އެހެން ރަށްތަކުގެ ކައުންސިލްތަކަށް ބަލާއިރުވެސް މިދެންނެވި ތަފާތުކުރުން އޮތްކަން ހާމަވެފައި އެވެ.\nމިދެންނެވި ކަންތައްތައް ޔަގީންވެފައިވަނީ ސިވިލް ސާވިސް ކޮމިޝަނާއި ފިނޭންސް އަދި އެލްޖީއޭއިންވެސް ކައުންސިލްތަކުގެ މަސައްކަތަށް ރަނގަޅަށް މޮނިޓަރ ނުކުރާކަމެވެ. އަދި މުވައްޒަފުން ކައުންސިލްތަކަށް ނެގުމަށް ކަމާ ގުޅުން ހުރި މުވައްސަސާތަކުން ގެންގުޅޭ އުސޫލަކީވެސް ތާކުންތާކުން ނުޖެހޭ ސިޔާސީ އުސޫލެއްކަން މިކަންކަމުން ވަރަށް ބޮޑަށް ކަށަވަރުވެ ޔަގީންވެ އެވެ.


REPORT: Jazeera dhiri ulhumehge huvafen bilaahakah!?\nރައީސް ސޯލިހު ފެހެންދޫއަށް ވަޑައިގަތުން-- ފޮޓޯ: ރައީސް އޮފީސް\nޖަޒީރާ ދިރިއުޅުމެއްގެ ހުވަފެން "ބިލާހަކަށް"!؟\n17 ނޮވެންބަރ 2020 - 14:36:24\nގުޅިފައިވާ ސިޔާސީ ޕާޓީތަކުގެ މެނިފެސްޓޯއަކާއެކު ރައީސް އިބްރާހީމް މުހައްމަދު ސޯލިހު ވެރިކަމަށް ވަޑައިގެންނެވިތާ މިއަދަށް މިވަނީ ދެ އަހަރު ފާއިތުވެފަ އެވެ. ބައިބޯ މާލޭގައި ތޮއްޖެހިގެން ދިރިއުޅެން ޖެހިފައިވާ ޖެހުމުގެ ބަދަލުގައި ޖަޒީރާ ދިރިއުޅުމެއް ރައްޔިތުންނަށް ހޯދައިދޭނެ ކަމުގެ ވައުދު މި ބޭފުޅުން ވެވަޑައިގަތެވެ. ބާކީ އޮތް ތިން އަހަރުގެ ތެރޭގައި އެ މަންޒިލަށް ވާސިލުވުމަށް ސަރުކާރުން ފާއިތުވި ދެ އަހަރު ކުރި މަސައްކަތަށް ބަލާލުން މުހިއްމެވެ.\nމާލޭ ސަރަހައްދަށް ހިދުމަތްތައް ބަހާލާފައި އޮތްއޮތުން ނިމުމަކަށް ގެނެސް އެ ހިދުމަތްތައް އަތޮޅު ތެރެއިން ލިބޭނެ އިންތިޒާމު ހަމަޖެއްސުމަކީ މި ސަރުކާރުގެ މުހިއްމު ވައުދެކެވެ. އެ ވައުދު ފުއްދުމުގެ ގޮތުން މިނިސްޓްރީތަކުގެ އެކި ޔުނިޓްތައް އަތޮޅުތެރޭގައި ގާއިމުކުރުމުގެ މަސައްކަތް ރައީސް އޮފީހުން މިހާރު ވަނީ ފަށާފަ އެވެ.\nއެ ވައުދު ހަގީގަތަކަށް ހެދުމުގެ މަސައްކަތް ކުރިއަށްދާ ގޮތާއި ގުޅިގެން ރައީސްގެ ތަރުޖަމާނު އިބްރާހީމް ހޫދު ވިދާޅުވި ގޮތުގައި އަތޮޅު ތެރޭގައި ގާއިމުކުރާނީ ކޮން މިނިސްޓްރީތަކެއްގެ ޔުނިޓްތަކެއްކަމާއި އެތަންތަނަށް ފޮނުވާނީ ކޮން މުވައްޒަފުންނެއްކަން އަދި ކަނޑައެޅިފައި ނުވި ނަމަވެސް އެ މަސައްކަތް ކުރެވެމުން އެބަދެ އެވެ. އަދި ކައުންސިލްތައް ބާރުވެރިކުރުމަށް ލާމަރުކަޒީ ގާނޫނެއް ވުޖޫދަށް ގެނެސް، ރަށު ކައުންސިލްތަކަށް ބާރުތައް ދިނުމަށް ނިންމާފައިވެ އެވެ.\nސަރުކާރުގެ ގިނަ އޮފީސްތައް ހިންގަމުން އަންނަ ވެލާނާގެ-- ފޮޓޯ: ސީއެންއެމް\nއޭގެ އިތުރުން ރައްޔިތުން ބާރުވެރިކުރުމަކީ ވެސް ޖަޒީރާ ސިޔާސަތުގައި ހިމަނާފައިވާ މުހިއްމު ކަމެކެވެ. އެގޮތުން ސަރުކާރު ހިންގުމުގައި ރައްޔިތުންގެ ބާރުވެރިކަން އިތުރުކުރުމުގެ ގޮތުން ރައްޔިތުންގެ ޕެޓިޝަނަކުން ސިޔާސަތު ކަނޑައެޅުމަށާއި ގާނޫނުއަސާސީއާއި ގާނޫނުތަކާއި ގަވާއިދުތަކަށް ބަދަލު ގެނައުމަށް ރައްޔިތުންގެ މަޖިލީހުގައި ވޯޓަށް އެހޭނެ ފުރުސަތު ފަހިކޮށްދީފައި ވާއިރު އަންހެނުންގެ ތަރައްގީއަށް މަސައްކަތް ކުރާ ކޮމިޓީ ބާރުވެރިކުރުމަށް ވެސް ބަދަލުތަކެއް ގެނެސްފައިވެ އެވެ.\nއަދި މާލޭ ކައިރީގައި ޕިކްނިކް ހަދާލަން ދާނެ ރަށެއް ނެތި، އާންމުންގެ ކަންބޮޑުވުން ހުރުމުގެ ނަތީޖާއަކީ އެފަދަ ރަށެއް ގާއިމުކުރުމަށް ވެސް މެނިފެސްޓޯގައި ހިމެނުމެވެ. އަދި ވަރަށް ފޯރީގައި އެ މަސައްކަތް ކުރެވެމުން ދިޔައިރު އެނބޫދޫފަޅުގައި އެ މަސައްކަތް ކުރުމަށް ސަރުކާރުން ނިންމި އެވެ. އެހެންނަމަވެސް އަދި އަދަށް ވެސް އެތަން ޕިކްނިކް އައިލެންޑެއްގެ ގޮތުގައި ހަމަޖެހިފައެއް ނުވެ އެވެ. މާލޭގެ ރައްޔިތުންނަށް ބަލާއިރު ފާއިތުވި ދެ އަހަރުގެ ތެރޭގައި އެ ރައްޔިތުންނަށް ހިތްފަސޭހަ ހަމަ ޖެހޭ ދިރިއުޅުމެއް ހޯދައިދިނުމަށް މާބޮޑު ކަމެއް ސަރުކާރަށް ކުރެވިފައިވާ މަންޒަރެއް ނުފެނެ އެވެ. ހަމައެކަނި ކުރެވުނު ކަމަކީ ލޮނުޒިޔާރާތް ކޮޅުގައި ޕާކެއް ތަރައްގީކޮށް ހުޅުވުމެވެ.\nއަތޮޅު ތެރޭގެ ރައްޔިތުންނަށް ވެސް ތަރައްގީގެ މަޝްރޫއުތަކެއް\nއަތޮޅު ތެރެއަށް ބަލާއިރު މިސަރުކާރުން ރަށްފުށުގެ ރައްޔިތުންނަށް ހަމަޖެހޭ ދިރިއުޅުމެއް ހޯދައިދިނުމަށް މަސައްކަތްތަކެއް ކޮށްފައިވެ އެވެ. އެގޮތުން އެކި އަތޮޅުތަކުގައި ތަރައްގީގެ މަޝްރޫއުތަކެއް އެބަ ހިންގަމުންދެ އެވެ.\nވައިގެ ދަތުރުފަތުރު: ދަތުރުފަތުރުގެ ފަސޭހަ ނިޒާމަކުން ރަށްރަށް ގުޅުވާލުމުގެ ގޮތުން އެއާޕޯޓް ތަރައްގީކުރުމުގެ މަސައްކަތް މި ސަރުކާރުން ވެސް ދިޔައީ ކުރަމުންނެވެ. އެގޮތުން މާވަރުލުގައި އެއާޕޯޓެއް ތަރައްގީކުރުމަށް 2011 ވަނަ އަހަރުން ފެށިގެން މަސައްކަތް ކުރަމުން އައި ނަމަވެސް އެ މަސައްކަތް ނުނިމި ދިގުލައިގެން ގޮސްފައި ވަނިކޮށް މި ސަރުކާރުން ވަނީ އެ މަަސައްކަތް ނިންމާލާފަ އެވެ. އެކަމަކު ކޮވިޑާއި ގުޅިގެން އެތަން އަދިވެސް އޮތީ ނުހުޅުވި އެވެ.\nހޯރަފުށީ އެއާޕޯޓްގައި ޓެސްޓް ފްލައިޓް ޖެއްސުން--\nރާއްޖޭގެ އެންމެ އުތުރަށް ބަލާލާއިރު ހއ. ހޯރަފުށީގައި ވެސް އެއާޕޯޓެއް ތަރައްގީކޮށް އިއްޔެ ވަނީ އެތަނުގައި ޓެސްޓް ފްލައިޓް ޖައްސާފަ އެވެ. އަދި މާމިނގިލީ އެއާޕޯޓް ވެސް ވަރަށް އަވަހަށް އިންޓަނޭޝަނަލް ކުރެވޭނެ ކަމުގެ އުއްމީދު ޓްރާންސްޕޯޓް މިނިސްޓަރު އައިޝަތު ނަހުލާ ދެއްވާފައިވާއިރު އެ މަސައްކަތުގެ އިތުރުން އިންޓަނޭޝަނަލް އެއާޕޯޓެއް ކަމަށް ބުނާ ހަނިމާދޫ އެއާޕޯޓް ވެސް "އިންޓަނޭޝަނަލް ފެންވަރު" ކުރުމުގެ މަސައްކަތް އަންނަ އަހަރު ފެށުމަށް ސަރުކާރުން އޮތީ އަމާޒު ހިފާފަ އެވެ.\nމިނިސްޓަރު ނަހުލާ މިފަހުން ވިދާޅުވި ގޮތުގައި މުލި އަދި ބިލެއްފައްސާއި ތުޅާދޫގައި އެއާޕޯޓް އެޅުމުގެ ވިސްނުން ސަރުކާރުން އެބަ ގެންގުޅެ އެވެ. އޭގެ ސަބަބުން އެ ސަރަހައްދުގެ ރައްޔިތުންނަށް ބޮޑު ލުޔެއް ލިބިގެންދާނެ ކަމަށް ވިދާޅުވި އެވެ.\nއެއާޕޯޓްތަކުގެ އިތުރުން ބަނދަރާއި މަގުތައް ތަރައްގީކުރުމުގެ މަސައްކަތް ވެސް ރާއްޖޭގެ އެކި ކަންކޮޅުތަކުގައި އެބަ ކުރިއަށްދެ އެވެ. އެމްޓީސީސީއަށް ބަލާއިރު މިހާރު ވެސް 47 ތަރައްގީގެ މަޝްރޫއެއް ރާއްޖޭގެ އެކި ކަންކޮޅުތަކުގައި ކުރިއަށް ގެންދާއިރު، މިވީ ދެ އަހަރުގެ ތެރޭގައި 81 ތަރައްގީގެ މަޝްރޫއެއް އެމްޓީސީސީން ނިންމާފައިވެ އެވެ. އޭގެ އިތުރުން ވެސް ތަފާތު އެކި ކުންފުނިތަކާއި ހަވާލުކުރެވިގެން މަގުތަކާއި ބަނދަރުތަކުގެ އިތުރުން ފެނާއި ނަރުދަމާ ގާއިމުކުރުމުގެ މަސައްކަތްތައް ވެސް ކުރެވިގެން އެބަދެ އެވެ.\nއެމްޓީސީސީން ހުޅުދޫ ބަނދަރު ތަރައްގީކުރުމަށް ކުރާ މަސައްކަތުގެ ތެރެއިން--\nސިއްހީ ހިދުމަތް: އަތޮޅު ތެރޭގެ ތަރައްގީގެ ވާހަކަ ދައްކާއިރު އެންމެ މުހިއްމު އެއް ކަމަކީ ކޮންމެ ފަހަރަކު ސިއްހީ ހިދުމަތް ހޯދަން މާލެއަށް އަންނަ އައުން ނިމުމަކަށް ގެނައުމެވެ. ވަކިން ހާއްސަކޮށް މާލޭގައި ބޮޑު ބަލިމަޑުކަމެއް ކުރިމަތިވެފައިވާ މިދަނޑިވަޅުގައި ދިވެހިންނަށް ވަނީ އެކަމުގެ ހިތި އިހުސާސް ވެސް ކުރަން ޖެހިފަ އެވެ. މާލެއަށް އަރާއި ފައިބާ ކޮންމެ ފަހަރަކު އަނބުރާ ރަށަށް ގޮސް 14 ދުވަހުގެ ކަރަންޓީނެއް ވާން ޖެހުމުން މިއީ މިހާ އުނދަގޫ ކަމެއްކަން ހިތަށް ތަސައްވަރުވެގެން ގޮސްފި އެވެ.\nކޮންމެއަކަސް މިކަމެއް ކުރިމަތިވުމުގެ ކުރިން ސަރުކާރުން ވަނީ ސިއްހީ ހިދުމަތް ހޯދަން މާލެއަށް އަންނަން ޖެހޭ ޖެހުން ނިމުމަކަށް ގެނެސް، ޖަޒީރާ ދިރިއުޅުމެއްގައި ރަށުގައި ތިބެގެން ހިދުމަތް ހޯދަން ފަސޭހަވާނެ ގޮތަކަށް ރާއްޖޭގެ ފަސް ސަރަހައްދެއްގައި ޓާޝަރީ ހޮސްޕިޓަލު އަޅާނެ ކަމުގެ ވައުދުވެފަ އެވެ. އެ ވައުދަށް ވާސިލުވުމަށް ކުރި މަސައްކަތަށް ބަލާއިރު ރާއްޖޭގެ އެންމެ ދެކުނުން އައްޑޫ ސިޓީގައި ޓާޝަރީ ފެންވަރުގެ ހޮސްޕިޓަލެއް ތަރައްގީކޮށް ހިދުމަތްދޭން ވަނީ ފަށާފަ އެވެެ. އަދި ހދ. ކުޅުދުފުއްޓާއި ގދ. ތިނަދޫގައި ޓާޝަރީ ހޮސްޕިޓަލެއް އެޅުމަށް ބަޔަކު ހޯދަން އިއުލާންކޮށްފައި ވާއިރު އެ މަސައްކަތް ކުރަން ކުޅުދުއްފުށިން މިހާރު ވަނީ ބިން ވެސް ކަނޑައަޅާފަ އެވެ.\nކުޅުދުއްފުށި ހޮސްޕިޓަލް ބޮޑުކުރުމުގެ މަަސައްކަތް ފެށުން-- އެމްޓީސީސީ\nސަރުކާރުގެ ވައުދަކީ ޓާޝަރީ ފެންވަރުގެ ހޮސްޕިޓަލުތައް ތަރައްގީކޮށް އެއް ރަށުން އަނެއް ރަށަށް ދަތުރުކުރަން ފަސޭހަ ފެރީގެ ނިޒާމެއް ގާއިމުކުރުމެވެ. އެހެންނަމަވެސް، އަދި ރަނގަޅު ފެރީގެ ނިޒާމެއް ވެސް ނެތްއިރު އެކަން ކުރެވޭނެ ދުވަހެއް ވެސް ނޭނގެ އެވެ.\nދެން އޮތީ އަތޮޅު ތެރޭގެ ސްކޫލުތަކުގެ ވާހަކަ އެވެ. އެތަންތަނުން ރަނގަޅު ތައުލީމެއް ދަރިންނަށް ފޯރުކޮށްދިނުމުގެ ގޮތުން، ޓީޗަރުން ތަމްރީންކުރުމުގެ ޕްރޮގްރާމުތައް ކުރިއަށް ގެންގޮސްފައިވެ އެވެ.\nއެ ހިދުމަތްތައް އަތޮޅު ތެރެއަށް ފޯރުކޮށްދޭން ފެށުމާއެކު މާލޭގެ ބައިބޯ ދިރިއުޅުމަށް ހަމަޖެހުމެއް ލިބިގެންދާނެ ކަމަށް ސަރުކާރުން ދެކުނަސް އަދިއަދަށް ވެސް ޖަޒީރާ ދިރިއުޅުމެއް ލިބިދާނެ ކަމުގެ ކޮޅުމަތި ވެސް ރަނގަޅަށް ނުފެނެ އެވެ. ސަރުކާރުން ބުނަމުންދަނީ ކޮވިޑާއެކު މަންޒިލަށް ދަތުރުކުރުމުގައި ލަސްތަކެއް އުޅުނަސް މި ވައުދުތައް ފުއްދޭނެ ކަމަށެވެ. ދެން އުފެދޭ ސުވާލަކީ ކުރިއަށް އޮތް ތިން އަހަރުގެ ތެރޭގައި ހަމަ ހަގީގަތުގައި ވެސް ދިވެހިންނަށް ޖަޒީރާ ދިރިއުޅުމެއް ލިބިދާނެތޯ އުފެދޭ ސުވާލެވެ. މިއީ އެހެން ސަރުކާރުތަކާއި އެއްގޮތަށް ހަމައެކަނި ގަނޑެއްގައި ލިޔެފައިވާ ލިޔުންކޮޅަކަށް ނުވާނެ ކަމަށް ހަމަގައިމުވެސް ރައްޔިތުން އުއްމީދު ކުރެ އެވެ.\nރައީސް ޞާލިޙްސިއްހީ ދާއިރާސަރުކާރަށް ދެ އަހަރު


Arsenal edhumuge mathin match faskurumun Spurs ge nuruhun - One Online\nއާސެނަލްގެ ކޯޗު މިކެލް އާޓެޓާ --- ފޮޓޯ/ ގެޓީ\nޕްރިމިއާ ލީގުގައި މިރޭ އާސެނަލްއާ ދެކޮޅަށް ކުޅެން އޮތް މެޗު ފަސްކުރުމުން ޓޮޓެންހަމް އިން އެކަމާ ނުރުހުން ފާޅުކޮށްފިއެވެ.\nޕްރިމިއާ ލީގުގައި މިރޭ ކުޅެން އޮތް ނޯތު ލަންޑަން ޑާބީ، ފަސްކުރީ އާސެނަލްއިން އެދިގެންނެވެ. އާސެނަލްއިން ޕްރިމިއާ ލީގަށް މެޗު ފަސްކުރަން އެދުނީ ސްކޮޑުގައި މެޗަށް ނުކުންނަ ވަރަށް ކުޅުންތެރީން ލިބެން ނެތް ކަމަށް ބުނެއެވެ. ޕްރިމިއާ ލީގު އުސޫލު ބުނާ ގޮތުން ޓީމު ތެރޭގައި ކޮވިޑްގެ ކޭސްތަކެއް އުޅޭނަމަ، އެޓީމަކަށް ގޯލްކީޕަރަކާއެކު އިތުރު 13 ކުޅުންތެރިން ސްކޮޑުގައި ހިމެނެން ނެތް ނަމަ އެ މެޗެއް ފަސްކުރެވިދާނެ ކަމަށެވެ. ލީގުން އާސެނަލް މެޗު ފަސްކުރިކަން ރޭ އިއުލާން ކުރުމާއެކު ޓޮޓެންހަމްއިން ވަނީ ކަންބޮޑުވުން ފާޅުކޮށް ބަޔާނެއް ނެރެފައެވެ.\n"މެޗުތައް ފަސްކުރަން ހެދި އުސޫލުގެ ދަށުން ޓޮޓެންހަމް އަށް ގެއްލުންތަކެއް ދިމާވަމުންދާ ކަމަށް ފާހަގަވޭ. އާސެނަލް އިން ކުޅުންތެރީން ހަމަ ނުވާކަމަށް ހުށަހެޅީ ކޮވިޑުގެ ކޭސްތަކާއި، ކުރިން ހުރި، އަދި ފަހުން ދިމާވި ބައެއް އަނިޔާތަކުގެ އިތުރުން ގައުމު ތަމްސީލުކުރަން ދިޔަ ކުޅުންތެރިންވެސް ހިމެނޭހެން. އެ ގޮތަށް ހުށަހެޅި ހުށަހެޅުން ބަލައިގަނެ މެޗު ފަސްކުރުމުން ހައިރާން ވޭ،" ޓޮޓެންހަމްއިން ނެރުނު ބަޔާނުގައިވެއެވެ.\nޓޮޓެންހަމް އިން ނެރުނު ބަޔާނުގައި ވަނީ މެޗުތައް ފަސްކުރުމަށް ކްލަބުތަކަށް ފުރުސަތު ފަހިވެފައި އޮތީ ކޮވިޑް 19ގެ ސަބަބުތަކުގެ ތެރެއިން ނަަމަވެސް، ކޮވިޑާ ގުޅުން ނެތް ކަންކަމުގެ ތެރެއިން މެޗުތައް ފަސްކުރުމަކީ ޓޮޓެންހަމް އިން ގަބޫލުކުރާ ހަމައެއް ނޫން ކަމަށެވެ. އެ އުސޫލުގެ ދަށުން ކްލަބުތަކުން ނާޖައިޒު ފައިދާއެއް ނަގަމުންދާ ކަމަށްވެސް ޓޮޓެންހަމް އިން ފާހަގަކޮށްފައިވެއެވެ.\nޕްރިމިއާ ލީގުގެ މެޗުތައް ފަސްކުރުމަށް ކްލަބުތަކަށް ލިބިފައިވާ އަނިޔާތަކަށްވެސް ބަލައި، ކްލަބުތަކުން ގައުމުތައް ތަމްސީލުކުރަން ދާ ކުޅުންތެރިންނަށް ބަލާތީ އެކަމާ ބައެއް ޕަންޑިތުންވެސް ވަނީ ނުރުހުން ފާޅު ކޮށްފައެވެ. އެފަދަ ގޮތަކަށް ބަލައި މެޗުތައް ފަސްކުރުން އެއީ އިންސާފުން އެއްކިބާވާ ކަމެއް ކަމަށް ބައެއް އެނަލިސްޓުން ވަނީ ފާހަގަކޮށްފައެވެ.\nގުޅޭ ޓެގު އިނގިރޭސި ޕްރިމިއާ ލީގު ފުޓްބޯޅަ ޓޮޓެންހަމް ހޮޓްސްޕާ އާސެނަލް ކޮވިޑް 19


Spanish Copa del Rey ge final ah Sevilla dhathuru koffi\nސްޕެނިޝް ކޮޕާ ޑެލް ރޭގެ ފައިނަލަށް ސެވިއްޔާ ދަތުރުކޮށްފި\n1 އަހަރު, 10 މަސް,3ދުވަސް, 12 ގަޑި, 16 މިނެޓް, 51 ސިކުންތު ކުރިން 5270އަހްމަދު މިޒްޔާލް\nލެގަނޭސްގެ މައްޗަށް ހޯދި ކާމިޔަބާއެކު ސްޕެނިޝް ކޮޕާ ޑެލް ރޭގެ ފައިނަލަށް ސެވިއްޔާއިން ދަތުރުކޮށްފިއެވެ.\nސެވިއްޔާއިން ކޮޕާ ޑެލް ރޭގެ ފައިނަލަށް ދަތުރުކުރީ ސެމީ ފައިނަލްގެ ދެވަނަ ލެގުގައި 2-0 ގެ ނަތީޖާއަކުން ލެގާނޭސް ބަލިކުރުމަށްފަހުގައެވެ.\nލެގާނޭސްގެ އަމިއްލަ ދަނޑުގައި ކުޅުނު ސެމީގެ ފުރަތަމަ ލެގު ނިމުނީ 1-1 ގެ ނަތީޖާއަކުން އެއްވަރުވެގެންނެވެ. ނަމަވެސް ދެވަނަ ލެގުގައި 2-0 ގެ ނަތީޖާއަކުން ލެގާނޭސް ބަލިކުރުމަށްފަހު ސެވިއްޔާއަށް އެ މުބާރާތުގެ ފައިނަލުން ޖާގައެއް ލިބިފައިވަނީ 3-1 ގެ އެގްރިގޭޓް ނަތީޖާއަކުން ކުރި ލިބިގެންނެވެ. މިއީ ސެވިއްޔާއިން ސްޕެނިޝް ކަޕުގެ ފައިނަލަށް ދަތުރުކުރި ދެވަނަ ފަހަރެވެ.\nއެ ޓީމުން ސްޕެނިޝް ކަޕުގެ ފައިނަލަށް އެންމެ ފުރަތަމަ ކޮލިފައިވެފައިވަނީ 2016 ވަނަ އަހަރުގައެވެ. އެ އަހަރު ސްޕެނިޝް ކަޕުގެ ފައިނަލުގައި ސެވިއްޔާ ބަލިކުރުމަށްފަހު މުބާރާތުގައި ތަށި ކާމިޔާބުކުރީ ބާސެލޯނާއެވެ.\nމިއަހަރުގެ ކޮޕާ ޑެލް ރޭ މުބާރާތުގައި ސެމީ ފައިނަލްގެ އެއްކޮޅުން ސެވިއްޔާއިން މޮޅުވެފައިވާއިރު، އަނެއް ކޮޅުން ވާދަ ކުރަނީ ބާސެލޯނާއާއި ވެލެންސިއާއެވެ. ސެމީގެ ފުރަތަމަ ލެގު 1-0 ގެ ނަތީޖާއަކުން ބާސެލޯނާ ކާމިޔާބުކޮށްފައިވާއިރު، ސެމީގެ ދެވަނަ ލެގު ކުޅެން ހަމަޖެހިފައިވަނީ މާދަމާ ރޭ ވެލެންސިއާގެ ދަނޑުގައެވެ.


"Bharat"in vakive, Priyanka Nick aa engage vejje\nފިލްމު "ބާރަތު" ދޫކޮށްލައި ޕްރިޔަންކާ ޗޯޕްރާ، ނިކް ޖޯންސައާ އެންގޭޖުވެއްޖެ ކަމަށް ބޭރުގެ ބޮޑެތި މީޑިއާތަކުން ރިޕޯޓުކޮށްފި އެވެ. އެގޮތުން އެންޓަޓެއިމަންޓް އޮންލައިން އާއި ޕީޕަލްސް މެގަޒިން އަދި ޓައިމްސް އޮފް އިންޑިއާއިން ވަނީ މި ހަބަރު ކަށަވަރުކޮށްދީފަ އެވެ.\nޕްރިޔަންކާ ސަލްމާން ޚާންއެކު ކުޅެން އެއްބަސްވި ފިލްމު "ބާރަތު" ވެސް ދޫކޮށްލިކަން އެ ފިލްމުގެ ޑައިރެކްޓަރު އަލީ އައްބާސް ޒަފަރު ވަނީ ޓުވިޓާ މެދުވެރިކޮށް ކަށަވަރުކޮށްދީފަ އެވެ. މި ފިލްމަކީ ގިނަ އަހަރުތަކަށްފަހު އޭނާ ބޮލީވުޑަށް އަނބުރާ އަންނަ އޮތް ފިލްމެވެ.\nޑައިރެކްޓަރު އައްބާސްކުރި ޓުވީޓްގައި ބުނީ ޕްރިޔަންކާ އެ ފިލްމު ދޫކޮށްލީ ވަރަށް ހާއްސަ ސަބަބަކަށްޓަކައި ކަމަށާއި އޭނާއާ ފިލްމުގެ ޓީމުގެ ފަރާތުން އަބަދުވެސް ޕްރިޔަންކާއަށް އުފާވެރި ދިރިއުޅުމަކަށް އެދޭނެ ކަމަށެވެ.\nނިކް 25، އާއި ޕްރިޔަންކާ 35، މެދުގައި ލޯބީގެ ގުޅުން އުފެދި އެ ގުޅުން ފެށުނު ގޮތާއި ބެހޭގޮތުން މީޑިއާގައި ތަފާތު ވާހަކަތައް ދެކެވެމުން އާދެ އެވެ. އެންމެ ގިނަ ބަޔަކު ގަބޫލުކުރަނީ މި ގުޅުން ފެށުނީ، 2016 ވަނަ އަހަރު މެޓް ގާލާ އިވެންޓުގެ ރެޑް ކާޕެޓުގައި މި ދެމީހުން އެކުގައި ހިނގުމަށްފަހު އެވެ. އޭގެފަހުން މި ދެމީހުން ވަރަށް ގިނައިން ބައްދަލުކޮށް އެކުގައި ތަންތަނަށް ގޮސް ހަދާކަމަށް މީޑިއާގައި ވާހަކަދެކެވުނެވެ.


ސޯޅަ ވަނަ އިންޓަ ސްކޫލް ބެޑްމިންޓަން މުބާރާތުގައި ބައިވެރިވުމުގެ ފުރުސަތު ހުޅުވާލައިފި\n16 ވަނަ އިންޓަ ސްކޫލް ބެޑްމިންޓަން މުބާރާތުގައި ބައިވެރިވުމުގެ ފުރުސަތު ހުޅުވާލައިފއެވެ.\nބެޑްމިންޓަން އެސޯސިއޭޝަން އޮފް މޯލްޑިވްސްއިން އިންތިޒާމްކޮށްގެން ބޭއްވުމަށް ހަމަޖެހިފައިވާ މިއަހަރުގެ މުބާރާތް އޮންނާނީ އެޑިއުކޭޝަން މިނިސްޓްރީން ކަނޑަ އަޅާފައިވާ ސިޔާސަތާ އެއްގޮތަށް6ޒޯނަށް ބަހާލައިގެން ޒޯންތައް ވަކިން ކަމަށް އެ އެސޯސިއޭޝަނުން ބުނެއެވެ.\nއެގޮތުން ޒޯން 1 ނޯތް ޒޯންގައި ހއ، ހދ، ށ ހިމެނޭ އިރު، ޒޯން2ނޯތް ސެންޓްރަލް ޒޯންގައި ހިމެނެނީ ނ، ރ، ބ، ޅއެވެ. އަދި ޒޯން3ގްރޭޓަރ މާލެ ޒޯންގައި މާލެ، ވިލިމާލެ، ހުޅުމާލެ ހިމެނޭ އިރު، ޒޯން4ސެންޓްރަލް ޒޯންގައި ހިމެނެނީ ކ، އއ، އދ، ވ، މ، ފ އެވެ.\nމީގެ އިތުރުން ޒޯން5ސައުތް ސެންޓްރަލް ޒޯންގައި ދ، ތ، ލ އަދި ޒޯން6ސައުތް ޒޯންގައި ހިމެނެނީ ގއ، ގދ، ޏ، ސ އެވެ.\nމި މުބާރާތުގައި ހިމެނޭ ޒޯން 1 ނޯތް ޒޯން އަދި ޒޯން2ނޯތް ސެންޓްރަލް ޒޯންގެ ބައިގެ ކުޅުން ފަށާނީ އަންނަ މަހުގެ 13 ވަނަ ދުވަހު ނ. ހޮޅުދޫގައެވެ. ޒޯން3ގްރޭޓަރ މާލެ ޒޯން އަދި ޒޯން4ސެންޓްރަލް ޒޯންގެ ބައި ފަށާނީ އަންނަ މަހުގެ 21 ވަނަ ދުވަހު މާލޭގައެވެ.\nޒޯން5ސައުތް ސެންޓްރަލް ޒޯން އާއި ޒޯން6ސައުތް ޒޯންގެ ކުޅުން ފަށާނެ ތާރީޚެއް އަދި ނުނިންމާ ކަމަށާއި ވަރަށް އަވަހަށް އެ ތާރީޚް ކަނޑައަޅާ އިޢުލާނު ކުރާނެ ކަމަށް ބެޑްމިންޓަން އެސޯސިއޭޝަނުން ބުންޏެވެ.\nބއެ އެސޯސިއޭޝަނުން ބުނީ މިމުބާރާތުގެ ޓީމު އިވެންޓުގައި ބައިވެރިވާން ބޭނުންވާ ސްކޫލް/ މަދަރުސާތަކުންނާއި އަމިއްލަ އިވެންޓުތަކުގައި ބައިވެރިވާން އެދޭ ސްކޫލް/ މަދަރުސާތަކުގެ ދަރިވަރުން މުބާރާތުގައި ބައިވެރިވުމަށް އެދޭ ފޯމު ފުރުމަށްފަހު ސްކޫލް މެދުވެރިކޮށް އެ އެސޯސިއޭޝަނަށް ހުށައެޅުމަށް އެދޭ ކަމަށެވެ. އަދި މުބާރާތާ ބެހޭ އެންމެހާ ކަންކަމުގައި މުޢާމަލާތް ކުރާނެ ފޯކަލް ޕޮއިންޓެއް ކަނޑައަޅުއްވާ އެފަރާތެއްގެ ނަމާއި މަޤާމް އަދި ގުޅޭނެ ނަމްބަރ އެނގޭނެގޮތަށް ލިޔުމުން ހުށަހެޅުމަށްވެސް އެދެއެވެ.\nމުބާރާތުގައި ބައިވެރިވާން އެދޭ ފޯމު އެސޯސިއޭޝަންގެ ވެބްސައިޓް www.badmintonmaldives.org.mv އިން ޒޯންތައް ވަކިން ޑައުންލޯޑް ކުރަން ލިބެންހުންނާނެއެވެ.


Jehijehigen hatharu vana faharah Coppa Italia Juventus in...\nކުޅިވަރު - ކޮޕާ އިޓާލިއާ\nޖެހިޖެހިގެން ހަތަރު ވަނަ ފަހަރަށް ކޮޕާ އިޓާލިއާ ޔުވެންޓަސްއިން ކާމިޔާބުކޮށްފި\nއޭސީ މިލާންގެ މައްޗަށް ޔުވެންޓަސް ކުރި ހޯދީ 4-0 ގެ ނަތީޖާއަކުން\nކ. މާލެ 10 މެއި 2018 | ބުރާސްފަތި 19:17 1,528\nކޮޕާ އިޓާލިއާގެ ޗެމްޕިއަންކަން ހޯދުމަށްފަހު ޔުވެންޓަސްގެ ކުޅުންތެރިން އުފާ ފާޅުކުރަނީ - ގެޓީ އިމޭޖާސް\nކޮޕާ އިޓާލިއާގެ ފައިނަލްގައި އޭސީ މިލާން ބަލިކޮށް ޖެހިޖެހިގެން ހަތަރުވަނަ ފަހަރަށް އެ މުބާރާތުގެ ތަށި ޔުވެންޓަސްއިން ހޯދައިފިއެވެ.\nރޯމްގައި ހުންނަ އޮލިމްޕިކް ސްޓޭޑިއަމްގައި ކުޅުނު ފައިނަލް މެޗުގައި އޭސީ މިލާންގެ މައްޗަށް ޔުވެންޓަސް ކުރި ހޯދީ 4-0 ގެ ނަތީޖާއަކުންނެވެ. މި މުބާރާތުގައި ފައިނަލާއި ޔުވެންޓަސް ކުރިމަތިލީ އިޓާލިން ސެރީއޭގެ ތަށި ޔަގީންކުރުމަށްފަހުއެވެ. ހަމައެހެންމެ އޭސީ މިލާން ނުކުތީ 30 އަހަރުގެ ތެރޭ ދެވަނަ ފަހަރަށް މި މުބާރާތް ކާމިޔާބު ކުރުމުގެ އުއްމީދުގައެވެ. ޔުވެންޓަސްގެ ފުރަތަމަ އެގާރައިން ހަތަރު ބަދަލެއް ފެނިގެންދިޔައިރު ގޮންޒާލޯ ހިގުއައިން އަދި ކްލައުޑިއޯ މަޗީސިއޯ ފުރަތަމަ އެގާރައިން ފެނިފައެއް ނުވެއެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ވެސް ރަނގަޅު ކުޅުމެއް ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. ފުރަތަމަ ހާފުގައި އޭސީ މިލާންގެ ޕެޓްރިކް ކަޓްރޯން އަދި ސޫސޯއަށް ލިބުނު ފުރުސަތުތަކުގެ ބޭނުން އެ ކުޅުންތެރިންނަށް ހިފިފައިނުވާއިރު ޔުވެންޓަސްގެ ކުޅުންތެރިންނަށް ވެސް މާ އެދެވޭ ފުރުސަތުތަކެއް މި ހާފުގައި އުފެއްދިފައެއް ނުވެއެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ޔުވެންޓަސްއިން ވަނީ އެ ޓީމުގެ ކުޅުން ވަރުގަދަކޮށް މިލާންގެ ގޯލަށް ނުރައްކާތެރި ގިނަ ހަމަލާތަކެއް ފޮނުވާލާފައެވެ. އެގޮތުން މެޗުގެ 56 ވަނަ މިނެޓުގައި ޔުވެންޓަސްއަށް މެޗުގެ ފުރަތަމަ ލަނޑު ޖަހައި ލީޑު ނަގައިދިނީ މެހްދީ ބެނާޓިއާއެވެ. ޑަގްލަސް ކޮސްޓާ ވަނީ އޭގެ ހަތަރު މިނެޓު ފަހުން ލަނޑެއް ޖަހާ އެ ޓީމުގެ ލީޑު ފުޅާކޮށްދީފައެވެ. އޭގެ ތިން މިނެޓު ފަހުން މިލާންގެ ކީޕަރަށް ހެދުނު ގޯހެއްގެ ފައިދާ ނަގައިގެން ބެނާޓިއާ ވަނީ އޭނާ މެޗުގައި ޖެހި ދެވަނަ ލަނޑު ޖަހާ ޔުވެންޓަސްގެ ތިންވަނަ ލަނޑު ޖަހައިދީފައެވެ. ޔުވެންޓަސްގެ ހަތަރު ވަނަ ލަނޑަކީ މެޗުގެ 76 ވަނަ މިނެޓުގައި ނިކޮލައި ކަލިނިޗް އަތުން ބައިކޮޅަށް ވަން ލަނޑެކެވެ.\nމިއީ ޔުވެންޓަސް މި މުބާރާތް ޖެހިޖެހިގެން ކާމިޔާބުކުރި ހަތަރުވަނަ ފަހަރަށްވާއިރު އެ ޓީމުން ވަނީ މި މުބާރާތް ޖުމްލަ 13 ފަހަރު ކާމިޔާބުކޮށްފައެވެ. އެހެން އެއްވެސް ޓީމަކަށް މި އަދަދަށް ކޮޕާ އިޓާލިއާ ކާމިޔާބު ކުރެވިފައިނުވާއިރު އެއްވެސް ޓީމަކަށް ޖެހިޖެހިގެން ހަތަރު ފަހަރު މި މުބާރާތް ކާމިޔާބު ކުރެވިފައެއް ނުވެއެވެ. މި މެޗަކީ 1999 ވަނަ އަހަރުގެ ފަހުން ފުރަތަމަ ފަހަރަށް ކޮޕާ އިޓާލިއާގެ ފައިނަލުން ޔުވެންޓަސްގެ ކީޕަރު ޖިއަންލުއީޖީ ބުފޮން ފެނިގެންދިޔަ ފުރަތަމަ ފަހަރެވެ.\nހަމައެހެންމެ މި މެޗަކީ ހަތަރު ލަނޑުގެ ތަފާތުން ފައިނަލެއްގައި އޭސީ މިލާން ބަލިވި ފުރަތަމަ ފަހަރުވެސްމެއެވެ.\nއީރާންގައި ކުރަމުންދާ މުޒާހަރާތަކުގައި 7000 އަށްވުރެ ގިނަ މީހުން ހައްޔަރުކޮށްފައިވޭ: އދ\nމިނިވަން މުއައްސަސާތަކަށް އެންމެ ގާބިލު ބޭފުޅުން ކަނޑައެޅުމުގައި ކޮމިޓީއަށް ހުރަސްތަކެއް\nހޯރަފުށީގައި ފެންބޮޑުވެ ބައެއް ގެތަކަށް ފެންވަދެއްޖެ\nރާއްޖޭގެ ޖަލުތަކުގެ ހާލަތު ރަނގަޅު ކުރުމަށް އެހީތެރިވާނަން: ތުރުކީގެ އިންޓީރިއަރ މިނިސްޓަރު


Feathunu China boat gai thibi 396 meeheh ge hashigadu fenijjeh\nފެތުނު ޗައިނާ ބޯޓުގައި ތިބި 396 މީހެއްގެ ހަށިގަނޑު ފެނިއްޖެ\nޗައިނާގެ ދެކުނުގެ ސަރަހައްދެއްގެ ކޯރެއް ހުރަސްކުރަން އުޅުމުގެ ތެރޭގައި ބަންޑުން ޖަހާލައި ފެތުނު ބޯޓުން ދަތުރުކުރި 396 މީހެއްގެ ހަށިގަނޑު ފެނިއްޖެ އެވެ.\nއޭގެ ތެރެއިން، މިހާތަނަށް ސަލާމަތްކުރެވިފައި ވަނީ އެންމެ 14 މީހުންނެވެ. މީހުން ސަލާމަތްކުރުމުގައި ހަރަކާތްތެރިވާ މީހުންގެ ފޯކަސް މިހާރު ހުރީ 76 މީޓަރު ދިގު، 2،200 ޓަނުގެ އެ ބޯޓުގެ އެތެރޭގެ ކޮޓަރިތައް ބެލުމަށެވެ. އެކަމަކު، އެ ތަންތަނުގެ ތެރޭގައި ވެސް ދިރިތިއްބާ ބަޔަކު ފެނިދާނެ ކަމާ މެދު އެއްވެސް އުއްމީދެއް ނެތެވެ\nއިތުރު ބަޔަކު ސަލާމަތްކުރެވިދާނެ ކަމުގެ އުއްމީދު ކަނޑާލައި، އިއްޔެ ވަނީ ބޯޓު ތެދުކޮށްފަ އެވެ. އެއްކޮށް ބަންޑުން ޖެހިފައި އޮތް ބޯޓުގެ ބަނޑު ފިލާ އެކަނި ފެން މަތިން ކިރިޔަ ކިރިޔާ ފެންނަން އޮތްއިރު، ދެ ކެރޭނު ބޭނުންކޮށްގެން އެ ބައިގައި ވާ ޖެހުމަށް ފަހު ބޯޓު ވަނީ ތެދުކޮށްފަ އެވެ. އަދި އަޑީގައި އޮތް ބޯޓުގެ މައިގަނޑުގެ ވަށައިގެން ވަނީ ދާ ޖެހުމަށް ފަހު ބޯޓު ވަނީ ތެދުކޮށްފަ އެވެ.\nހުރަސްކުރަނިކޮށް ބޯޓު ފެތުނީ ނަގޫރޯޅިއެއްގައި ޖެހިގެން ކަމަށް ކެޕްޓަން ބުނި ނަމަވެސް އޭނާ އާއި ޗީފް އިންޖިނިއަރު މިހާރު ވަނީ ފުލުހުންގެ ބެލުމުގެ ދަށަށް ގެންގޮސްފަ އެވެ.


Shehnaz Hikunu Sababu Kiyaa Dheefi - Vaguthu\nޝެހެނާޒް ހިކުނު ސަބަބު ކިޔައި ދީފި\nބިގްބޮސް އިން މަޝްހޫރުވި ތަރި ޝެހެނާޒް ގިލް ހިކުނު ގޮތުގެ ވާހަކަ އަކީ މުޅި މީޑިއާގައި މަޝްހޫރު ވާހަކައެކެވެ. ޝެހެނާޒް ވަނީ ބަރުދަނުން 12 ކިލޯ ލުއިކޮށްލައިފައެވެ. ފޭނުން ވަނީ އޭނާ ހިކުނު ގޮތެއް ހޯދަން ކެތްމަދުވެފައެވެ.\nމީޑިއާ ރިޕޯޓްތައް ބުނާ ގޮތުން ޝެހެނާޒް ހިކުނީ ވަރަށް ބޮޑަށް ޑައިޓްކޮށްގެންނެވެ. އަދި އޭނާ ހިކުނީ އެކްޓަރެއްގެ ހައިސިއްޔަތުން އޭނާ ހުންނަ ގޮތް މުހިންމުވުމުން ކަމަށް ވެސް ރިޕޯޓްތަކުގައި ވަނީ ބުނެފައެވެ.\nދާދިފަހުން ބޭއްވި ލައިވް ސެޝަންއެއްގައި ޝެހެނާޒް ވަނީ އޭނާގެ ހަށިގަނޑަށް އެހާ ބޮޑު ބަދަލެއް ގެނެސް ހިކެން ނިންމި ސަބަބު ހާމަކޮށްފައެވެ. މިހާރު ޝެހެނާޒްއަކީ ބިގްބޮސްގައި ފެނުނު ޝެހެނާޒް އެއް ނޫނެވެ.\nޔޫޓިއުބްގައި ފޭނުންނާއެކު ކުރިއަށް ގެންދިޔަ ލައިވް ސެޝަންއެއްގައި ޝެހެނާޒް ވަނީ ބިގްބޮސްގައި އޭނާ ފަލަވުމުން އުނދަގޫވި ކަމަށް ބުނެފައެވެ. އެކަމާ މެދު އޭނާ އާ ދިމާކުރާ ކަމަށާއި މަސައްކަތަށް ވެސް އޭގެ އަސަރުކުރާ ކަމަށް ޝެހެނާޒް ބުންޏެވެ. ޝެހެނާޒް ވަނީ ބިގްބޮސް އަށް ފަހު ވަރަށް ގިނަ ހިޓް ވީޑިއޯތަކެއް ކުޅެފައެވެ.\n" ކުރިން ވެސް ފަހުން ވެސް މިއީ ހަމަ ޝެހެނާޒް. އޭރުވެސް މިހާރު ވެސް އަހަންނަށް އަހަރެން ރީތި ވަރަށް ގިނަ މީހުން ބުނޭ ކުރިން މާ ރީއްޗޭ. ފަލަވާކަށް އުނދަގުލެއް ނޫން. އެހެން ވެދާނެ ކާން ފަށާއިރަށް." ޝެހެނާޒް ބުންޏެވެ.\nޝެހެނާޒް ވަނީ ބޮލީވުޑްގައި ވަކި ގޮތަކަށް އާޓިސްޓުން ތިބެން މަޖުބޫރުކުރާތީ އެކަމަށް ވެސް ފާޑު ކިޔައިފައެވެ. އަދި ވަކި ވައްތަރެއްގެ ހަށިގަނޑެއް ނޫނީ ބަލައިނުގަންނާތީ އެކަމަށް ވެސް ފާޑު ކިއެވެ.\nޝެހެނާޒް ވަނީ އޭނާ ހިކުނީ ހަމައެކަނި ޑައިޓްކޮށްގެން ކަން ހާމަކޮށްފައެވެ. އަދި މާބޮޑަށް ކަސްރަތު ނުކުރާ ކަމަށް އޭނާ ބުންޏެވެ. އޭނާ ވަނީ ހިކެން ބޭނުން ނަމަ ބަނޑުހައި ވިޔަސް ގިނައިން ނުކާން އިރުޝާދު ދީފައެވެ. އަދި ކޮންމެ ކެއުމެއްގައި ވެސް ދެ ރޮށްޓަށް ވުރެ ގިނައިން ނުކެއުމަށް އޭނާ ނަސޭހަތްތެރިވިއެވެ.\nޖުލައި 14, 2021 14:50\nވ. ރީތި.. މާޝާﷲ..\nޖުލައި 14, 2021 15:30\nއެއީ މަވެސް ބުނާ ވާހަކައެއް. ހިކެން ބޭނުމިއްޔާ ކެއުމަށް ކެތްތެރިވާށޭ. ކޮންމެހެން ކަސްރަތު ނުކުރިއަސް ހިކޭނޭ. ދުވާލަކު 4އިރު ކޮންމެ އިރަކު ކަޅުސައިތަށްޓަކާ ފާރޮށިޖޯޑެއް 1ހަފްތާ ވަންދެން ބޭނުން ކޮށްބަލަ 3ކިލޯ ލުއިވާނެ. ފެންވަރިހަމަ ކިތަންމެ ގިނައިން ބުޔަސް.


REPORT: Kiyan vee IndiaOut tha noonee India Military Out tha? | ThePress\nއައުޓް ކުރަން ވީ އިންޑިއާތަ ނޫނީ "އިންޑިއާ މިލިޓަރީ" ތަ؟\n21 December 2021, 12:04\nއިންޑިއާ އައުޓް ޓީޝާޓުގައި ޖައްސަވައިގެން އިދިކޮޅު ލީޑަރު ކެމްޕޭނުގައި / ފޮޓޯ: ޕީޕީއެމް\nއިންޑިއާއެއް ނޫން ޗައިނާ ވިޔަސް، ދިވެހި ފަސްގަނޑުގައި ހަރިޔާރާއެކު ސިފައިން ތިބޭކަށް ދިވެހިން ގަބޫލެއް ނޫނެވެ. އެއީ އަހަރެންވެސް ގަބޫލު ކުރާ ގޮތެވެ.\nދާހިލީ ބޮޑެތި ހަމަނުޖެހުމާއި ހަނގުރާމަ ހިނގާ ތަންތާނގައި ސުލްހަ ބަލަހައްޓާ އދ ގެ ފައުޖުތައް ތިއްބަކަސް ދިވެހި ފަސްގަނޑުގައި ހަތިޔާރު އަޅައިގެން ތިބޭކަށް އެ މާހައުލެއް ވެސް ނެތެވެ. އަދި ހާރިޖީ ގުޅުންތަކާއި، ބަނދެވިގެން ތިބި މުއާހަދާތަކަށް ބުރަވާއިރު ވެސް މި ގައުމު އެހާލަތަށް ދާކަށް ނެތެވެ. ދިވެހިންނަކީ އެއަށްވުރެ ހަމަޖެހޭ، ރޯފިލާ އަދި އެކުވެރި ވަތަނީ ބައެކެވެ.\nނަމަވެސް މިހާރު ރާއްޖޭގެ ސިޔާސީ މަސްރަހު ހަލަބޮލިވެ "އިންޑިއާ އައުޓް" ވައިގައި ހިފައިގެން މިއުޅެނީ ސުލްހަބަލަހައްޓާ ބަޔަކާ ހެދި އެއް ނޫނެވެ. އެކަން ވައިގައި ހިފާ، އައުޓް ކުރަން ގޮވަނީ އިންޑިއާގެ ގިނަ އަދަދެއްގެ އަސްކަރީ ސިފައިން ރާއްޖޭގައި ތިބީމައެވެ. ކަމާބެހޭ އިދާރާތަކުން ހާމަ ކުރި ރަސްމީ އަދަދީ 75 ކަމަށް ވިޔަސް އަސްކަރީ ދާއިރާގައި މަސައްކަތް ކުރައްވާ ބޭބޭފުޅުންގެ ބަހުން ސާފުވާ ގޮތުގައި މި ރާއްޖޭގައި އިންޑިއާގެ ރޯ އާއި އައިޕީއެސްއާއި ބްލެކް ޓައިގަރުން އެބަތިއްބެއެވެ. އެމީހުންގެ އަތުގައި ހަތިޔާރު ހުރިކަމެއް ނެތްކަމެއް ޔަގީން ނުވިނަމަވެސް އިންޑިއާގެ 75 ސިފައިންގެ އަތުގައި ހަތިޔާރު ނުހުންނާނެ ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވެފައި ވެއެވެ.\nޔާމީނުގެ ޓީޝާޓުކޮޅުގައި އޮތް2ލަފްޒު "އިންޑިއާ އައުޓް"\nކުރިން މިވާހަކަ ގޮވަމުން އައީ "ހުސް ބޮޓުން"ނެވެ. އެކަމާ ގުޅޭ ދިރާސާތައް ހަދާ، އެކިއެކި ނުފޫޒުގެ ތެރެއިން ބައެއް ނޫސްތަކުގައިވެސް އެހެން ލިޔުނެވެ. އަދި ސްރީލަންކާގެ އިންފޮމޭޝަން އޭޖެންސީން އޮކްޓޯބަރު 30، 2021 ގައި އާންމު ކުރި ރިޕޯޓަކާ ހަވާލާދީ އެގައުމުގެ ޓޭލް ސިލޯން ނޫހުގައި ވެސް ބުނީ، 2019 ވަނަ އަހަރުން ފެށިގެން ސޯޝަލް މީޑިއާގައި ފަތުރަމުން އަންނަ "އިންޑިއާ އައުޓް" އަކީ ފޭކް ބޮޓް ތަކަކުން ހިންގާ ކެމްޕޭނެއް ކަމަށެވެ. ގާތްގަނޑަކަށް 60،000 ފަހަރު އެ ހޭޝްޓެގުން ޓްވީޓް ކޮށްފައި ވާކަމަށް ވެސް ބުންޏެވެ.\n"އިންޑިއާ އައުޓް" މައްސަލައިގައި ރާއްޖޭގައި މިދިޔަ ދައުރު ހުންނެވި އިންޑިއާ ސަފީރު "ދަ ޕްރެސް" އަށް ދެއްވި ހާއްސަ ބަސްދީގަތުމެއްގައި ވިދާޅުވެފައި ވަނީ އެއީ އިދިކޮޅުގެ ފިކުރު ނޫން ކަމަށެވެ.\n"އެކި ދިމާދިމާލުން އެބަ ފެނޭ އިންޑިއާއައުޓް ހޭޝްޓެގް ބޭނުންކުރަތަން، ސޯޝަލް މީޑިއާގަ. ޒިންމާދާރު ކަމާއެކު ހިންގާ އާންމު މީޑިއާއަކުން ދުވަހަކުވެސް މި އަޑެއް ނީވޭ. އެކަމަކު، ސާފުކޮށްލަދޭން ބޭނުން، އިންޑިއާއައުޓް އޭ މިކިޔާ ކިއުމަކީ، އެއްވެސް ހާލެއްގައި އިދިކޮޅު ފަރާތްތަކުގެ ފިކުރު ކަމަށް އިންޑިއާއިން ގަބޫލު ނުކުރާކަން"\nމަންޒަރު ބަދަލުވީ، ރައީސް ޔާމީނު "އިންޑިއާ އައުޓް" ގެ އޯނާޝިޕް ނެންގެވި ހިސާބުންނެވެ. އެ ޓީޝާޓުކޮޅުގެ މޭމަތީގައި ބޮޑުސިންގާކޮށް އިންޑިއާ އައުޓް ޖައްސަވައިގެން، އިންޑިއާ އަސްކަރިއްޔާގެ އެންމެ ބޫޓު ޖޯޑެއް ވެސް މި ފަސްގަނޑުގައި ހުރެގެން ނުވާނެކަމަށް ވިދާޅުވެ، އިންޑިއާ ސިފައިން ޖެހޭނީ "ހަމަ ފައިބަން" ކަމަށް ވިދާޅުވުމުންނެވެ. ނަތީޖާއަކަށް ވީ އިންޑިއާ އައުޓް ގެ އަޑު ގަދަވެ ސަރުކާރާއި އެމްޑީޕީގެ އިސް ފަރާތްތަކުން ޑިފެންސަށް ކުޅެން ޖެހުމެވެ. އިންޑިއާއާ ޖެހިގަނެގެން އެހެން ވާން ނެތްކަން އާންމުންނަށް ވިސްނައިދޭން ގިނަ މަސައްކަތްތަކެއް ކުރަން ޖެހުމެވެ.\nއިންޑިއާ ސިފައިން ރާއްޖެއައީ ކޮން އިރަކު؟\nއިންޑިއާ އައުޓް ކުރަން ރައީސް ޔާމީނު ނުކުންނެވި އިރު، އެ ބުނާ ބޫޓާ އެކު އިންޑިއާ ސިފައިން ރާއްޖެ ފޭބީ ކޮން އިރަކުކަން ސާފުވާން ޖެހެއެވެ. އެކަން ހިނގީ ފުރަތަމަ ހެލިކޮޕްޓަރު ހަވާލުކުރުމުގެ އެއްބަސްވުމުގައި ސޮއިކުރި 2010 ވަނަ އަހަރު، މުހައްމަދު ނަޝީދުގެ ވެރިކަމުގައި ތޯ، ހެލިކޮޕްޓަރު އެއްބަސްވުން 2012 ވަނަ އަހަރު ޑރ. މުހައްމަދު ވަހީދު ހަސަންމަނިކާއި 2014 ވަނަ އަހަރު ރައީސް އަބްދުﷲ ޔާމީންގެ ސަރުކާރުން އާކުރި އިރުގައިތޯ ސާފުވާން ޖެހެއެވެ.\nރާއްޖެއަށް2ވަނަ ހެލިކޮޕްޓަރާއެކު އައި އިންޑިއާގެ ޕައިލެޓުންނަށް އޭރުގެ ޑިފެންސް މިނިސްޓަރު އާދަމް ޝަރީފު މަރުހަބާ ވިދާޅުވަނީ / ފޮޓޯ: ސަން\nނޫނީ، ދެ ވަނަ ހެލިކޮޕްޓަރު ހަވާލުކުރުމުގެ އެއްބަސްވުމުގައި ޔާމީންގެ ސަރުކާރުން 2015 ވަނަ އަހަރު ސޮއި ކުރި އިރުގައިތޯވެސް ސާފުވާން ޖެހެއެވެ.\n"އެމީހުން ބޭސް ހަދައިގެން ތިބީ ލ ގައި، އެތަނަށް ފޭބި ސިފައިންނާއި އަނބިދަރިން ހިމެނޭ ގޮތަށް6އާއިލާ، ރަނގަޅު ފެންވަރަށް ހަދާފައި ހުރި6ގެ އެމީހުން ހިފި، އެމީހުން ތިބީ ތި ބުނާ ބޫޓުވެސް ހިފައިގެން ގޮސް، އެއީ 2015 ވަނަ އަހަރު"\nލ. ކައްދޫގައި މަސައްކަތެއް ކުރަން ގޮސް އޭރު ހުރި ވިޔަފާރިވެރިއެއް\nހެލިކޮޕްޓަރާއެކު ލ. ކައްދޫގައި ހެނގަރު ހަދައިގެން ތިބި އިންޑިއާ ސިފައިން އުޅުނު ގޮތް ދެނަހުރި މީހަކު (ލ. ކައްދޫގައި މަސައްކަތެއް ކުރަން ގޮސް އޭރު ހުރި ވިޔަފާރިވެރިއެއް) ކިޔައިދިން ގޮތުން، މިއަދު "އިންޑިއާ އައުޓް" ގޮވިޔަސް އިންޑިއާ "އިން" ކުރުމުގައި އެމީހުން ވެސް ބައިވެރިވެއެވެ. އޭނާ އިޝާރާތް ކުރީ ރައީސް ޔާމީނުގެ ވެރިކަމަށެވެ. ރާއްޖެއަށް ދިން2ވަނަ ހެލިކޮޕްޓަރު ލ. ކައްދޫގައި ބޭއްވީ ޔާމީނުގެ ވެރިކަމުގައެވެ. ފުރަތަމަ ދިން ހެލިކޮޕްޓަރު ބޭއްވީ އައްޑުއަތޮޅު ގަމުގައެވެ.2ހެލިކޮޕްޓަރު ރާއްޖެ ގެނައި އިރު އެ2އުޅަނދު ބެލެހެއްޓުމުގެ ނަމުގައި އޭރު ރާއްޖޭގައި އިންޑިއާގެ 48 ސިފައިން ތިއްބެއެވެ.\nރައީސް ނަޝީދު، އިންޑިއާ ހައިކޮމިޝަނުގެ ހިމާޔަތުން ނުކުމެވަޑައިގެން ރާއްޖޭގައި އޭރު ހުންނެވި އިންޑިއާގެ ހައިކޮމިޝަނަރަރު އަކީލޭޝް މިޝްރާއާ ބައްދަލު ކުރެއްވުމުގެ ތެރެއިން ---\nއެހެންވީމައި ނަޝީދުވެ ވެރިކަމުން ފެށިގެން އިންޑިއާގެ ސިފައިން ދިޔައީ ރާއްޖެއަށް އަންނަމުންނެވެ. ނަޝީދު އިންޑިއާއަށްޓަކައި ރާއްޖެ ހުޅުވާލަދެއްވިލެއް ބޮޑުކަމުން، ހާލަތުގެ ފައިދާ އިންޑިއާއިން ނެގީކަމުގައި ބުނަންޖެހެއެވެ.\nއައުޓް ކުރަންވީ މިލިޓަރީ!\nޓީޝާޓްކޮޅުގައި ބޮޑުއަކުރުން "އިންޑިއާ އައުޓް" ޖައްސަވައިގެން އުޅުއްވަނީ މުޅިއަކުން ރަނގަޅަށް ކަމަކަށް ނުފެނެއެވެ. މަސްރަހު ނުތަނަވަސް ވެގެން އުޅެނީ ރާއްޖެއާއި އިންޑިއާ ދެމެދު އޮތް ޒަމާންވީ ހާރިޖީ ގުޅުމާއި، ދެގައުމުގެ ދެމެދުގައި އޮތް ވިޔަފާރީގެ ގުޅުންތަކާ ހެދި ނޫންކަން ސާފުވެއެވެ. އަދި ބޭސްފަރުވާއާއި ތައުލީމާއި އެނޫންވެސް ވަސީލަތްތަކާ ހުރެ ނޫންކަންވެސް އެނގެއެވެ.\nއައުޓް ވާން ޖެހެނީ މިލިޓަރީއެވެ. އެއީ އިންޑިއާ ކަމަށް ވިޔަސް، ޗައިނާ ކަމަށް ވިޔަސް، އަދި އެމެރިކާ ކަމަށް ވިޔަސް، އައުޓްވާން ޖެހޭ މީހުންނަށް ވުރެ ބޭރަށް އައުޓް ވީމައި ތަންކޮޅެއް އައިބެއެވެ. ގައުމެއްގެ ނިސްބަތުން ވިސްނިޔަސް، ބަވަނަވެފައިވާ މި ދުނިޔޭގައި ރާއްޖެއަކީ ވެސް ވަކި ބަޔަކާ "ލެޑިގަނެގެން" ތިބެވޭކަށް އޮތް ގައުމެއް ނޫނެވެ. އެއް ދާއިރާއަށް ވުރެ ގިނަ ދާއިރާތަކުން އެއް ގައުމާއި އަނެއް ގައުމު މިއަދު ވަނީ ލާމެހި ގުޅިފައެވެ. ގައުމެއްގެ ނިސްބަތުން މުޅި އިންޑިއާއާ ހަތުރުވެގެން ނުކުންނަ ނަތީޖާގެ ނުރަނގަޅު އަސަރު، ސީދާކޮށް ކުރާނެ އެއްބަޔަކީ ދިވެހިންނެވެ.\n"ދޭތެރެ ދޭތެރެއިން ފުލުހުން ވަންނާނެ ރެއިޑަށް، ވަދެ ސެންޓް ކޮޅުވެސް ގެންދާނެ، އެހާ އުނދަގޫ ބޮޑު"\nޓްރިވެންޑްރަމްގައި ދިރި އުޅޭ ދިވެހި އާއިލާއެއް\nއެންމެ ގިނަ އަދަދަކަށް ދިވެހިން ގޮސް ތިބޭ އިންޑިއާގެ ޓްރިވެންޑްރަމްގައި ދިރިއުޅޭ ދިވެހި އާއިލާއަކުން ބުނީ، ކުރިންވެސް އަދި މިހާރުވެސް ދޭތެރެ ދޭތެރެއިން ފުލުހުން އެމީހުންގެ ގޭގެއަށް ވަދެ އެމީހުން ގެންގުޅޭ ސެންޓް ކޮޅާ އެއްޗެހިވެސް ގެންދާ ކަމަށެވެ. އެތައް ސުވާލެއް ކޮށް އިރުއިރުކޮޅާ ވަންނާތީ އުނދަގޫތަކެއް ވާކަމަށެވެ.\nނޭނގި ނަމަވެސް ނުވަތަ އެނގިތިބެ ގަސްދުގައި ކުރިޔަސް ނުވަތަ ވަތަނީ ވިޔަސް ކަންކަން ކުރަންވާނީ ޖަމްއުކޮށް އެންމެނަށް އެކަމަކުން މަންފާއެއް ނުވަތަ ލުޔެއް ލިބޭނެ ކަންކަމެވެ. އަދި ފަސޭހައެއް ވާނެ ގޮތަކަށެވެ.\nއެެހެންވީމައި ވަތަނީ ލޭބަލްގައި ގޮވަން ވީ، ކުރިން ގެންދަން ބުނެގެންވެސް ހެލިކޮޕްޓަރުތައް ވެސް ނުގެންގޮސް، އިތުރަށް ޑޯނިއާއާއެކު ސިފައިން ގެނެސް ބަނޑަހަ ޖަހައިގެން ތިބި "މިލިޓަރީ އައުޓު" ކުރާށެވެ.\nރިޕޯޓް އަބްދުﷲ ޔާމީން އިންޑިއާ އެމްޑީޕީ ސިޔާސީ ޕީއެންސީ ޕީޕީއެމް\nޗަައިނާ ގެ އެމްބެެސެޑަރާއި ތަމެންގެ ކައްޕަޅި ނައިބްރައީސޭ ބައްދަލު ކުރީ ވަން ޗައިނާ ޕޮލިސީ އަށް ތާއީދު ކުރަން ނޫނޭ އެއީ ޗައިނާ މެދުވެރިކޮށް އިންޑިއާ އައުޓް ގޮވުން ހުއްޓުވާލުން\n1. ޔާމީން އިންޑިއާއާ ގެޅިގަނެގެން އުޅެނީ، އޭނާގެ މައްސަލަތައް ކޯޓުން ބޭރުކުރަން 2. އެ ޕްރެޝަރުގަނޑާ ހެދި އިންޑިއާއިން ޔާމީނާ ޕީސް ހަދުވަން 3. އިންޑިއާއަށް ދާ ދިވެހިންނަށް ބަލާ ޖައްސަން 4. 2023 ގައި ބަލިވާން\nބަރާބަރު ވާހަކައެއް، ޔަމީނަކަސް ހާމާނަކަސް ކިޔާން ޖެހޭނެ އެއްޗެއްސާ ނުކިޔާން ޖެހޭނެ އެއްޗެހި ހުންނާނެ. ހުރިހާ ބލއެއް އަހަރެމެން ދިވެހިންނަށް ޖެހެނީ ބޭސްފަރުވާއަށް ދާއިރު. މިތާ ހުންނަ ކައްޕަޅި އައިޖީއެމްއެޗުން ހަރާން ކުރެވޭ ފަރުވާއެއް. ބަލި މީހާ މަރުވާއިރުވެސް ނަންބަރުގަނޑު ނުޖެހޭ\nތި ލިޔުމުގައި އަދި ބައެއް މުހިންމު ވާހަކަތައް މަދޭ. ތީގައި ހިމަނަން ޖެހޭނެ ކަމަށް މަށަށް ފެނޭ، ހެލިކޮޕްޓަރާއި އެ ޑޯނިއާ ބަލަހައްޓަން ތިބޭ މީހުންނަށް އޮންނަ ޑިޕްލަމެޓިކް އިމިޔުނިޓީއާއި އެއިން މީހަކާ ސުވާލެއްވެސް ނުކުރެވޭ ވާހަކައާއި، ހެލިކޮޕްޓަރު ފުރާ ޖައްސާއިރު ލ. ކައްދޫ ޓަވަރަށް ނާންގާ ވާހަކަވެސް. އެއިން އުޅަދަނކުން ފުރަނީ، ޖައްސަނީ ކިތައް މީހުން ކަމެއްވެސް އިނގޭނެ ގޮތެއް ނެތް. އެހާވެސް ފިތިފަ ސަރުކާރު އޮތީ\nރަނގަޅު އިޝޫއެއް. އިންޑިއާއައުޓެއް ނޫން ކިޔަންވީ އިންޑިއާ މިލިޓަރީ އައުޓް\nޓީސާޓުގާ މިލިޓަރީއޭ ޖަހައްވީނު މޑޕ ހިތްނުހުންޓެނިސް


German Vilaathuge Miskithehge Adu Kandaidhinumah Edhi Hushaelhi Massala Muslimunna Ekkolhah Nimijje | Dhiislam\nޖަރުމަނު ވިލާތުގެ މިސްކިތެއްގެ ބަންގީގެ އަޑު ކަނޑައިދިނުމަށް އެދި ކޯޓަށް ހުށައެޅުނު މައްސަލަ މުސްލިމުންނާއި އެއްކޮޅަށް ނިމިއްޖެއެެވެ.\nޖަރުމަނުގެ ނޯތު ރައިން-ވެސްޓްފާލިއާގެ އޮއިރް-އާރކެންޝްވިކް ނަމަކަށްކިޔާ ކުޑަ އަވަށެއްގެ ދެމަފިރިން ބަންގީގެ އަޑުގަދަ ވެގެން އެމައްސަލަ ކޯޓަށް ހުށައަލާފައިވަނީ މިދިޔަ 2015 ވަނަ އަހަރުގެ ތެރޭގައެވެ. އެމީހުން ދިރިއުޅޭ ގެ ހުންނަނީ މިސްކިތާއި ގާތްގަނޑަކަށް އެއް ކިލޯމީޓަރު ދުރުގައެވެ.\nއެބައިމީހުން ކޯޓަށް ހުށައެޅި މައްސަލައިގައި ދަޢުވާ ކޮށްފައިވާ ގޮތުގައި އެމިސްކިތުން ގޮވާ ބަންގީގެ އަޑު އިވުމަކީ އެބައިމީހުންނަށް ޤާނޫނީ ގޮތުން ކަށަވަރުކޮށްދެވިފައިވާ ދީނީ މިނިވަންކަމުގެ ޙައްޤަށް ހުރަސްއެޅޭ ކަމެކެވެ. މިމައްސަލަ ކޯޓަށް ހުށައެޅުނު ހިސާބުން (2015 އިން) ފެށިގެން މިހާތަނަށް ކޯޓުން ވަކިގޮތެއް ކަނޑައެޅެންދެން، އެމިސްކިތުގައި ލައުޑް ސްޕީކަރު ބޭނުންކުރުން ވަނީ ހުއްޓާލާފައެވެ. މިގޮތުން މިސްކިތުން ބޭރަށް ބަންގީގެ އަޑާއި، ނަމާދުގައި ޤުރުއާން ކިޔެވުމުގެ އަޑު ނީވޭހެންވަނީ އިންތިޒާމު ކުރެވިފައެވެ.\nމިގޮތަށް ދެމިއޮތުމަށްފަހު ކޯޓުން މިދިޔަ ބުދަ ދުވަހު ނިންމާފައިވަނީ ކޮންމެ މީހަކުވެސް އެމީހެއްގެ ދީނަށް އުޅޭނެކަން ކޮންމެ މުޖުތަމަޢަކުންވެސް ގަބޫލުކުރަންޖެހޭނޭ ކަމަށާއި، ދީނުގައި އަންގަވާފައިވާ ގޮތަށް އުޅެން އެއްވެސް ބަޔަކަށް ގަދަކަމުން މަޖުބޫރު ނުކުރާހާ ހިނދަކު، އެކަމުގައި ޝަކުވާ ކުރާނެތަނެއްވެސް ނެތް ކަމަށެވެ.\nޖަރުމަނު ވިލާތުގައި އިސްލާމް ދީން ދަނީ ވަރަށް ބާރު ދުވެއްޔެއްގައި ފެތުރެމުންނެވެ. މިގޮތުން 2015 އަދި 2016 ގައި ޝާއިޢު ކުރެވުނު އަންދާސީ ހިސާބެއްގައި ވާ ގޮތުން ޖަރުމަނި ވިލާތުގައި 4.4 އަކާއި 4.7 މިލިއަނާއި ދެމެދުގެ މުސްލިމުން ދިރިއުޅެއެވެ. މިއީ އެޤައުމުގެ އާބާދީގެ 5.4% އާއި 5.7% ގެ ދެމެދުގެ މިންވަރެކެވެ.\nރޯދަ މަހު ސަލްމާން މިސްކިތް ހުޅުވޭތޯ ބަލާނަން - ރައީސް\nއައިޝަތު ސަހްލާ މާރޗް 10, 2021


Saudi shaahee aailaa in bodu agugai Newcastle gannany - vNews.mv\nސައުދީގެ ޝާހީ އާއިލާއިން ބޮޑު އަގުގައި ނިއުކާސަލް ގަންނަނީ\nއިސްމާޢީލް ޝާހު 17 April 2020, 19:46\nސައުދީ ޝާހީ އާއިލާގެ ނުފޫޒުގަދަ ބަޔަކު އިނގިރޭސިވިލާތުގެ ނިއުކާސަލް ޔުނައިޓެޑް ބޮޑު އަގުގައި ގަތުމަށް ތައްޔާރުވެފަައިވާކަމަށް މީޑިއާ ރިޕޯޓުތައް ބުނެފިއެވެ.\nދުނިޔޭގެ ފުޓުބޯޅައިގައި އަރަބި ގައުމުތަކުގެ މަހުޖަނުން ބޮޑު ދައުރެއް އަދާކުރެއެވެ. މިހާތަނަށް ދުނިޔޭގެ ގިނަ ކުލަބުތަކެއް ރަސްކަން ކުރަނީ އަރަބި މުއްސަނދި އާއިލާތަކުންނެވެ.\nއިނގިރޭސި މީޑިއާ ރިޕޯޓުތައް ބުނާގޮތުން މިހާރު ވަނީ މި މަސައްކަތުގެ ބޮޑުބައެއް ނިމިފައެވެ.\nއިނގިރޭސި ޕްރިމިއާ ލީގުގެ ނިއުކާސަލް ޔުނައިޓެޑް ގަތުމަށް ސައުދީ އަރަބިއްޔާއިން ތައްޔާރުވެފައިވާ ކަމަށް ރިޕޯޓްތައް ބުނެފިއެވެ. އަދި ނިއުކާސަލްގެ މިހާރުގެ ވެރިޔާ މައިކް އެޝްލީ އެ ކުލަބު ވިއްކާލުމުގެ މަސައްކަތް އިނގިރޭސިވިލާތުގެ މަޝްހޫރު ފައިނޭޝިއަލް ފިކްސާއެއް ކަމަށްވާ އަމާންޑާ ސްޓެވެލީ އާއި ވަނީ ހަވާލުކޮށްފައެ\nމީޑިއާ ރިޕޯޓުތައް ބުނާގޮތުން ނިއުކާސަލް ގަތުމަށް ސައުދީ ޝާހީ އާއިލާއިން ބޭނުންވަނީ 300 މިލިއަން ޕައުންޑަށެވެ. އަދި އެ ކުލަބު އަލުން ކޮޅަށް ޖެހުމަށް ގިނަ ޕްލޭންތަކެއްވެސް ހުށައަޅާފައިވެއެވެ. މީގެތެރޭގައި ދުނިޔޭގެ ނަން މަޝްހޫރު ފުޓުބޯޅަ ކުޅުންތެރިން ބޮޑު އަގުގައި ހޯދުންވެސް ހިމެނެއެވެ. އަދި ނިއުކާސަލްގެ ސްޓޭޑިއަމް މަރާމާތުކުރުމާއި ސްޓާފުންގެ މުސާރަ ބޮޑުކުރުމަށްވެސް ވަނީ ހުށައަޅާފައެވެ.\nމި މަސައްކަތުގައި އިނގިރޭސި ޕްރިމިއަރ ލީގުންވެސް ވަނީ މަސައްކަތްތަކެއް ފަށާފައެވެ. މީގެކުރިންވެސް ކުލަބުތަކުގެ ހިންގުން ބަދަލުވާ ފަހަރުތަކުގައި ޕްރިމިއަރ ލީގުން ވަނީ ބޮޑު އެހީތެރިކަމެއް ދީފައެވެ. އެއީ މީގެސަބަބުން އެ ލީގަށްވެސް ބޮޑެތި ފައިދާތަކެއް ވާތީއެވެ.\nސައުދީން ހުށައަޅާފައިވާ ގޮތުން ކުލަބަށް ގެންނާނީ އާ ކޯޗެކެވެ. އަދި އެއީ ދުނިޔޭގެ ފެންވަރުގައި ފާހަގަކޮށްލެވޭ ކާމިޔާބީތަކެއް ހޯދާފައިވާ ކޯޗެއްކަންވެސް ވަނީ ފާހަގަކޮށްފައެވެ.\nއަރަބި ގައުމުތަކުގެ ކޮންޓްރޯލްގެ ދަށުގައި މިހާރު ހުރި ކުލަބުތަކުގެ ތެރޭގައި އިނގިރޭސިވިލާތުގެ މެންޗެސްޓަރ ސިޓީގައި ފްރާންސްގެ ޕެރިސް ސެއިންޓް ޖާމަން (ޕީއެސްޖީ) ހިމެނެއެވެ.\nއިނގިރޭސި ޕްރިމިއާ ލީގު ބޭރު ކުޅިވަރު ނިއުކާސަލް ޔުނައިޓެޑް


21 އޭޕްރީލު 2021 12:15\nކޮމިޓީގެ 01 ވަނަ ބައްދަލުވުން\n1. މިބައްދަލުވުމުގައި ފުރަތަމަ ކުރިއަށް ގެންދެވީ ކޮމިޓީގެ މުޤައްރިރާއި މުޤައްރިރުގެ ނައިބު ހޮއްވެވުމުގެ މަސައްކަތެވެ. ކޮމިޓީގެ މުޤައްރިރަކަށް ހުންނެވުމަށް ފެނިވަޑައިގަންނަވާ ބޭފުޅެއްގެ ނަންފުޅު ހުށަހެޅުއްވުމަށް ހުޅުވާލެވުނު ފުރުޞަތުގައި، ހިތަދޫ އުތުރު ދާއިރާގެ މެންބަރު މުޙައްމަދު އަސްލަމްގެ ނަންފުޅު، އަލިފުށި ދާއިރާގެ މެންބަރު މުޙައްމަދު ރަޝީދު ޙުސައިން ހުށަހަޅުއްވިއެވެ. މި ހުށަހަޅުއްވުމަށް ހެންވޭރު ދެކުނު ދާއިރާގެ މެންބަރު ޙުސައިން ޝަހީމް ތާއީދުކުރެއްވިއެވެ. އަދި މި ނަންފުޅަށް ވޯޓަށް އެއްސެވުމުން ކޮމިޓީގައި ވަޑައިގެން ތިއްބެވި މެންބަރުންގެ އިއްތިފާޤުން ހިތަދޫ އުތުރު ދާއިރާގެ މެންބަރު މުޙައްމަދު އަސްލަމް ކޮމިޓީގެ މުޤައްރިރަކަށް ހޮވިވަޑައިގަތެވެ. 2. އެއަށްފަހު، މުޤައްރިރުގެ ނައިބަކަށް ހުންނެވުމަށް ފެނިވަޑައިގަންނަވާ ބޭފުޅެއްގެ ނަންފުޅު ހުށަހެޅުއްވުމަށް ހުޅުވާލެވުނު ފުރުޞަތުގައި، ހުޅުދޫ ދާއިރާގެ މެންބަރު އިލްޔާސް ލަބީބުގެ ނަންފުޅު، ހެންވޭރު ދެކުނު ދާއިރާގެ މެންބަރު ޙުސައިން ޝަހީމް ހުށަހަޅުއްވިއެވެ. މި ހުށަހަޅުއްވުމަށް ދާންދޫ ދާއިރާގެ މެންބަރު ޔައުޤޫބު ޢަބްދުﷲ ތާއީދުކުރެއްވިއެވެ. އަދި މި ނަންފުޅަށް ވޯޓަށް އެއްސެވުމުން ކޮމިޓީގައި ވަޑައިގެން ތިއްބެވި މެންބަރުންގެ އިއްތިފާޤުން ހުޅުދޫ ދާއިރާގެ މެންބަރު އިލްޔާސް ލަބީބު ކޮމިޓީގެ މުޤައްރިރުގެ ނައިބަކަށް ހޮވިވަޑައިގަތެވެ. 3. އެއަށްފަހު، ކޮމިޓީގެ މަސައްކަތް ނިންމުމުގެ ސުންގަޑިއަކީ 21 އެޕްރީލް 2021 ވަނަ ދުވަހުގެ ރޭގެ 12:00 ނިޔަލަށްކަމަށް ކަނޑައެޅުއްވުމަށް ދާންދޫ ދާއިރާގެ މެންބަރު ޔައުޤޫބު ޢަބްދުﷲ ހުށަހެޅުއްވިއެވެ. މި ހުށަހެޅުއްވުމަށް ހެންވޭރު ދެކުނު ދާއިރާގެ މެންބަރު ޙުސައިން ޝަހީމް ތަޢީދުކުރެއްވައި، ކޮމިޓީގައި ޙާޒިރުވެވަޑައިގެން ތިއްބެވި އެއްވެސް މެންބަރަކު އިޢުތިރާޒުކުރައްވާފައިނުވާތީ، ހުށަހެޅުނު ސުންގަޑިއަށް މަސައްކަތް ނިންމެވުމަށް ނިންމެވިއެވެ. 4. މީގެ އިތުރުން، މައްސަލައާގުޅޭ އިތުރު މަޢުލޫމާތު ސާފުކުރެއްވުމަށް މިނިސްޓްރީ އޮފް ފިނޭންސް، އޮޑިޓަރ ޖެނެރަލްގެ އޮފީސް އަދި މޯލްޑިވްސް މަނިޓަރީ އޮތޯރިޓީގެ ބޭފުޅުންނާ ބައްދަލުކުރުމަށް ނިންމެވިއެވެ.


ރާއްޖެއަކީ ވަރަށް ގިނަ ބަލިތަކުން އަރައިގަނެވިފައިވާ ޤައުމެއް! ﷲ ވާގިފުޅާއެކު ކޮރޯނާ އިންވެސް އަރައިގަނެވޭނެ!\nރާއްޖޭގެ ޞިއްހީ ނިޒާމު ވަރަށް ނިކަމެތި ޙާލުގައި އޮވެގެންވެސް މާތް ﷲ ވަނީ ވަރަށް ގިނަ ބަލިތަކުން އަރައިގަތުމުގެ ނިޢްމަތް ދިވެހިންނަށް ދެއްވަވައިފައެވެ. ޖިޒާމް ބައްޔާއި ފައިލޭރިއާ، މެލޭރިއާ އަދި ހިމަބިހި ފަދަ އެތައް ބަލިތަކެއް އިންތިހާއަށް ފެތުރުން ހުއްޓިގެން ދިއައީ ހަމަ ﷲ ތަޢާލާގެ ދީލަތިވަންތަކަމުންނެވެ.\nއެކަމުގެ ހެއްކަކީ މަދުމަދުން އެބަލިތައް ދޭތެރެއަކުން ފެނުނު ނަމަވެސް ރާއްޖެއިން އެބަލިތައް ވަރަށް ބޮޑަށް ނެތިގެން ދިއުމެވެ. ބަވަނަވެފައިވާ ދުނިޔޭގައި އުޅެމުން އަންނައިރު ދުނިޔޭގައި ފެތުރިފައިވާ ބަލިތަކުން އެކުގައި ސައްތައިން ސައްތަ ސަލާމަތްވެވުމަކީ ވަރަށް ނާދިރު ކަމެކެވެ.\nމިއީ ދިވެހިން ޝުކުރުވެރިވާންޖެހޭނެ ކަމެކެވެ. އެހެންކަމާއިއެކުވެސް ޝުކުރުވެރިވެވޭ މިންވަރާއިމެދު ކޮންމެ މީހަކު ވެސް އަމިއްލައަށް ވިސްނައިލުމުން އެމީހެއްގެ ޙާލަތު ވަރަށް ރަނގަޅަށް އެނގޭނެއެވެ. އެހެން މީހަކު އެވާހަކަ ދެއްކުމުގެ މާބޮޑު ބޭނުމެއް ނެތެވެ.\nމިހާރު ފެތުރެމުން މިދާ ކޮރޯނާ ވައިރަސް އިން ވެސް މާތް ﷲ ވާގިފުޅާއިއެކު ސަލާމަތްވެވޭނެއެވެ. އޮތީ އެކަމަށް އެދި މަސައްކަތްކުރުމެވެ. ސަބަބުތަކުގައި ހިފަހައްޓައިގެން ތިބެ ﷲ ތަޢާލާއަށް ކިޔަމަންތެރިކަން އަދާކުރަމުން ގެންދާނަމަ މާތް އެކަލާނގެ އަޅުތަކުން ނިކަމެތި ނުކުރައްވަވާނެތެވެ. އެކަން ޔަޤީންކުރަންވާނެއެވެ.\nކިޔަމަންތެރިކަން އިތުރުކުރާށެވެ! މާތް އަށް ދެންނެވުން ގިނަކުރާށެވެ! މާތް ﷲ މެނުވީ ޙާލަތު ބަދަލުކޮށްދެއްވެވޭނެ އެއްވެސް ފަރާތެއް ނުވެއެވެ. އެކަން ކޮރޯނާ އާއި ގުޅިގެން ދުނިޔޭގެ އެންމެ ކުރިއަރާފައިވާ ޤައުމުތަކަށް ކުރަންޖެހުނު ތަޖުރިބާއިން މިވަނީ އެނގިފައެވެ.\nރަމަމާން މަހު ރޯދައަށް ހުރެ ކުރާ ދުޢާ މާތް ﷲ ޢިޖާބަކުރައްވަވާނެކަން ދީނީ ޢިލްމްވެރިން ގެންދަވަނީ ބަޔާންކުރައްވަމުންނެވެ. ވީމާ ކޮރޯނާ ވައިރަސް އިން ސަލާމަތްކޮށްދެއްވެވުން އެދި ދުޢާކުރުން ގިނަކުރައްވާށެވެ! ސަލާމަތްކޮށްދެއްވަވާނެތެވެ! އިން ޝާ ﷲ\nމިއަދު ޕްޒިޓިވްވީ 66 މީހުން! މިއަދުވެސް ގިނައީ ދިވެހިން!\nކޮވިޑް ބަލީގައި ރާއްޖެއިން ވިހިވަނަ މީހާ ނިޔާވެއްޖެ!\nމިއަދުވެސް ޕްޒިޓިވްވި މީހުންގެެ އަދަދު ސަތޭކައިން މަތީގަ! ގިނައީ ދިވެހިން!\nމިހާތަނަށް ތޭރަ މިލިއަން ރުފިޔާ ފްރަންޓްލައިން އެލަވަންސް ގޮތުގަ ދީފި\nމިއަދުވެސް ސަތޭކަ ސާޅީސް ތިން މީހުން ޕޮޒިޓިވްވެއްޖެ! ދިވެހިން ގެ އަދަދު ސަތޭކައިން މަތީގަ!


ޓްވިޓާއިން “ޓިކެޓެޑް ސްޕޭސް” ޓެސްޓު ކުރަނީ\nޓްވިޓާއިން ޓިކެޓެޑް ސްޕޭސްގެ ނަމުގައި އާ ހިދުމަތެއް ނެރެ ޓެސްޓް ކުރަމުން އަންނަ ކަމަށް އެ ކުންފުނިން ބުނެފި އެވެ.\nމި ހިދުމަތަކީ ލައިވް ކޮށް ކުރިއަށް ގެންދާ އޯޑިއޯ ރޫމް ހުޅުވޭ ގޮތައް ފަރުމާ ކޮށްފައިވާ މިހާރު ގިނަ ބައެއްގެ މެދުގައި މަގްބޫލުކަން ހޯދފައިވާ ކްލަބްހައުސް ގޮތަށް ބޭނުން ކުރެވޭނެ ހިދުމަތެކެވެ.\nމި ރޫމްތަކަށް ވަދެވޭނީ “ޓިކެޓް” ނުވަތަ އެ ރޫމް ތަކަށް ވަނުމަށް ހުއްދަ ދީފައިވ ފަރާތްތަކަށް އެކަންޏެވެ. އަދި މި ޓިކެޓްތަކަކީ ގަންނަން ޖެހޭ ޓިކެޓް ތަކެކެވެ. އަދި ރޫމް ހޯސްޓް ކުރާ ނުވަަތަ އޯޑިއޯ ރޫމް ހަދާ ފަރާތުން އެ ޓިކެޓް އެއް ޑޮލަރާއި 999 ޑޮލަރާއި ދެމެދުގެ އަގެއްގައި ވިއްކޭނެ އެވެ.\nޓިކެޓެޑް ސްޕޭސްތަކުން ލިބޭ އާމްދަނީގެ 97 ޕަސެންޓް ޓިކެޓްތައް ވިއްކާ ފަރާތައް ލިބޭނެ އެވެ. ބާކީ ތިން ޕަސެންޓަކީ އެޕަލް އަދި ގޫގުލްއިން ނަގާ ޗާޖެކެވެ. ނަމަވެސް ޓިކެޓް ވިއްކާ ފަރާތްތަކުން މަހަކު 50،000 ޑޮލަރަށް ވުރެ ގިނައިން ލިބޭނަމަ 20 ޕަސަންޓް ޓްވިޓާއަށް ލިބޭ އަދަދު މަތި ކުރާނެ ކަމަށް އެ ކުންފުނިން ބުންޏެވެ.\nޓިކެޓެޑް ސްޕޭސް ހިދުމަތަށް ޝައުގުވެރިވާ ފަރާތްތަކަށް އެޕްލައި ކުރަން ހުޅުވާލާފައި ވަނީ މިދިޔަ ޖޫން މަހު އެވެ. ޓްވިޓާއިން ބުނި ގޮތުގައި މި ހިދުމަތް ފެށުމަށް ގިނަ ދުވަސްތަކެއް ނަގަނީ އާންމުންނަށް މި ހިދުމަތް އންމު ކުރުމުގެ ކުރިން ހުރިހާ މައްސަލަތަކެއް ރަނގަޅު ކުރުމަށެވެ.\nމިހާރު ޓްވިޓާއިން ދަނީ ބައެއް އައިއޯއެސް ޑިވައިސް ތަކުގައި މި ހިދުމަތް ޓެސްޓު ކުރަމުންނެވެ. އަދި މި މަރުހަލާއަށް ފަހު އައިއޯއެސް އަދި އެންޑްރޮއިޑް ބޭނުން ކުރާ ފަރާތްތަކަށް މި ހިދުމަތް އާންމު ކުރެވިގެން ދާނެ އެވެ.\nޓްވިޓާއިން ބުނި ގޮތުގައ މި އާ ހިދުމަތަކީ އެ ޕްލެޓްފޯމް ބޭނުން ކޮށްގެން އާމްދަނީ ހޯދުމަށް ބޭނުންވާ ފަރާތަތަކަށް ހުޅުވާލެވިގެންދާ ރަނގަޅު ފުރުސަތެއް ކަމަށެވެ.


Ajax akee Europa league gai onnan jehey team eh noon: Mourinho | Mihaaru\nކުޅިވަރު / ޔޫރޮޕާ ލީގް\nއަޔަކްސް އަކީ ޔުރޮޕާ ލީގުގައި އޮންނަން ޖެހޭ ޓީމެއް ނޫން: މޮރީނިއޯ\n20 މެއި 2017 - 08:14\nއަޔަކްސް އަކީ މި ސީޒަނުގެ ޗެމްޕިއަންސް ލީގުގައި ވާދަކުރި ޓީމެކެވެ. އެކަމަކު ޕްލޭއޮފުން ކެޓުމުން ޔުރޮޕާ ލީގުގެ ގްރޫޕް ސްޓޭޖުން ފުރުސަތު ލިބުނީ އެވެ.\n"އަޔަކްސް އަކީ ޗެމްޕިއަންސް ލީގުގެ ޓީމެއް. އެ ޓީމު އައީ ޗެމްޕިއަންސް ލީގުން. އަހަރެން އަބަދުވެސް އެކަމާ ހިޔާލު ތަފާތު. އަހަރެން ގަބޫލެއް ނުކުރަން އެއް ޓީމަކަށް އެއް ސީޒަނެއްގައި ޔޫރަޕުގެ ދެ މުބާރާތުގައި ކުޅެވެން ޖެހޭނެ ކަމަށް،" މޮރީނިއޯ ބުންޏެވެ.\nމޮރީނިއޯ ބުނީ ޗެމްޕިއަންސް ލީގުން ފުރުސަތު ލިބޭ ޓީމެއް އެ މުބާރާތަށް ކޮލިފައިނުވެއްޖެ ނަމަ ޖެހޭނީ އަނބުރާ ގެޔަށް ދާން ކަމަށެވެ.\n"ޔުރޮޕާ ލީގަކީ އެ މުބާރާތުގައި ފެށުނީއްސުރެ ވާދަކުރާ ޓީމުތަކަށް އޮންނަ މުބާރާތެއް. އަހަރެމެން ފަދައިން. އަހަރެމެން ފަސް ވަނައިގައި ލީގު ނިންމާލީ އެހެންވެ މުބާރާތަށް އައީ،" މޮރީނިއޯ ބުންޏެވެ.\nޔުއެފާގެ އުސޫލާ މެދު ހިތްހަމަނުޖެހުން ފާޅުކުރި ނަމަވެސް މޮރީނިއޯ ވަނީ އަޔަކްސްގެ ކުޅުމަށް ތައުރީފްކޮށްފަ އެވެ.\n"އަހަރެން ހައިރާނެއް ނުވޭ އަޔަކްސްގެ ކުރިއެރުން ފެނިފައި. އަހަންނަށް ނޭގޭ އެ ޓީމު ފައިނަލަށް ދަތުރުކުރުމުން ކަލޭމެން ހައިރާންވި ސަބަބެއް. ކުޅުންތެރިންގެ އުމުރު މުހިއްމެއް ނޫން. މުހިއްމީ ފެންވަރު. އަހަރެން ދެކޭ ގޮތުގައި އަޔަކްސް އިން މުހިއްމު ވަގުތު މުހިއްމު އިންވެސްޓްމަންޓްތަކެއް ކުރޭ،" މޮރީނިއޯ ބުންޏެވެ.\n"އަޔަކްސްގައި އޮވޭ ވަރަށް ރަނގަޅު ސްކައުޓިން އަދި އެޑިއުކޭޝަން ސިސްޓަމެއް. މި ހުނަރުވެރި ކުޅުންތެރިން އަޔަކްސް އަށް އަންނަނީ އޮޅުމަކުންނެއް ނޫން."\nމެންޗެސްޓާ ޔުނައިޓެޑާއި އަޔަކްސް ބައްދަލުކުރާ ފައިނަލް އޮންނާނީ އަންނަ ބުދަ ދުވަހުގެރޭ ރާއްޖެ ގަޑިން 23:45 ގަ އެވެ. ޗެމްޕިއަން ޓީމަށް އަންނަ ސީޒަނުގެ ޗެމްޕިއަންސް ލީގުން ފުރުސަތު ލިބޭނެ އެވެ.\nހޯޒޭ މޮރީނިއޯ މެންޗެސްޓާ ޔުނައިޓެޑް އަޔަކްސް ޔޫރޮޕާ ލީގް\n5 ކޮމެންޓް, 36 ރިއެކްޝަންސް\nމޮރީނިއޯ އަށް އެންމެ ބޮޑަށް އެނގޭނީ. ބޮޑާކަމާއި ކިބުރުވެރިކަމުގެ ލާމަސީލު މިސާލެއް މީނައަކީ\nމޮރީނިއޯ އަކީ ވަރަށް މޮޅު ކޯޗެއް ..ނަމަވެސް މިހާރު މީނާއަކީ ސީދާ ކުޅުންތެރިން ކަތިލާ މީހެއް!! މި ބުނީ މީޑިއާ ގައި ދެކެވޭ ވާހަކައަކުން މުޅި ޓީމްގެ ރޫހަށް އޭގެ އަސަރުކޮށް އިންޑިވިޖުއަލް ޕްލަޔަރސް މީނަ މަތިން ފޫހިވާކަން!! މިސާލަކަށް: - މާޓާ، ހެޒާރޑް، ކެވިން ޑިބްރޭން، ލުކާކޫ، ސަލާހް، އޮސްކާ، ކްއަޑްރާޑޯ، ޝޫލަރ، ޗެކް....މިނޫނަސް އަދި ޓޮރޭސް އާއި މިފަދަ ކިތައްމެ ކުޅުންތެރިންގެ ދުވަސް ދުއްވާލި!!\nމެންޗެސްޓާ ގަބޫލުކުރަންތޯ ޔޫރޮޕާ ލީގު ޗެމްޕިައަނުންނަށް ޗެންޕިއަންސްލީގައް އާދެވޭނެކަމަށް ....މޮރީނިއޯ މިކަން ގަބޫލުކުރަންތޯ\nޑީ މޮރީނިއޯގެ ބައްޕަ\nމަނިކްފާނު. މޮރީނިއޯ އެބުނަނީ އެއް ސީޒަނެއްގަ2މުބާރާތަކުން އަޔަކްސް އަށް ފުރުސަތުލިބުނުވާހަކަ.\nމީ ވަރައް ވެސް ތެދު ވާހަކަ އެއް.


FDA akee muskulhi, baruheli kanzukahanbeh: Trump\nޓްރަމްޕްވިދާޅުވީ އެފްޑީއޭ އަކީ މުސްކުޅި، ބަރުހެލި ކަންޒުކަހަނބެއް ކަމަށް\nވޮޝިންޓަން (ޑިސްމްބަރު 12) - އެމެރިކާގެ ރައީސް ޑޮނަލްޑް ޓްރަމްޕް ކޯފާވެވަޑައިގެން ޓްވީޓާއަށް ނިކުވެވަޑައިގެންފި އެވެ. އަދި ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) އިން ކޮވިޑް ވެކްސިނަށް ހުއްދަ ނުދެއްވައި ކުރައްވަނީ ކީއްތޯ ސުވާލު ކުރައްވައިފި އެވެ. އެފްޑީއޭ ކަމިޝަނާ، ޑރ. ސްޓެފަން ހާންއާ މުޚާތަބުކުރައްވައި ޓްރަމްޕް ގޮވާލެއްވީ ކުޅެން ނުތިއްބަވައި ވެކްސިންތަކަށް އަވަހަށް ހުއްދަދެއްވުމަށެވެ.\nޓްރަމްޕް ސިފަކުރެއްވި ގޮތުގައި، އެފްޑީއޭ އަކީ މުސްކުޅި، ބަރުހެލި ކަންޒުކަހަބެކެވެ. އެފްޑީއޭގެ އަމަލުތަކުން ދުނިޔެ ހަލާކުނުކުރައްވައި ފަރުވާ އަވަަސްކުރުމަށް ވެސް ޓްރަމްޕް ގޮވާލެއްވި އެވެ. -- މިހާރު އެފްޑީއޭއިން ވަނީ އެމެރިކާއަށް އެ ހުއްދަ ދީފަ އެވެ.\nޓްރަމްޕް ވަނީ މީގެ ކުރިން ވެސް އެފްޑީއޭ އަށް ބަހުގެ ހަމަލާތައް ދެއްވާފަ އެވެ. ޓްރަމްޕް ތުހުމަތުކުރެއްވި ގޮތުގައި، އެ މަނިކުފާނުގެ އެޖެންޑާއަށް ހުރަސްއެޅުން ނޫން ކަމެއް އެފްޑީއޭއިން ނުކުރެ އެވެ.\nއެފްޑީއޭގެ ގާބިލުކަމާ މެދު ބަޔަކު ކިތަންމެ ވަރަކަށް ޝައްކުކުރި ނަމަވެސް، އެފްޑީއޭއިން ބުނީ، ވެކްސިންގެ ރައްކާތެރިކަން ކަށަވަރުނުވަނީސް، އާންމު ބޭނުންތަކަށް ހުއްދަނުދޭނެ ކަމަށެވެ. ސަރުކާރުގެ ޕްރެޝަރާ ހެދި ވެކްސިނަށް ހުއްދަދޭން ޖެހިއްޖެ ނަމަ ބައެއް ވެރިން ތިއްބެވީ އިސްތިއުފާދެއްވާ ގޮތަށެވެ.\nސްޓެފަން ހާން ވިދާޅުވީ ވެކްސިން ހުއްދަކުރަން ކުރަންޖެހޭ ހުރިހާ ކަމެއް ބާރަށް ކުރިއަށް ދާ ކަމަށެވެ. އެފްޑީއޭއަށް ލަފާދޭ ކޮމެޓީން ފައިޒާ-ބަޔޮންޓެކް ކޮވިޑް ވެކްސިން ބޭނުންކުރުމަށް ހުއްދަދީފައި ވާއިރު، ދެން ލަހެއް ނުވާނެ ކަމަށެވެ.


vnews - Spaghetti bindhaane ran'galhu goiy dheneganevijje\nސްޕެގެޓީ ބިންދާނެ ރަނގަޅުގޮތް ދެނެގަނެވިއްޖެ\nމިއީ ޕާސްޓާއަށް ލޯބިކުރާ ފަރާތްތަކަށް އުފާވެރި ޚަބަރެކެވެ. އެމެރިކާގެ އެމްއައިޓީން ސްޕެގެޓީ ދަނޑިކޮޅެއް ބަރާބަރަށް ދެފަޅިކޮށްލާނެ އެންމެ ރަނގަޅު ގޮތް ދެނެގެންފައިވާކަމަށް އެ ޔުނިވަރސިޓީން މިވަނީ ހާމަކޮށްފައެވެ.\nސްޕެގެޓީ ދަނޑިކޮޅު ބިންދާލުމުން ވިއްސައިގެންދާ އެތި އެތިކޮޅު ހޮވުން މިއާއެކު މާޒީއަކަށް ވެގެންދާނެ ކަމަށް ރިޕޯޓުތައް ބުނެއެވެ.\n2005 ވަނަ އަހަރު ފަރަންސޭސިވިލާތުގެ ދިރާސާކުރާ ފަރާތްތަކުން ކުރި ދިރާސާއަކުން ވަނީ ސްޕެގެޓީ ބިނދޭ ސަބަބު ދެނެގަނެވިފައެވެ. މިގޮތަށްވާ ސަބަބެއް ކަމަށް ވަނީ ފުރަތަމަ ދަނޑިކޮޅުތައް ބިންދާލައި ބިންދާލުމަށްފަހު އެ ދަނޑިކޮޅުތައް ހިކެމުންދިޔަ ވަރަކަށް އިތުރަށް ލެނބި ހަލާކުވާތީ ކަމަށް އެ ދިރާސާއިން ހާމަވިއެވެ.\nމިހާރު، އެތައްހާސް ސްޕެގެޓީއެއް ބިންދުމަށްފަހު އެމްއައިޓީގެ ހިސާބު އިލްމުވެރިން ވިދާޅުވާ ގޮތުގައި އެބޭފުޅުން މިވަނީ މިކަމަށް ހައްލެއް ހޯދާފައެވެ. އެގޮތުން ސްޕެގެޓީގައި ހިފެހެއްޓުމަށް ބޭނުންކުރާ ކްލޭމްޕްތަކެއްގެ އެހީގައި އެ ދަނޑިކޮޅުތައް 360 ޑިގުރީ އަށް އަނބުރާލުމަށްފަހު އެއެއްޗެހި އެކަތި އަނެކައްޗާ ގާތްކޮށްލުމުން އިތުރަށް ނުބިނދި، ރީއްޗަށް ސްޕެގެޓީ ބުރިވެގެން ދެއެވެ.\nމިމަސައްކަތް ދިރާސާކުރާ ފަރާތްތަކުން ވަނީ ދުވެލި އަވަސް ކެމެރާތަކެއްގެ އެހީގައި ރެކޯޑުކޮށްފައެވެ. މި ވީޑިޔޯތައް ބެލުމުގައި އެފަރާތްތަކަށް ފާހަގަވީ ސްޕެގެޓީ ދަނޑިކޮޅުތައް އަނބުރާލުމަކީ އެކަމުގައި އެކުލެވިފައިވާ ބޮޑު ސިއްރުކަމެވެ. އެގޮތަށް ނޭންބުރުމުން ދަނޑިކޮޅުތައް އިތުރަށް ހަލާކުވާގޮތް މެދުވެރިވެއެވެ.\nމިގޮތަށް ސްޕެގެޓީ ބިންދުން ދެނެގަނެފައިވަނީ އެމްއައިޓީގައި ކުރިން ކިޔެވި އަދި މިހާރު ކޯނެލް ޔުނިވާސިޓީގެ ގްރެޖުއޭޓެއް ކަމަށްވާ ރޮނާލްޑް ހެސިއާއެވެ.\n"އަޅުގަނޑު ފަށްޓަނީ ސްޕެގެޓީ ދަނޑިކޮޅުގެ ދެކޮޅުގައި ހިފަހައްޓައިގެން. އެއްއަތް ރަނގަޅުކޮޅަށް މައްޗަށް، އަނެއް އަތް ތިރިއަށް ވާގޮތަށް. ދެން ސްޕެގެޓީ އަނބުރަމުން، ދެއަތް ރަނގަޅުކޮޅު މައްޗަށްވާ ގޮތަށް ހަދާނީ. އޭރުން އަތުގެ ބާރު ރަނގަޅަށް ލެވޭނީ. ރަނގަޅަށް ހެދުނުކަން އެނގޭނެ ސްޕެގެޓީ އަލުން ކުރިން އޮތްގޮތަށް އެނބުރުމަށް މަސައްކަތްކުރާކަން އިހުސާސްވަންޏާ. އެހިސާބުން ސްޕެގެޓީގެ ދެކޮޅު ކައިރިކޮށްލާނީ އަނބުރާފައި ހުރި ގޮތަށް ބަދަލެއް ނުގެނެސް" ސްޕެގެޓީ ބިންދާނެ ގޮތް ކިޔައިދެމުން ހެއިސާ ބުންޏެވެ.\nއޭނާ އިތުރަށް ބުނި ގޮތުގައި މިކަން ކުރާއިރު އަތް ހިކިކޮށް ހުރުން މުހިއްމެވެ. ސަބަބަކީ އަތުގައި އެއްވެސް ކަހަލަ ތެޔޮކަމެއް ހުރެއްޖެނަމަ، ސްޕެގެޓީކޮޅު އަތުން ދޫވެދާނެތީއެވެ.\nމި ދިރާސާ ކުރުމުގައި އިސްކޮށް ހަރަކާތްތެރިވި ޑރ. ޔޯން ޑަންކެލް ވިދާޅުވީ އެއްފަހަރާ ގިނަ އަދަދެއްގެ ސްޕެގެޓީކޮޅުތައް މިގޮތަށް ބިންދުމަށް މަސައްކަތްކޮށްފި ނަމަ، ވާނެ ގޮތެއް ބުނުމަކީ އުނަގޫކަމެއް ކަމަށެވެ. ނަމަވެސް، މި ޓެކްނިކް ބޭނުންކުރުމުން ސްޕެގެޓީ ކޮޅުތައް ކެކި ނިމޭއިރު ބުރިވެފައި ހުންނަ ބައިތައް މަދުވާނެ ކަމަށް އޭނާ ގަބޫލުކުރައްވައެވެ.\nނަމަވެސް، ސްޕެގެޓީ އޭގެ އަސްލުގޮތުގައި އިޓަލީވިލާތުގައި ކައްކާގޮތަށް ކައްކަން ބޭނުންނަމަ، އެދަނޑިކޮޅުތައް ބިންދާނުލައި ހުރިގޮތަށް ފެނަށް ލާފައި ބެހެއްޓުމަށް ކައްކާއިން ލަފާ ދެއްވައެވެ. ދިގުކޮށް ހުންނަ ސްޕެގެޓީ އުލުގައި ރަނގަޅަށް އޮޅި ކާން ފަސޭހަކޮށްދޭ ކަމަށްވެއެވެ.


Nurahkaleh neiy, BIruverikan ufedhey mauloomathu nufathura: Mansooru\nސަލާމަތީ ބާރުތަކުން މިރޭ ކުރިއަށް ގެންދިޔަ ތަމްރީންތަކުގެ ތެރެއިން: ފޮޓޯ ޕޮލިސް\n22 މެއި 2019 1 ކޮމެންޓް\nނުރައްކަލެއް ނެތް، ބިރުވެރިކަން އުފެދޭ މައުލޫމާތު ނުފަތުރާ: މަންސޫރު\nޓެރަރިޒަމްގެ ހަމަލާއެއް ދީފާނެކަމުގެ އެއްވެސް ނުރައްކަލެއް އޮތްނަމަ ސިއްރު ނުކޮށް ރައްޔިތުންނަށް އެކަން އަންގާނެ ކަމަށާއި ބިރުވެރިކަން ފެތުރޭ ގޮތަށް މައުލޫމާތު ނުފެތުރުމަށް ނޭޝަނަލް ކައުންޓަރ ޓެރަރިޒަމް ސެންޓަރުގެ ޑިރެކްޓަރ ޖެނެރަލް، ބްރިގޭޑިއާ ޖެނެރަލް ޒަކަރިއްޔާ މަންސޫރު އިލްތިމާސްކުރައްވަފި އެވެ.\nސިފައިންނާއި ފުލުހުން ކުރިއަށް ގެންދާ ތަމްރީންތަކާއި ގުޅިގެން އެކަމަކީ ޓެރަރިސްޓް ހަމަލާއެއްގެ އިންޒާރަކާއި ގުޅިގެން ކުރިއަށްގެންދާ ތަމްރީންތަކެއްކަމަށް ބުނެ ބައެއް ފަރާތްތަކުން ދަނީ މައުލޫމާތު ފަތުރަމުންނެވެ.\nމިކަމާއި ގުޅުގެން ދައުލަތުގެ މީޑިއާ ޕީއެސްއެމްއަށް މައުލޫމާތު ދެއްވަމުން މަންސޫރު ވިދާޅުވީ ސިފައިންނާއި ފުލުހުންގެ ތަމްރީނަކީ އެ ތަމްރީންތައް ފެށުމުގެ ކުރިން އާންމުކޮށް އެކަން އަންގާފައިވާ ތަމްރީންތަކެއް ކަމުގައެވެ.\nތަމްރީން ތަކުގެ ބޭނުމަކީ ކުއްލި ހާލަތަކަށް ތައްޔާރުވެފައި ތިބުމާއި މި ސަރަހައްދުގައި ހިނގާ ކަންކަމަށް ލޯހުޅުވިފައި ތިބުންކަމަށް މަންސޫރު ވިދާޅުވިއެވެ. އަދި މި ތަމްރީން ތަކަކީ ކުރައްކަލެއް އޮތްކަމުގެ ހާއްސަ މައުލޫމާތެއް ލިބިގެން ކުރިއަށްގެންދާ ތަމްރީންތަކެއް ނޫންކަމަށްވެސް މަންސޫރުވަނީ ވިދާޅުވެފައެވެ.\nމަންސޫރު ވިދާޅުވީ ޓެރަރިޒަމްގެ ހުރިހާ އަމަލަކީ ދުރާލައި އެނގިގެން ހިނގާކަންކަން ނޫން ކަމުގައެވެ. ނަމަވެސް ރައްޔިތުންނަށް ނުރައްކާވާ އެފަދަ އެއްވެސް ހަމަލާއެއްގެ މައުލޫމާތު ރައްޔިތުންނަށް ސިއްރު ނުކުރާނެކަމަށްވެސް މަންސޫރު ވިދާޅުވިއެވެ.\nތަމްރީންތަކާއި ގުޅިގެން ފަތުރަމުންދާ ވާހަކަތައް ސިފައިންނާއި ފުލުހުންވެސްވަނީ ދޮގުކޮށްފައެވެ. އަދި އެފަދަ ދޮގު ވާހަކަތައް ނުފެތުރުމަށް ސިފައިންނާއި ފުލުހުންވެސް އިލްތިމާސް ކުރެއެވެ.\nބަލަ މަންސޫރު އަދިވެސް އެބަ އުޅޭތަ އެމްއެންޑީއެފް ގަ؟


ފިލި މައްސަލާގައި ލުތުފީއަށް ދައުވާ ކުރަން ފޮނުވައިފި – Haftha\nFri, 10 July, 2020, 1:53 am\nފިލި މައްސަލާގައި ލުތުފީއަށް ދައުވާ ކުރަން ފޮނުވައިފި\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށްހުރި ހ. ހާޖަރާގޭ އަބްދުﷲ ލުތުފީ 25 އަހަރަށް ޖަލަށްލާން ހުކުމްކޮށްފައި ވަނިކޮށް، ބޭސްފަރުވާއަށް ރާއްޖެއިން ބޭރަށް ފޮނުވުމުން ފިލި މައްސަލަ ތަހުގީގުކޮށް، ދައުވާ ކުރަން ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވައިފިއެވެ.\nއުމުރު ދުވަހުގެ ޖަލު ހުކުމެއްގައި ހުއްޓާ، ބޭސްފަރުވާއަށް ރާއްޖެއިން ބޭރަށް ފޮނުވުމުން ލުތުފީ ފިލީ ޖެނުއަރީ 16، 2010 ގައެވެ. އެއީ ކުރީގެ ރައީސް މުހައްމަދު ނަޝީދުގެ ވެރިކަމުގައެވެ.\nނަމަވެސް އޭޕްރިލް މަހުގެ ތެރޭގައި ލަންކާއަށް ދިން ބޮމުގެ ހަމަލާތަކަށްފަހު ލުތުފީ ވަނީ މިދިޔަ މެއި މަހުގެ 1 ވަނަ ދުވަހު ލަންކާގައި ހުންނަ އެމްބަސީއާ އަމިއްލައަށް ގޮސް ހަވާލުވެފައެވެ.\nނަމަވެސް އޭނާ އަނބުރާ ރާއްޖެ ގެނެސްފައިވަނީ އޭގެ ގާތްގަނޑަކަށް ދެ ވަރަކަށް މަސް ފަހުންނެވެ. ދިވެހި ފުލުހުންގެ ބެލުމުގެ ދަށުން ރާއްޖެ ގެނެސް، ލުތުފީ މިހާރު ހުރީ ހުކުމް ތަންފީޒު ކުރުމަށް ކަރެކްޝަނަލް ސާވިސްގެ ބެލުމުގެ ދަށުން މާފުށީ ޖަލުގައެވެ.\nލުތުފީ މިހާތަނަށް ޖަލު ހުކުމް ތަންފީޒުކޮށްފައި ވަނީ 21 އަހަރެވެ. އިމްރާން މަޖިލީހަށް ހާޒިރުވެ މީގެ ކުރިން ވިދާޅުވެފައިވާ ގޮތުން، ލުތުފީގެ ހުކުމުގައި ބާކީ އޮންނާނީ ހަތަރު އަހަރާ ދުވަސްކޮޅެކެވެ.\nނަމަވެސް ފުލުހުން ވަނީ، އޭނާ ފިލައިގެންދިޔަ މައްސަލަ ވަކި މައްސަލައެއްގެ ގޮތުގައި ބަލާނެ ކަމަށް މީގެ ކުރިން ބުނެފައެވެ.\nއިސްކަންދަރު ކޮށީގައި މިއަދު ބޭއްވި ޕްރެސް ކޮންފަރެންސެއްގައި ލުތުފީ ފިލި މައްސަލައިގެ ތަހުގީގާ ގުޅޭގޮތުން ނޫސްވެރިއަކު ދެންނެވި ސުވާލަކަށް ޖަވާބު ދެއްވަމުން ހޯމް މިނިސްޓަރު އިމްރާން އަބްދުﷲ ވިދާޅުވީ، ލުތުފީ ފިލި މައްސަލައިގެ ތަހުގީގު ނިންމައި، އޭނާގެ މައްޗަށް ދައުވާ ކުރަން ފުލުހުން ޕީޖީ އޮފީހަށް ފޮނުވާފައިވާ ކަަމަށެވެ.\nނަމަވެސް ފޮނުވި ތާރީހެއް ވިދާޅެއް ނުވެއެވެ.\nލަންކާގެ ޓެރަރިސްޓް ޖަމާއަތެއް ކަމަށްވާ ޕްލޮޓްގެ ހަނގުރާމަވެރިންނާއެކު ނޮވެމްބަރު 3، 1988 ގައި ލުތުފީ އިސްކޮށްހުރެ މާލެ އަރައި ދިން ހަމަލާތަކުގައި 19 ދިވެއްސަކު ޝަހީދު ކޮށްލިއެވެ.\nމި އުދުވާނީ ހަމަލާއާ ގުޅިގެން ލުތުފީގެ މައްޗަށް އެންމެ ފުރަތަމަ އިއްވީ މަރުގެ ހުކުމެވެ. ނަމަވެސް އޭރުގެ ރައީސް މައުމޫން އަބްދުލްގައްޔޫމް އަދަބު ލުއިކޮށްދެއްވައި އުމުރު ދުވަހުގެ ޖަލު ހުކުމަކަށް ބަދަލުކުރިއެވެ.


Geyge badhigeygai kuri eejaadhu dhe bilian dolaruge viyafaariakah!\nގޭގެ ބަދިގޭގައިކުރި އީޖާދު ދެ ބިލިއަން ޑޮލަރުގެ ވިޔަފާރިއަކަށް!\nހޭލޯ ޓޮޕްގެ ކެލޮރީ މަދު އައިސްކްރީމް.\nމާ ދުރު ނޫން މާޒީއެއްގައި، ޖަސްޓިން ވުލްވާޓަން ހިނގީ އެމެރިކާގެ އެކި ސުޕަމާކެޓްތަކުގައި އާދޭސް ކުރަމުންނެވެ. އޭނާގެ އަމިއްލަ ގޭގައި ތައްޔާރު ކުރަން ފެށި އައިސްކްރީމް، ފިހާރަތަކުގެ ފްރީޒަރުތަކުން ޖަގާއެއްދޭތޯ ބުނެ އެވެ. އޭނާގެ އަމިއްލަ ބްރޭންޑް "ހޭލޯ ޓޮޕް" ހަކުރު މަދު "ޑައިޓް" އައިސް ކްރީމް ނުވިކި ގިނަ ވެފައިވާތީ އެވެ.\n"އަހަރެމެން އޭރު ތިބީ ހަމަ ކިރިޔަ ކިރިޔާ،" 38 އަހަރުގެ ޖަސްޓިން އޭނާ 2012 ފެށި ވިޔަފާރި އާއި ގުޅޭގޮތުން ބުނެފައިވެ އެވެ.\n"އަހަރުން ބުނަމުން ދިޔައީ ހެޔޮނުވާނެ އޭ އަހަރުމެންގެ އައިސްކްރީމް ބަހައްޓައިދޭށޭ. އަދި ރަނގަޅު ވާނެއޭ."\nއުއްމީދު ގެއްލުވާނުލައި ހިތްވަރު ކުރިޔަސް، ޖަސްޓިންގެ ވިޔަފާރިއަށް ދެން އައި އިންގިލާބު އޭނާއަށް ވެސް ލަފާކޮށްލަން ނޭނގެ އެވެ.\nގޭގެ ބަދިގެއިން ފެށި ވިޔަފާރި، އެންމެ ހަ އަހަރު ދުވަހުގެ ތެރޭގައި އެމެރިކާގައި އެންމެ ގިނައިން ވިކޭ އައިސްކްރީމް ގެ ލަގަބު ހޯދި އެވެ.\nމާކެޓިންގްއަށް ހަރަދު ކުރާނެ ފައިސާއެއް ނެތުމުން، ސޭލްސް ރަނގަޅު ކުރަން ޖަސްޓިން ބޭނުންކުރީ ސޯޝަލް މީޑިއާގެ އެހީ އެވެ.\nއެ މަސައްކަތުގައި އުޅެނިކޮށް ނަސީބު އައިސް އަތުގަ ހިފީ އެވެ. މަޝްހޫރު ޖީކިޔު މެގަޒިންގެ ނޫސްވެރިއަކު ލިޔުނު ޝައުގުވެރި ރިޕޯޓަކާއި ގުޅިގެންނެވެ. ދިހަ ދުވަސް ވަންދެން ހަމައެކަނި ޖަސްޓިންގެ ހޭލޯ ޓޮޕް އައިސް ކްރީމް ކައިގެން ގައިގަ ހުރި ސަރުބީތައް ވިރުވާލައި، ކައްޓާއަށް އެނގުން ކޮށްލި ވާހަކަ އެވެ.\nދެން ކަންތައްވީ ގޮތުން މާބޮޑު ހައިރާންކަމެއް ޖަސްޓިންއަކަށް ވެސް ނުލިބުނެވެ. އެ ހަބަރު ޝާއިއު ކުރުމާއެކު، މުޅި އިންޓަނެޓާއި ސޯޝަލް މީޑިއާގައި ވަކި ހިއްޕާލި އެވެ. ހޭލޯ ޓޮޕް އައިސްކްރީމްގެ ޑިމާންޑު ކުއްލިއަކަށް ފާލުން ނެއްޓި އެވެ.\nހޭލޯ ޓޮޕްގެ 28.8 މިލިއަން ތަށި 2016 ވަނަ އަހަރު ވިކުނެވެ. އެ އަހަރު ލިބުނު 132.4 މިލިއަން ޑޮލަރުގެ އާމްދަނީ ވަނީ "ބެން އެންޑް ޖެރީސް" އަދި "ހަގެންޑާސް" ފަދަ މަޝްހޫރު ބްރޭންޑްތައް ވެސް ފަހަތަށް ޖައްސައިލާފަ އެވެ.\nޖަސްޓިންގެ އާއިލާގެ ބައެއް މެމްބަރުންނާއި ދެ ތިން ރަށްޓެއްސެއް ފިޔަވާ، އެއްވެސް ބޮޑު އިންވެސްޓަރުންތަކެއް ނެތް ކުންފުންޏަކަށް ކުޑަ ކާމިޔާބީއެއް ނޫނެވެ.\nކުޑަކުޑަ ކުންފުންޏެއްގެ ހިޔަނި ބިޔަވުމުން، ފާޑު ކިޔުން އިތުރުވުމަކީ މި ޒަމާނުގެ ހަގީގަތެވެ. ހޭލޯ ޓޮޕް އަށް އައިސްކްރީމެއް ނުކިޔޭނޭ ބުނާ އަޑުތައް ގަދަވެފައިވާއިރު، އޭގެ ސިއްހީ މަންފާތަކާއި ގުޅޭ ގޮތުން އެތަކެއް ސުވާލެއްވަނީ މިހާރު ފެންމަތިވެފަ އެވެ.\nޖަސްޓިންގެ ދިރިއުޅުން މިހާރު ބަދަލުވެ ބޮޑު މަހުޖަނަކަށް ވެފައިވީ ނަމަވެސް، އެއް ޒަމާނެއްގައި އޭނާ މަސައްކަތް ކުރީ ވަކީލެއްގެ ގޮތުންނެވެ. ހޭލޯ ޓޮޕް އީޖާދު ކުރެވުނުވީ ވެސް ހަކުރު ބަލީގެ މީހަކަށްވާތީ، ކެވޭ އެއްޗެއްސަށް ބަދަލެއް ގެންނަން އުޅުމުގެ ތެރޭގަ އެވެ.\nފޮނި އެއްޗެއް ކާލުމުގެ ބަދަލުގައި ޖަސްޓިން ކާން ފެށީ މޭވާ އަޅައިގެން ޔޯގަޓް ތަށްޓެކެވެ. ރަހަ މީރުކޮށްލަން ހަކުރުގެ ބަދަލުގައި ބޭނުންކުރާ ސްޓެވިއާ ކޮޅެއް ވެސް އަޅައިގެންނެވެ.\nދެން ބޮލަށް ވަނީ ހިޔާލެކެވެ. ވަކިވަކިން އެ ހުރިހާ އެއްޗެއް އަޅައިގެން ކެއުމުގެ ބަދަލުގައި، އެ ހުރިހާ އެއްޗެއް އެއްކޮށްލާށެވެ. އެ ވިސްނުމުގައި އެންމެ 20 ޑޮލަރަށް ލިބޭ ކުޑަ އައިސްކްރީމް ހަދާ މެޝިނެއް އޭނާ ހޯދި އެވެ. ލާނީ ކޮން ރަހައެއްތޯ ހުދު އޭނާގެ ހިތަށް ވެސް އެރި އެވެ.\n"އަހަރެންވެސް ހައިރާންވާހާ މީރު ވީ. ދެން ހިތަށް އެރީ މަށަށް އެހާ މީރު ވަންޏާ އެހެން މީހުންނަށް ވެސް ވާނެ އޭ،" ހޭލޯ ޓޮޕް ފެށުނު ވަގުތާއި ބެހޭ ގޮތުން ޖަސްޓިން ބުންޏެވެ.\nޖަސްޓިން ދެން މަސައްކަތް ފެށީ އޭނާގެ މީރު އީޖާދު އިތުރަށް ފައްކާކުރާށެވެ. އައިސްކްރީމް އަސްލު ގޮތްގަނޑު ނުހުންނާތީ، ޔޯގަޓުގެ ބަދަލުގައި ކިރު ބޭނުންކުރި އެވެ. ތަފާތު މޭވާތައް ވެސްމެ އެވެ.\n"ތެދު ތެދަށް ބުނަންޏާ، އެއް އަހަރު ދުވަހު ހަމަ ހުސް ފެއިލް ވެގެން ކާމީޔާބުވީ،" ޖަސްޓިން ބުންޏެވެ.\nހޭލޯ ޓޮޕް ފަށަން ބޭނުންވި ފައިސާ ޖަސްޓިން އާއި އޭނާގެ ޕާޓްނަރު ހަމަކުރީ، އައިލާ އާއި ރަށްޓެހިންނާއި އެތަން މިތަނުން ލޯނުތައް ނަގައިގެންނެވެ.\nޖަސްޓިންގެ ބްރޭންޑުގެ ކާމިޔާބީގެ ފަހަތުގައި ސޯޝަލް މީޑިއާގެ ބޮޑު ހިއްސާއެއްވާ ކަމަށް އޭނާ ވެސް އެއްބަސްވެ އެވެ. އެކަމަކު ސޯޝަލް މީޑިއާގައި އޭނާގެ އައިސްކްރީމް މާކެޓު ކުރީ ސީދާ ޖަސްޓިންގެ މޮޅު ވިސްނުމަކުންނެވެ. ކޮލެޖުގައި ކިޔަވާ ކުދިންތަކަކަށް ނަގައިގެން، ޖަސްޓިން އަމާޒުކުރީ ސިއްހަތާއި ފިޓްނަސް އާއި ބެހޭ ގޮތުން ޔޫޓިއުބާއި އިންސްޓަގްރާމުގައި ޕޯސްޓް ކުރަމުންދާ މީހުންނަށް ކޫޕަންތައް ފޮނުވައިގެންނެވެ. ހޭލޯ ޓޮޕްގެ މާކެޓަކީ ޑައިޓް ކުރާ ނުވަތަ ސިއްހަތާއި ފިޓްނަސްއަށް ލޯބިކުރާ މީހުންގެ މެދުގައި މަގުބޫލު އެއްޗަކަށް ވާނެ ކަމަށް ވިސްނިގެންނެވެ.\nޖީކިއު މެގަޒިންގެ ނޫސްވެރިއާގެ ސަމާލުކަމަށް ހޭލޯ ޓޮޕް ގެނެވުނީ ޖަސްޓިންގް ބުރަ މަސައްކަތާއި ނުގުޑާ އަޒުމްގެ ސަބަބުންނެވެ. އެހެނަސް ޖަސްޓިންގެ މުސްތަގުބަލާއި އެ އާޓިކަލް އާ ބޮޑު ގުޅުމެއްވާ ކަމަށް އޭނާ އެއްބަސްވި ނަމަވެސް، އެ ނޫސްވެރިއާ ކުރި ކަންތައް ނުކުރުމަށް އޭނާ ނަސޭހަތްތެރިވެ އެވެ.\n"އެއީ ކުރަންވާނެ ކަމެއް [ހޭލޯ ޓޮޕް ޑައިޓް] ނޫން. އެކަމަކު އެއީ ވަރަށް މަޖާ، ސަޅި އާޓިކަލެއް."\nދިވެހިންގެ ލެޔާ އަސްލު ގުޅެނީ މޫދު!\nފޯރަމެއް: މޮޖީޓޯތަ؟ މޮހީޓޯތަ؟\nމަސްރޮށީގެ ސައިޒް މިހާރު ދެން ހާދަ ބޮޑޭ!